
gornjem dijelu našega staroga primorskoga grada, 
koji je slavniji u povjesti od donjega, vijuga se 
uz odrtine tvrdih nekoć bedema tiha uličica. Strma je, 
uska, hladovita, pa s toga nekako duboka, poput zračnog 
prorova, kome do cjeline treba samo svod. Gotovo je 
sve u njoj staro i bršljivo, razđrto i neugledno. Posvuda 
sivo, rupičavo zidovlje, okićeno svilenastim gnijezdima 
pauka rupičara. Iz podruma — i koliko narijetkih — 
vječno izbija oštar, pljesniv zapah. Po pločniku vazda 
se opaža trag zadnjč olujne plohe, svejedno, da li 
jučeranje, ii one od prije mjesec dana. Može biti, da su 
se na skoro i utabanale muljevite pruge iza vodene na¬ 
vale; ali gotovo svi ostali svjedoci dogadjaja udaraju 
još i dugo kasnije u oči. Slegli se u slikovit nered 
ostanci kojekakih stvarnih strvina: po gdjekoja cipela 
ili cipelica, tamo komad nekakvog remena, očevidno bez 
nasilja raskomadana, pa drven čep, omotan kudjeljom; 
snažno zasukan komad šarena kambrika sa za’rdjalom 
ocjelnom fibijom, što se nekada zavodljivo svijetlila o 
pasu vite krasotice. Onda dolaze na red čuperci koje¬ 
kakve kostrijeti, — mani te Bože, da u kobno doba 
nagaziš na nje! — pa tiskane stranice oglasa, novina, 

po gđjekoja dapače i od knjige s debelim i nezgrapnim 
slovima, koja sada više nisu ni u modi, pa skršene 
dječije pištalice u obliku kuse frule ii pijevca. Konačno 
se nadje i po koja prepolovljena slika lica, više puta obla 
i mlaka, a više puta očajno blijeda, sa suznim očima, 
zemljom šaro vito ispjegana. 

Bog sam znade, odkuda se sva ova Kalifornija 
sliježe iz oskudna okoliša u ovu jednako oskudnu, 
osamnu i skromnu uličicu. U istinu pištaljke i slike 
nadju na skoro pobirača, — van da bi koja po igri 
prirode ostala jako vješto sakrivena; ali ostalo blago 
leži mirno i netaknuto, te čeka nove plohe i bujice, da 
ga dalje otplave, strpljivo, neumorno do u morske du¬ 
bine domaće luke. 

Tlo se posulo obiljem preživljelih vremena, a u 
visu razbujao se nov život. — Evo pod starim, odrtim 
bedemom snažno se razrasao svakojaki korov. Iz svake 
zgodne zemljate rupe oholo se koče vretenaste kampa- 
nule. Iz jedne odublje rupe podno ruba izrasao grmečak 
jasena. Debelim zmijolikim korenjem prikvačio se grče¬ 
vito za zidno kamenje, da se može lakše otimati domaćoj 
buri, kad bijesno zahuji oko plećatih, kvrgastih mu svržiju. 

Očevidno se mali starkelja boji slobodno i smjelo 
šiknuti u vis. Skutrio se, rašepurio poput vrepca, kad 
mu se nejakim nožicama, a na slaboj podlozi, hrvati 
sa zračnom silom. 

Ovome siromašku baš prisjeda „visoko" mjesto. 
A s podnožja nehajno i smjelo plazi do njega snažni 
stari bršljan. 

Podno bedema stisnule se u nakriv niz uske ku- 
ćarice, većim dijelom uz bedem prizidane, s prozorčićima 
nepravilno porazmetanim, kao da se medju se svadjaju, 
pa s visokim, plećatim dimnjacima, što poviš 

oplosnatih krovova strše u vis poput pazikula. Pred po 
kojim prozorom prostire se drven shodčić s lončićem 
„Upe mažurane i sitnog bosiljka", pa klinčaca, mlade¬ 
načke dike, pa nevencvijeća, zlatne „semprevive", što 
no izvrsno, vječno tumači prisege prvoga cjelova, a i 
njegove kletve. 

Uz kuće s kuka na kuk, pa i preko ulice s pro¬ 
zora na prozor upopriječile se tanke motke, po kojima 
se o lahorcu njiše i suši rublje u slikovitu šaru i ne¬ 
redu, gdjegdje „štila" upravo ubitačna po cjelovitost i 
jedinstvo gradje. 

Samo se jedna kuća u toj uličici odlikuje glatkim 
i pobjeljenim pročeljem, s ulazom kroz usku bašticu, 
što se po domaću nazivlje „trsjašcem", ma da u njoj 
nema nego jedna jedina stara loza, raspletena u sjenicu 
ponad prostrana kamena zaravanka pred kućnim vra¬ 
tima. Stara ova plemenita loza radja finom odlikom 
muškatne „ruže". U „trsju" raste još nekoliko starih 
smokava „krivulja", što krupnoćom i slašću svojega 
ploda ne uzmiču pred smirnskima, — pa mendulja, 
kaj šija i bresaka. U kutiću baštice podno ovisoka zida 
rnirine, na kojoj se jošte poznadu nebrižno zazidani pro¬ 
zori, razgranala se stara ruža, slabo pažena, te u divlje 
izrasla. Ta oaza medju zidjem podaje domu čišći i prijaz¬ 
niji vid i neko odličje. Oko njega se osjećala iznimna 
udobnost, izvan intimna dodira s neuglednim susjedstvom. 

Jedino, što na ovoj milovidnoj kućici podržaje 
nekadanje zajedničke uspomene s drevnim obličjem 
ulice, sura je kamena ploča poviš vratiju. — Na njoj 
je isklesan sv. Martin biskup s dugačkom bradom i 
mitrom, koje si sada već na toliko naliče, da bi kraj 
nejasnih crta mogao lik mirne duše preokrenuti bez 
ikakve pogibli po njegovu fizionomiju. 

Pa i taj domak kraj svega svoga odličja odiše 
nekim drevnim zapahom, nekom samostanskom dosadom. 
A nije ni čudo! Gospodar mu je opće poštovani gra- 
djanin barba* Frane, ili kako ga obično zovu: „Frane 
sveti “. 


II. 

Frane se je već od dvadeset godina unatrag po¬ 
svema uvukao u svoju osamu, bez ikakvih obveza na¬ 
prema društvu, u kom je dotle živio, pa mu je to 
izvrsno pošlo za rukom. — I mnogi su drugi isto po¬ 
kušali; ali s manjom srećom. Izvrgli se smijehu, koji 
se je malo po malo prekovao u poslovičnu satirsku 
strjelicu. A on se nasuprot po toj smionoj odluci do- 
vinuo svetaštva. Kako li je baš on jedini izišao prav i 
cio, neka sam Bog znade! Da li po tom, što mu uzrok 
osami bio teži, pa se je dosljednije umio da ponese, 
ili što je naprosto sam Bog blagoslovio njegovu odluku, 
— tko će to znati! 

Poput onih ostalih i on redovito pohadja ranu 
misu u svaki dan, i pjevanu u svetac obaška rane, samo 
radi propovijedi, zatim sve popoldanje blagoslove, „križni 
put* u korizmi i svibanjsku pobožnost, pa sve obrede 
velike nedjelje i sve procesije. — Izviše prati svaki 
pogreb, to imućnika, to siromaha, kao revni član „bra¬ 
tovštine blažene Djevice Marije*, pa sve do samoga 
groblja sv. Vida daleko izvan grada, kao pravi Sama- 
ritanac, tiho i skromno, bez hvastanja i gizde. Inače se 
on slabo kada zavadja s dnevne svoje putanje. To su 
rijetki sveci: na dan „Majke božje od začeća* na 
morskoj obrežini — „Artu*, pa na dan sv. Martina 


* Stric, čika. 


biskupa u pređgradju, u drevnoj kapelici, što je tijekom 
vremena dospjela u privatni posjed. 

Na blagdan Majke božje „od Arta* tek se raz- 
vjetri blaženi čovjek i vrati kući čisto slijep, kao da od 
sve dragote na obrežini nije ništa zamijetio. Ta zabli- 
ještila bi mu oči blagdanja pobožnost u hramu Majke 
božje, zaštitnice mornara. A na Martinje za čudo pusti 
krilašca, te poslije blagoslova redovno zavirne u nedaleku 
improviziranu krčmicu, — što no traje, dokle i zamam- 
Ijivi mošt u njojzi, — k staromu znancu iz mornarske 
prošlosti. I bočica vinca, što ju tu ispije uz skupu 
krčmarsku cijenu, već je dvadeset godina jedini luksus 
njegova živovanja. 

Sve ostale dane u godini boravi on u svojoj kućici 
baš kao pravi pustinjak, svetac. 

Po vas dan pomno njeguje ptice u desetak krle- 
taka. On ih s proljeća i jeseni sam vlastoručno hvata 
na lijepak u svom „trsjašcu*. — Izmedju obroka ptičjih 
i vlastitih čita „Kačića,* kalendarski prilog i sveto 
pismo, sve to već po bezbroj puta. Preostane li mu 
koji časak od te mile rabote, ne osjeća dosade. Onda 
u svojoj sobici na sav glas govori pjevana evangjelja, 
— sva ih zna na pamet! — A kad je osobito dobre volje, 
onda ih i pjeva, s otegnutim tempom, malko kroz nos, 
vjerno oponašajući svečani priglas po kojega svećenika. 

S njime stanuje i starija sestra Polonija, djevojka 
visoka, suha, krezuba, kriještava glasa. I ona je isto 
tako živa svetica, i ona prati sve sprovode, pohadja 
sve mise i sudjeluje u svim procesijama. — I ona zna 
sva evangjelja na izust, ali ih ne govori niti pjeva, nego 
tek u pomisli ponavlja. No kraj svega toga mrzovoljne 
je, naprasne ćudi, te kadikad po čitave tjedne dana ne 
čuješ od nje ni riječi. Kao da si joj usta zakovao! 

Prema tomu se i njeno mršavo lice zgužva u čvrste, 
rek bi željezne nabore, pa kudagocl onda krene svojim 
sitnim, sivim očima, kao da se od njih zelen suši. 

Inače je Polonija marna reduša, te bratu brižno 
obavlja kućanstvo u zajedničkom im baštinskom domu. 
U njenoj posebnoj spavaćoj sobi klecalo je s raspelom, 
a poviš njega slika Matere božje s kandilom. Ona pred 
tim svetištem sveudilj moli, po više puta na dan, i 
svaki dan se sama sa sobom ispovijeda rad svojih 
dnevnih, sićušnih grijeha. Tu je njena slobodica i la- 
godica. Mine po čitava godina dana, da joj brat ne 
zadje u to svetište. Kraj sve njegove pobožnosti ne 
svidja mu se ono rad neprestane sestrine zlovolje. 
Nikako joj ne može oprostiti, što s nepomirljivom 
mržnjom gleda njegov ptičji svijet u kući, koji je njemu 
jedino veselje i zabava. On misli: — ako ne voliš ono 
jedino, što ja volim, onda sam ti i ja mrzak pred očima. 

No sve te opreke sa sestrom slabo ga uznemiruju 
u njegovu svagdanjem poretku. A i lice mu to kaže. 
On je osrednjeg rasta, gojan, rumenih obraza, žarka, 
crna oka, i još sveudilj živih, kadikad vragomethih 
kretnja. Teško je naslutiti, kako baš ova njegova vanj¬ 
ština nije sugradjane mu dovela na sklisku putanju 
sumnje, da li se baš u ovakom liku može da pokaže 
svetac. Ta u crkvama oni mršavci na slikama mogoše 
im podati dovoljna razloga sumnji. Medju njima nije 
debeo do jednog jedinoga, koji pod aureolom sveca Bog 
zna kojeg vijeka i imena čami u omašnu i debelu 
okviru u kutu sakristije, davno već zabačen. Ne zna se, 
da li je on dospio u taj kutak, što mu u crkvi samoj 
nisu mogli naći mjesta, ili pak radi baš estetskih raz¬ 
loga, s obzirom na njegovu — hvala nevjernomu sli¬ 
karu — upravo tustu spoljašnost. — No konačno ni 

ta poredba baš nije mogla da odluči o mnijenju su- 
gradjana; jer taj lik osim svećenika i crkvenjaka rijetko 
koje oko može da vidi. 

Fukara tamo slabo kad i dospijeva, a ođličnjaci se 
na nj u opće i ne obaziru; jer nema svetačkog podnožja. 

Ele, po svemu sudeći, naš je barba Fran već ob¬ 
zirom na svoju spoljašnost baš čudom nekim proglašen 
„svecem". Konačno on u svom kutiću kraj sve suzđr- 
žaljivosti i svetaštva znade kadikad i pokazati, da mu 
formule sv. Joba nisu baš po ćudi. 

On je dobar, trom i popustljiv; ali kad sestra 
Polonija u časovima svoje „svetačke" slaboće premahne 
ravnom težom, onda i on znade planuti. Od sv. Joba 
prebaci se mahom na sv. Iliju. 

No opet se oni rijetko kad posvade na besjedi. 
Kad ga Polonija uzme mučiti svojom zlovoljom, on joj 
obično ne odgovara, ni na ružnu, a konačno slabo kad 
i na lijepu. Pod kraj njene mjesečne ispovijedi stane ona 
njega življe zagovarati, bojeći se priznati svome ispovjed¬ 
niku taj teški grijeh, da je s bratom dulje u zavadnji. 
A barba Frane tu svetačku slaboću svoje sestre mu- 
drački izrabljuje — u korist vlastitome spokojstvu. 

Polonija je ostala djevojkom rad prezrene ljubavi, 
— davno već tomu, — a barba je udovac već od 
dvadeset godina. 

Jednom samo iza ožešće svadje spomene on njojzi 
tu nesretnu ljubav, pa joj kao uzrok pripomene žestoku 
joj ćud. Nju je to ljuto razcvililo; i od onda se barba 
Frane savjesno čuva slična neopreza. Sred najljuće pre¬ 
pirke, osjećajući napast, najednom zafićuka po koju 
ariju iz talijanske opere, okrene šetkati po kući, i za 
čas ga mine sav jad. 

Polonija u opće o svom bratu ne sudi povoljno. 

Ona je sebi stvorila o njem neki općenit, stalan sud 
— za čudo jedina u gradu. — e je čovjek samovoljan, 
nepristupan savjetu i dobroj riječi, sebičan, krut i pod¬ 
mukao. On nije baš „galijotmislila je ona, i ne znajući 
značenja te slučajno usvojene riječi; ali jest nešta, što 
je u njem zazorno i sumnjivo, — što sveudilj nevid¬ 
ljivo međju njima stoji i razdvaja ih. 

Da on žive tako skromno, bilo joj sasma naravno, 
ne može drugačije, jer ne dostaje imutka. Ali je ona 
mislila, da on mora i ptice uništiti i ne pušiti lule, i 
svakomu njenomu hiru u kućnom poretku udovoljiti, i 
kako joj jednom, žalosnoj! u naglosti uteče, prihvatiti 
se kakvagod „posla“. Kad mu spomenula „ posao % iz- 
bijeli barba Fran na nju oči i upita: 

— A kakova? 

Ona nije znala pravo odgovoriti. 

— Da se motam po moru s tudjim brodom? 
Nisam li i to prokušao, a u kakvu korist ? ... Ili zar 
da pišem u „škritoriju" šior Franceska za dvadeset 
forinti mjesečno, a? Ili da s istom plaćom predjem med 
dnevničare u magistratu? II da mešetarim, da prenašam 
drva u brodove, što? 

Opet ne znade ona odgovoriti ni riječi. 

— Pa i čemu? . . . Jesmo li gladni? 

Opet ona ni crne ni bijele. — Gega zaista da se 
prihvati, to ona i nije mogla predložiti; ali je osjećala, 
da bi se ipak nečega mogao i morao prihvatiti, a do 
njegove je muške pameti, da se tome dosjeti. Bilo kako 
mu drago, njoj se činio nenaravan samotan ovaj, ne- 
radin život bratov. To je nju tištilo neprestano, a opet 
nije znala kazati, zašto. Eto ona dnevice rabota od zore 
do mraka, i to ju veseli, a on samo jede i spava, kao 
trut. Pa pri tom ga ne boli savjest, *nego je posve spo¬ 

kojan i sam sobom zadovoljan. A ipak sav ostali ra¬ 
zumni svijet radi bilo šta; samo on tek hrani ptice, 
izjeda dnevne obroke i čitka te „benaste" knjige, uvijek 
jedne te iste, već dvadeset godina! Pa kako već nije 
svisnuo od dosade. Ona je mislila, da ne bi mogla ni 
zaspati, da bi morala cijelu noć probdjeti, kad se ne bi 
do kraja umorila svojim svagdanjim poslom. A to joj 
se je često puta i dogodilo, kad bi rad bolesti morala 
prizvati sluškinju iz susjedstva, da mjesto nje koji dan 
rabota. Onda bi ona cijelu noć bunovno spavala, često 
se budila i mislila, je li posluškinja vatru do kraja utr¬ 
nula, sve uredila, čisto oprala, na svoje mjesto posta¬ 
vila, i nije li štogod ukrala. Tada bi pobožno pro- 
šaptala: — Bože oprosti! — i prekrstila se rad grijeha 
s ove sumnje. I daleko u noć, često do u zoru razmi- 
šljavala bi o tom, kako je zaista teško odbiti se od 
stalnog svagdanjeg posla: kao da bi ti svezali ruke i 
noge, pa onda živi i smišljaj! Pa to ne može biti, da 
čovjek uživa život, a da ne radi! — Sveudilj joj se 
motalo po pameti, da li takav lijen čovjek može biti i 
dobar. Onda bi u misli potanje prešla na brata, pa bi 
uzalud tražila vidljive posljetke njegove zloće. Ali je 
ipak stalno držala, da u njem mora biti nešto zlo, 
vješto sakriveno, i sumnjičila ga. Znala je, da ga otac 
pod kraj života nije volio, a otac kraj sve nedaće u 
životu bijaše svojoj djeci dobar i pravedan. 

Što bi joj kada brat u srditosti predbacio, kršćanski 
bi oprostila; ali opet ne bi kršćanski i zaboravila. Ona 
je to duboko u svojoj duši čuvala, da ga time u zgodi 
optuži, a svaku tričavu promjenu u njegovu svagdanjem 
životu držala bi vjerno na oku. Nadala se, da će ipak teda 
negda ono nešto nepoznato — zlo — najednom isklju- 
čati iz njegove duše i začuditi i nju i čitav svijet. 

Ne mogući nikako dokučiti ništa stalno, neprestano 
je vrebala, te je konačno uporno uzela mozgati, ipak 
dosljedno mučeći, o neobičnoj iznimci u njegovu 
dnevnom životu. Svake godine na Martirije, poslije bla¬ 
goslova u kapeli, svraća se k staromu Juri Tijaniću 
na bočicu mošta. Što li on — od toliko godina udovac 
i „svetac" (ona se je s tog njegova nadimka silno sr¬ 
dila!) — što li on tamo traži, pa baš upravo svake 
godine na isti dan! Nije li — kad nije želja za pićem 

— kakva možda, Bog zna, tajna obveza, ili ludi kakav 
hir, ii naprosto ukletva? Konačno nešto mora da bude. 

— I ona umovala, propitkivala sve iz daleka i neiz¬ 
ravno ; ali za badava. Ostala je pri istom: mučila ju 
pomisao, da on svake godine na isti dan mora tamo 
da podje. — A zašto da ona ne mora to i to učiniti, 
pa baš stalno na isti dan u godini; zašto li to ne 
m o r a učiniti i tko drugi i treći! 

Želi li društva i vina — ne dao Bog! — ima 
ga i drugdje, pa zašto baš da se svraća tamo, godimice, 
istoga dneva! 

Jednom — nekako iz početka — prigovorila mu 
taj pohod, ali naopako. 

— Zar mi i tu nedužnu zabavicu zamijeraš? — 
ugoropadi se barba Frane. — Zar se ja baš moram živ 
da zakopam ! 

Od onda je ona o tom pitanju uporno zašutjela, 
ma da joj u mozgu sveudilj kopka misao, e je ova 
navada bratova zla slutnja, a po čem i kako, to 
sebi ni sama nije znala rastumačiti. — Ona bi tek 
poslije večernjice na Martinje, koju i sama redovito 
pohaclja, teška i zloslutna srca gledala, kako on lagaš- 
nim i voljkim korakom odmiče u krčmicu, pa se u po¬ 
misli do tri puta prekrštavala. A za. večerom istoga 

dana na brzo bi umakla u svoju sobicu, premda bi ju 
Frane — iznimno baš toga dneva — svaki puta van- 
redno ljubaznim načinom ponukavao na razgovor. 

On je znao, da se ona sveudilj srdi radi ovoga 
njegova „izgreda" ; ali je ipak svake godine, bilo lijepo 
ili burno, pa i burnom susnježicom, na taj svoj Martinji 
svetac iza blagoslova iz reda ono par stotinica dobrih 
kršćana krenuo u „pogano" društvo. A u tom društvu, 
po uvjerenju sestre Polonije, veći broj drugara već dugo 
godinica nije oblaznuo kolutić svetoga tamjana. 

Krčmica je na puškomet dalje tamo prema Rijeci. 
Tu stari ribar Jure Tijanić, posjednik prilična vinogra- 
dića, improvizira u jesen krčmu, te prodaje ono par 
bačvica „pravoga domaćega", što ga u pet šest nedjelja 
potpuno uništi žedja sladokusnih gostiju. 

Fran se nikako ne može da odvikne toj stalnoj 
navici, a ni sam ne zna, što ga svaki put ravno iz ka¬ 
pele tamo privuče. On se zagleda u veću daljinu, no 
što mu je na dohvatu u svagdanjoj kretnji, — široko 
more i otoke, pa miljušan domak, crvenom opekom po¬ 
kriven, iz kojega se na dimnjak izvija modrikastosivi 
dim. Peku janje na ražnju i krumpira u žeravi! I ne 
može odoljeti! Zašto? Ni sam ne zna, zašto? Njemu se 
najednom pričini osobito čarobno, zakoračiti putanjom, 
kao ono lani isloga dana. 

— Kad sam već tu! Do godine me više nikad tako 
blizu toj daljini. Pa hajde, da pođjemo još malko 
dalje, kad smo i lani tamo bili! — I on bi uvijek 
s nekim osobitim veseljem pošao tim putem, žmirka* 
jući na pučinu. S njom se doista zavadio. Kad bi ju 
gledao, kako se ljeska o žaru sunčanom, zažmirio bi, i 
— valja reći! — pomislio na hladno i pritamno zidovlje 
katedrale i sveti, uznositi dim tamjana. I sve bi ga pri- 

vlačilo opet k njojzi i k svagdanjem životu. — Samo 
do Jure Tijanića i ne dalje! — On je u sebi više 
puta promišljao, da taj božji tamjan nikako i ne može 
da siže svojim blagoslovom dalje od đomka Tijanićeva, 
na skrajnjem opsegu biskupskoga grada. A pri tom bi 
mu bivalo čudnovato pri srcu. Ne bi bio svijestan, što 
ga zanaša; ali bi ipak osjećao neku osobitu draž. 

On je znao, da će tamo naći društvo, s kojim se u 
gradu nikad ne sreta, van da možda s gdjekojim od 
njih u crkvi kod škropionice, kad se medju se dodirnu 
prstima sa svetom vodicom. No na nje — za čudo! — u 
gradu samom nije nikada ni pomišljao. Tek kad bi se 
sastali tamo na „slobodi", osjetio bi svaki put neku 
osobitu, milu veselost u svojoj duši. Kao da i nisu oni 
isti, koji i u gradu. A i on sam bi osjetio, da se na¬ 
vraća, postati malko drugačijim. Pa se i povraguje! Spo¬ 
menu se starih, veselijih vremena, i Frane se grije više 
o njihovoj slavi, nego li o žaru zlaćane kapljice. 

Sve to ide lagano i škrto, kao da bi se htjelo reći: 
„Ta preživjesmo, dogorijeva životni žižak!" 

Samo stari slijepac Jure, vragometna narav, znade 
dublje zagrabiti u stare „storije". I koliko ga Bog po- 
karao, ostala mu još uvijek živa i britka jezičina. Barba 
bi ga znao uvijek dočekati kojom evangjeoskom. Tako 
jednom na prekrupnu šalu odreže on slijepcu: 

Ako te smeta oko, dragi Jure, iskopaj ga! 

No odkad je Jure grohotom odgovorio: 

— Bome su i ta tvoja evangjelja slijepa, kad mi 
slijepu hoće još iznova oči da kopaju! — promiienio je 
barba svoju čitulju, te je kasnije u takim zgodama go¬ 
dimice dosljedno ponavljao: 

A ako te ruka napastuje, odsijeci ju! 

A stari Jure bi opet dosljedno odgovarao: 

— Ne, po Bogu barba Frane! A čime bih onda, 
tužan slijepac, mrežu pleo? U tebe su eto pobožna usta, 
a da se sad vagnemo pred Bogom pravednikom, tko 
zna, bih li baš ja grijesima pretegnuo! 

Staromu Juri nije nitko mjerio riječi niti zamijerao. 

Barba Fran bi konačno u svoje doba mirno i spo¬ 
kojno otišao, bojeći se pod kraj poganluka u razgovoru. 

— Tvrd je to čovjek, taj barba Frane ! — govo¬ 
rili bi za njim. — Tvrd na istini i uvjerenju! 

Samo bi stari Jure pridodao: 

— Mante se, ljudi, svi smo mi pod kožom krvavi! 

Ali izuzevši tu riječ staroga šaljčine nije se ničiji 
glas u gradu podizao suprot Frana. Za njega se u os¬ 
talom nisu u gradu više zanimali, nego li za kipe svetih 
apoštola na pročelju crkve njegova sveca imenjaka. Kad 
ih vidiš, sjetiš se, da bitišu, ali još ti nikada nijesu pre¬ 
priječili staze. 

On se je za cijenu mnogogodišnjega samovanja po¬ 
svema oteo dnevnoj kritici svih tih zvanih i nezvanih 
kritičara u gradu. On se je jednom riječi „izgubio u 
životu" i postao nedodirljiv, — ta kako osudiše: — 
gotov „svetac" ! 

To je gradu laskalo, pa ga je već u vlastitu čast i 
po malu i po veliku bezuvjetno štovao. Konačno u ova 
opaka vremena i dobro je imati doma takova čovjeka, 
božjeg ugodnika. Može se dogoditi kao ono sa sv. Petrom 
uz Isusa i s rojem pčela na jezeru, po priči doduše 
lažnoj, ali s dobre laži: jer uči, da se rad jedne pogane 
pčele ne mora naprečac uništiti čitav roj. A prilike 
tome žali Bože! u ova labava vremena — i predostal 

Zlata je vrijedan oprez, a i samomu Bogu mio! 


Draženović: Povjest jednoga vjenčanja. 

III. 

Poslije nagle kiše i bure osvanuo vedar i svjež ko¬ 
lovoski dan. Nebo bliješfi punom, tmastom modrmom, 
po kojoj prpošni, neutrudivi „burin“ naganja sniježne _ 
oblačke. Zrak se u brzo raščistio ; sve se u njem sjajno 
i živo lasti, sve miriši oštrom svježinom i pokreće 
veseo život. 

I barba Frane poslije ručka izadje na zaravanjak, 
čisto po domaću: u staru kaputu tamnomodre boje, što 
mu siže do preko koljena, pod iznošenom kućnom kapom 
od vezena baršuna. 

U ruci mu jedva napaljena lula i „Kačić". Istom 
pravo sio, da udobno u miru čitka i razmišljava, kad 
li nahrupi niz ulicu baba Urša pod prišvarkom „blatna , 
te mu po običaju nazove: „dobro jutro!" 

_ Bog! — promrmlje kroz zube i ljutito se na- 

kašlje. — Eto, baba na prvom susretu, pa još kakova! 
Rdjav dan ! 

A to barba opetuje gotovo dnevice, jer „blatna" 
Urša već od rana jutra prodje ulicom danomice po bez¬ 
broj puta. Čini se, kad bi koji dan izostala, da bi se 
tada osjetila neka praznina, kao po prilici, kad čovjek 
isposred misli najednom opazi, da je ura u sobi stala; 
nit šetka nit udara. 

On nije nikada volio „blatne" Urše. Već njena po¬ 
java, njen gegavi hod bijahu mu do kraja gadni. \ a- 
ljuškala se debela ženetina nehajno spuštenih crvenkastih 
ruku, po tustu tamnorumenu licu svedjer znojna. A je¬ 
zičina u nje, Gospode Bože! da ni jedno čeljade nije 
imalo od nje mira! 

— Samo kad ne bi u nje bilo jezičine, hajde, 

Bog i prosti! — opetuje uvijek barba Frane. — Na 
blato bi joj se kršćanski zažmirilo, ina da preko srca! 

Sto je jedan put prošlo kroz njezine ruke, ni¬ 
kako nije moglo ostati čisto. Ona je po svojim više- 
vrsnim zanatima i pralja. Ali da ona oprljano do čista 
opere? Ne daj Bože! Dapače i ako što uredna uzme u 
svoje prste, i to se nekim načinom nevidno uprlja. Ili 
se odnekuda ko djavolskom pričinom otisnuo trag znojnih 
i zamusanih prstiju, ili se Bog zna kojim čudom prili¬ 
jepio proizvod dječijega nosa, ili se zadjenula kožica 
davno već utučene buhe! — bilo kako mu drago, u 
njenim se rukama sve nasploh prljalo! 

No ta zlovolja Franova časkom planula, pa prošla. 
Opet živo prska lula od štive, uspomena iz mladih 
dana. Omašna stvar! Do zadnjeg joj dima prošao bi 
lagodno čitavu opsadu Kroje. A upravo je na tom naj¬ 
milijem mjestu i otvorio knjigu. 

Udobno sio, polagašno žmirka, razgledava se u okolo 
i zirka knjizi u retke. Kadikad zastrani okom i na omot 
od starih novina, pa ga po koja riječ namami, da knjizi 
okrene korice. Onda na izmjenu iza starih, slavnih zgoda 
Škenderbegovih preletava po pljesnivim vijestima o egi¬ 
patskom pitanju ii budućnosti Balkana. Podrobnije vijesti 
o pokolju u Egiptu časkom ga čisto zatekle i zabunile 
i on se upita, zašto li redovito ne čita novina. No u 
isti mah se opet sabere i priznade sebi, da je glupost, 
citati novine: tudje laži, dobro skrojene i sašivene, a 
pod skup novac. Pa tko to sve danas napokon i ne 
čita novine? Već i svakoj ako vići! I svi su mudrih sama 
diplomacija i politika, te poštena čovjeka, koji se ne 
bavi istim tricama, složno hoće da natjeraju u kozji rog. 

— Mani dangubu! — okrene se barba i prevrne 
knjigu opet na opsadu Kroje. 

_ To je barem nešto, što je bilo, u istinu bilo, 

brate moj! 

Dok on zuri u knjigu, odavna jur na pamet naučenu, 
prodje poslen radnik, te se zagleda u njegovo lice, oba¬ 
sjano odličjem domka, i pozdravi ga nijemo, taknuV 
prstom naherenu kapu. I umine žurno, nit ne iščeki- 
vajući otpozdrava. — Gdjekoja ženica šmugne mimo 
žurljivim korakom, pa ponikne nikom. Prokrade se, da 
ga svojini pozdravom ne smete. A deranče, samo li je, 
prošulja se tik podno zida. 

Tamo negdje pod kraj ulice vrišti čitav zbor deriš- 
čadi. Preživi glasovi skladaju se i ublažuju u skupnoj 
vici. Čini ti se, kao da čereću jesenski vrepci u živici. 

Jedno se deranče odvoji od hrpe, pobrza za zalu- 
talim psetom, te ga shvati kamečkom baš podno bar- 
bina doma. On se prene na cvijel paščeta, uspravi 
se izvaljenih očiju suprot mališu i pokaže prstom na 
sv. Martina biskupa poviš kućnih vratiju. 

— Viš! — povikne. — Ovaj će te — sveti, ti 
galeote* mali! 

A mališ se pokunji, plaho se ozre na kameno stra¬ 
šilo i pobjegne. Barba se dobrodušno nasmiješi motreći, 
kako mališ bježi i kako mu leprši zamusana košuljica 
oko gojnih bedara. 

—- Blatan ko baba Urša ! 

Onda se sjeti, kako je i njega djed ovim istim 
svecem plašio. Otac mu nije imao za to vremena. On 
je sve vrijeme iza trgovačkog posla sprovadjao u zaba¬ 
vama. Odijevao se raskošno, kod kuće — samo o obro¬ 
cima — slabo s kim divanio, a u društvu tek bio živ 
i veseo, svagdje dobro vidjen i dočekivan. On se je 
mnogo više zabavljao sa svojim krasnim psetom novo- 


Obješen jače! 

fundlancem, nego li s čitavom svojom obitelji. Pseto ga 
svakuda pratilo i svojim bravurama zadovoljavalo taštinu 
gospodarevu i živo zanimanje publike. Fran se u opće 
na svog oca iz sretnih i živih njegovih dana i ne sjeća, 
a da ne gleda u njegovoj sjeni podjedno i krasno ži- 
vinče. Sjeća se, kako ga je jednom u pivari zatekao u 
gustoj hladovini gradske šumice u živu razgovoru s li¬ 
jepom ženskom veoma vesele ćudi. Žena raskošno klonula 
u gustu travu. Otac je upravo nukao psa, neka ljubi ruku 
i uzima lepezu u ralje, i pas je dobro pojmio i slušao. 

Tada se je njegov otac jedan jedini put sjetio tijesne 
obiteljske sveze po kućnim uspomenama, te je i on 
jedan put poput svoga oca zastrašio sina: 

— Idi kući, i da nisi nikome kazao, da si ovdje bio; 
jer će te „biškup" ! — Konačno uginulo i pašče od starosti, 
a s njime nekako u isto doba i stara dobrovolja očeva. 

I on je vidno stario. Počeo za čudo nositi iznošena 
odijela, zanemario društva; neprestance u svojoj sobi 
pisao i sračunavao. Na izmjenu brundao po kući i če- 
merio sebe i svu obitelj. A njega — maloga Franića 
— slabo je kad nagovarao, baš kao prije tako i poslije 
novofundlančeva života. 

— Zaista, čudno čudo, kako je to moga oca ne¬ 
stalo ! Ćini se, kao da je iznenada upravo umaknuo na 
drugi svijet! ... A baš nismo za njim mnogo ni plakali! 

Već je sunce dobrano poskočilo i zgodnim, kosim 
pogledom zirnulo duž čamne, zasjenjene uličice. Na su¬ 
protnom domu naglo otvori susjetka Žvanica još jedini 
zatvoreni prozor, dok su ostala tri već davno punim 
zjalom srkala jutarnju svježinu. Pun uzduh pojurne u 
odaju, zamahne bijelim tananim zavjesama, i — oče¬ 
vidno ugodno — zalije njenu krupnu osobu u jutarnjem 
haljetku, visoko uzvrnutih rukava. 

Pramešci crne joj poput žužka kose divno se ljes¬ 
kaju, a snažne ruke naglo i spretno zahvaćaju zapore 
prozornih vratnica. 

U barbe je izvrstan vid, te sve te sitnarije dobro 
opaža, makar i ispod oka. Kako se je neoprezno sa- 
gnula i još neopreznije ostavila otpućeno puce na ogr¬ 
lici, zabjelasa joj se vrat na jasnome svjetlu po zako¬ 
nima domaće etikete i odveć slobodno. Ali samo čas¬ 
kom. Ona se uspravi naglo i umine, ni ne pogledavši 
barbe, očevidno voljko za svojim dnevnim, skromnim 
poslom. 

Tako svako jutro! — pomisli Fran. — Vrti se, vrti, 
kolovrate moj! — A čemu ? — Sama samcata, baš 
kao evo i ja. I što je užila, i što li će užiti? — Sva 
sreća, da joj je pokojni pijuckalo u pravi čas umro. 
Da ne bude kapi u oči sv. Josipa, imendanje mu slave, 
utopila bi se još i ova kućica u njegov prostrani želudac. 
A ovako ona ipak žive — s ovom kućicom, ako i nije 
bijela ko moja, — pa s onim trsjašcem gore u „varošu“. 
Dade se živjeti, ako i ne baš obilno. 

Barba odbije par tmastih dimova, — nekuda srd- 
ljivo, i nastavi razmišljati: 

— Pa vele, da je u smrti sva nesreća! Ima kadi- 
kad i sreće u njojzi. — Da bude moj pokojni otac još 
dosele poživio, Bog zna, ne bih li ga danas morao hra¬ 
niti od svojih škrtih zalogaja. Pa bi bilo pravde, mr¬ 
žnje, grijeha! A čemu? Konačno sve je to u rukama 
sudbine, puste sudbine, kome dobre, kome zle! 

Barba se smrači, i opet stane zirkati u „Kačića“, 
kad li od stolne crkve zaječi smrtno zvonce. Nasilno 
zarezao se njegov drhtav jek u spokojni uzduh. 

— Opet smrt, — prošapta barba, te nastavi šaptati: 
„Oče naš!“ 

— Bit će nevinčetu! — pomisli, ne zna se, s čega. 

— Vanitas vanitatum!* — kaže se latinski. 
Zimi, ljeti, dan u dan, čas u čas groblje ne počiva. 
Zovu nas predjašnji. I to ti je život! 

Barba opazi, da mu se je lula utrnula, pa ju ne¬ 
voljko pripali, i uzme snuždeno da dalje čita opsadu 
Kroje, onako po običaju, nesabrano, nastavljajući na 
pamet, dok su mu se slova bez odjeka u duši utap- 
Ijala u očima. 

Prene ga težak, taptav korak. 

— Eto blatne Urše! — pomisli, i ne uzdignuv očiju. 
U isti čas ozove se njen kriještavi glas: 

— Ah, lijepo vam se radujem, barba Frane! 

On se lecne s te riječi, što no je u prvi mah i ne 
razumje. A1 u isti tren sine mu umom neka nenadana, 
živa pomisao, i nehotice odloži lulu i knjigu, te naglo 
ustane. 

— A što? — povikne. 

— Kolač meni prvoj! Čini se, da se đosjetiste! 

On se umah i dosjeti svoje slaboće, pa opet prihvati 
lulu. Na užas opazi, kako mu vidljivo dršće ruka. I 
zakoraca, da sakrije zabunu. 

— Ćuli ste zvonce? 

— Pa onda? — odgovori barba dubokim, drhtavim 
glasom. 

— Umrla je naglo frajla Gena. 

— Nije moguće! — klikne, a u želucu ga nešto 
zažari. — Tako naglo, iznenada! 

— Gle, znala sam, da ću vam se prva naradovati, 
— zlobno će Urša. — Veli doktor, da joj je pukla žila 
pod vratom. 


* Taština nad taštine. 

— Hajte s Bogom! — kivno će tobož barba. — 
Čudnog li radovanja! 

I zamakne žurno u kuću. Dah mu navro na grlo, 
ko da će ga sad na ugušiti, koljena mu klecala. 

— Hehe! — zahihotao iza njega preuzetan smijeh 
Uršin. — Kolač će biti svejedno, ako ne po križu, a 
ono po prstenu! 


IV. 

Nahrupi u sobu i otvori starinski pisaći stol sa 
mnogo pretinaca. Iz potajnog pretinca na pero izvadi 
najđonju hartiju, čvrstu poput pergamenta. Na omotu 
joj pisalo: „Gopia-Testament puno učenoga gospodina 
Antona Grnogoričića, profesora i gradjanina senjskoga". 

Drhćućom rukom otvori ga i uzme po bezbrojni 
put opet čitati: „U ime oca i sina i duha svetoga!" 

I barba se pobožno prekriži, kao i svaki put prije 

toga. 

„Dušu izručujem Bogu, a tijelo materi zemlji, od 
koje je postalo; — prah sam i u prah ću se pretvoriti. 
— Za spokojstvo svoje duše ostavljam dvije stotine 
forinti za pjevanu mašu crkvi Sv. Franciska, koji je 
novac dobro spravljen u banci riječkoj. 

Item : Od moga pokućstva momu nećaku Frani moj 
„škritorij", koji me je dugo godina dobro služio. Neka 
ni njemu ne bude za kakovu taštu ili Bogu protivnu 
porabu! 

Item: njemu i kip sv. Antona, moga patrona, neka 
mu bude na pomoći, po danu i po noći! 

A kip sv. Genoveve ostavljam nećakinji Geni, da 
joj bude uvijek pred očima, i da se k njoj uvijek u 
pomoć uteče. 

Ostalo pokućstvo neka po vrijednosti i dobroj volji 
razdijeli ovršitelj moje oporuke, kumpar gospodin 
Juraj Smogorić, medju moga gore rečenoga nećaka i 
nećakinju na polovicu, po svojoj savjesti, bez prava ika- 
kove pritužbe sa strane njihove. 

Item: kućicu i trsje izvan grada, u „varošu" ostav¬ 
ljam momu gore rečenomu nećaku Frani pod pogodbom, 
da od toga daje svake godine mojoj nećakinji, a svojoj 
sestri Poloniji za uzdržavanje dvije stotine forinti. 

Item : ostavljam mu i kapital od šest tisuća forinti, 
dobro spravljen u banci riječkoj, ali interesi od njega 
zapadaju moju nećakinju Genu do njezine smrti. 

Nego ako bi Bog dosudio, što bi i moja želja bila, 
da se on i moja nećakinja Gena, od moje pokojne žene 
Marije sestrična, svežu u zakoniti brak, ili ako bi ona 
prije toga umrla, onda sve gore rečeno ostavljam njima 
u skupno uživanje, odnosno samomu njemu u samo- 
vlasništvo. 

Od drugoga trsja kod sv. Vida, sudbeno na dvije 
tisuće forinti procijenjenoga, ostavljam dohodak crkvi 
sv. Franciska, dok se možda ne bi nećak Frane zakonito 
oženio i dobio potomstvo, u kom slučaju ostavljam ovo 
trsje njegovomu potomstvu; a ako se ne oženi i ne 
ostavi potomstva, onda po njegovoj smrti neka bude 
legat gore rečenoj crkvi sv. Franciska. 

U tom slučaju očekivani od njega, da će se i od 
svoga sjetiti crkve i bogoljubnih svrha. Ovo je moja 
zadnja volja, i bio proklet, tko je pošteno ne ovrši!" 

Barba Frane dovrši naglo, ostavi oporuku otvo¬ 
renu, te se ušeta po sobi. Isprvična drhtavica uminula. 
Srčano mu se širile grudi, te je nehotice pogledao na 
prozor, pomislivši, da je širom otvoren. 

Dakle ipak nije nužno otvarati prozore, da 

zadobiješ uzduha! — pomisli i pogleda na staru uljenu 
sliku svoga strica profesora, što je visjela o zidu. 

Bijaše to obrijan pedanat u crnu odijelu, otvorena 
oka, snažna orlova nosa, jedrih usnica, s Virgilovom 
Eneiđom u desnici. Sad će na da progovori koju iz 
klasičnoga vijeka. 

U tu je sliku rijetko kad zagledavao barba Frane. 
No sad mu se učini, kao da ga iz nje gleda živi stric 
i kao da dobro razumije njegov nijemi upit sa rastvo¬ 
renih umnih očiju. 

— Pokoj ti duši, barba Tone! — pomisli Fran. 

— Hvala ti srdačna; ali mi se čini, da je malo kasno 
kanuo blagoslov tvoga testamenta na moju dušu ! 

Idući za tom pomisli, stane pred staro mletačko 
ogledalo, pa se opipa po licu, po jedrim, žilavim, ru¬ 
menim jabučicama. Čisto mu ugodio taj iznenadni in¬ 
timni dodir! Nešto podatno, a podjedno jako, trajno, 
živo odaje se pod njime! Ta to je — prema godinama 

— posve mlado lice, zdrave boje, — a puno se ponosi 
i sa širokih, strojnih prsiju. 

— Ni pred dvadeset godina, čini mi se, nisam puno 
drugačije izgledao! 

Onda zafićuka, što mu prije na um dodje: 

— Lijepa je ptica, ptica kos! — zatapta u koraku 
kan kan a, pa se iznenada, ni sam ne znajući, zašto, 
okrene na peti. 

U taj čas otvore se vrata, i sestra Polonija poviri 
glavu. 

— Već je objed na stolu! — zaječi njen suhi, 
jednolični, uvijek drhtavi glas. 

— Dobro, dobro!.. . A znaš li, što je novo ? 

— Čula sam! 

— Tim bolje! Ne trebam ti kazivati! — Nego 

danas smisli, što ćemo onako krupnijega za večeru. 
Čini mi se, da bih danas i do večere mogao ostati 
dobre volje! 

— Za večeru? ... Ne znam! Možda pržolicu? 

— A ne! . . . Onako, štogod van redno! Komad 
ribe od piruna.* 

— Hm! Hm ! — promrmlja sestra i ode. Znak, da 
pristaje, i ako zlovoljno. A i to je u nje mnogo. Čini 
se, da je nekako muče i u njenoj duši odjeknula smrt 
Genina i sadržaj oporuke barbe Tona! 

Čitavo popodne nadlukavao se barba Fran nad 
oporuku, i sa mnogo strana pomišljao, kako li će sve¬ 
čano, ugodno, otmeno zatražiti u sudu brisanje tereta 
s tih blaženih ostavinskih tobože trica. 

Jedino vinograd sv. Frane ostaje pod teretom. A 
gle, kad bi ga bila volja, mogao bi i taj vinograd odu¬ 
zeti sv. Franji. Zašto baš da on umre bez zakonitog 
potomstva? A vinograd je — čast sudbenoj procjeni! 
— vrijedan i tri tisuće forinti! Već radi toga, recimo, 
ne bi bilo vrijedno, ne oženiti se! 

— Život! Sloboda! 

Ogledavši ju milo i pomno sa sviju strana, smota 
oporuku i pohrani na staro mjesto. Pri tom prelista 
cijelu gornju naslagu spisa, stare obligacije pokojnog 
mu oca, sumnjive utjerivosti, koje bi za samo procesi¬ 
ranje trebale malu glavnicu. Potpisi dužnika kazuju još 
i danas žive ljude. — Medju nje nekako utaknula se i 
davno zametnuta slika pokojne mu majke. U čas kao 
da mu bilo žao, te je spravi na važnije mjesto k opo¬ 
ruci. Ali joj pri tom ne dospije prozboriti ni riječi 
nego se namah navrati na lica iz obligacija. 

* Riba od piruna (viljuške): krupnija riba bolje vrsti. 

— Znamo, znamo, šupljožepići, da vam ni đjavo 
novčića uzeti ne može ! . . . Mirujte spokojno ! Ne ćemo 
vas lje tjerati! 

Onda uzme arak papira, pa ga stane šarati samim 
brojkama, razmišlj avaj ući pri tom dugo izmedju poje¬ 
dinih zbrojeva. Konačno spravi i arak, pa se opet ušeta 
po sobi, udubavši se pogledom u tle. Oči mu neobično 
sjajile i kadikad zatreptale u povodu živahnih misli, a 
prsti na križima složenih ruku nemirno se zaplitali i 
grčili. 

Na jednom najavi sestra večeru. — Zar već? Kako 
je lako i brzo prošlo to popodne. 

I zaista dodje na sto riba: — skladan, vižlasti 
„ćifaP,* — milota ga i pogledati! — Obvaren s le- 
monom, — slastan, gospodski zalogajak! Na brzu ruku 
iskaže počast repu, a za tim s osobitom pomnjom 
raščini glavu, te ju zalije dvostrukim obrokom vina. Ali 
se barba ne smiri s time. Na užas sestri donese iz 
pivnice butelju domaćega vina. Zatim ispukne iz pisaćeg 
stola jednu od lani spravljenih havanki, što no mu ih 
o pohodu iz Amerike poslije duge nevidove darovao 
stari kumpar, kapetan Špiro. Pustio ih bio na miru, 
do zgode, i ne misleći, da će se dobra zgoda tako skoro 
nadati. Slavno ju zapuši, slasno stane udisati dimove, 
držeći ju gotovo osovno u vis, poput stara bećara. Onda 
se zagleda u oblak dima, te uzme razmatati široke, šarene, 
brzoplete misli. Dugo to trajalo, živo sladilo. Na koncu 
odbaci dogarak vještački, u veliku, smjelu luku, te je 
pao upravo u kut sobi, kamo je i smjerio. 

Čudno zadovoljstvo, gotovo radost obuze ga s toga. 
Stari pomorski kapetan nije se eto u njem izgubio; jak 
je još ugarak stare vatre, pa ma i pod debelim pepelom. 


Kiba bolje vrsti. 

Sestra već davno izišla, a da toga nije ni zamijetio. 
Od pusta, obijesna veselja zafićuka opet pjesmicu, pa 
navine uru, da odsvira redom svih šest komada iz „Tro- 
vatora". Valjana makina iz starih, poštenih vremena 
odigra glasno svoj repertoar. Barbi se činilo, ko da gleda 
iza nje živu pozornicu. 

I prihvati se butiljke. 

— Život! Život! — pomisli opet, sažimajući oslasno 
usnicama. — Resko-slatka kapljica podsjećala ga sta¬ 
roga obilja, mladih, pustopašnih dana. I dokrajči, kroz 
zube pjevuljeći zadnju ariju poštene starinske ure igračice 
na zidu. Iznenada ovlada ga slatka, neobična umornost. 
Počev se razodijevati, opazi se u velikom ogledalu, što 
no ga negdje još pradjed mu dopremio iz Mletaka. Lica 
mu se vragometno zarumenila; lijevi se brk otporno 
ustršio, raščepurivši se poput razvinuta ptičjega krila, 
dok se desni, po davnoj navadi, skromno poklopio 
niz lice. 

— Pa zašto baš lijevi? — pomisli barba i srdačno 
se nasmiješi, pa — ne zna se, čemu — nakostriješi 
jednako i desni, ogledne se još par puta i silovito dahne 
kroz onu šikaru od dlaka. 

— Život! Život! — opetova, te se uze žurno razo¬ 
dijevati. Sve zgode današnjega dana munu mu živo u 
pameti, pa i bijeli vrat susjetke Žvanice zabjelasa mu 
se pred očima. 

— Vrag ga znao! — pomisli, vinuvši cipelom po- 
visoko u vis, — kako li se to ona sveudilj nekako 
namiče svojom bijelom šijom. Razumijem li ju pravo? 
— A konačno, kako li ja tu bjeloću već i prije ne 
počeh cijeniti! — Sve je, sve moguće u čovječjem 
životu. Ima godina i glupih i pametnih, — tek da 
shvatiš pravo! 

— La donna e mobile! —zabrunda već u kre¬ 
vetu, sjeti se opet njene bijele šije i pramenka žuže 
kose, požuri još časak u trepetljiv plamenak svjetiljke, 
pa ga zapuhne silovito i mahom ugasi. Jedna iskrica 
stijenja otprhria u vis i za čas utrne. — Blaženo se 
uvali u meku ložnicu i zabludi opet u šarene misli. 
Postajalo mu sve više lagodno pri duši i na koncu 
stane mu se primišljati, kao da ga Žvaničina kosa po- 
dražuje po licu. 

Kad se je već u polusnu prevrnuo k zidu, dosjeti 
se, da se večeras nije ni prekrstio posvećenom vodicom 
po vazdanom običaju. 

Ali se ipak ne pomače više iz slatkoga usnivanja. 


V. 

Sjutra dan odbrunđala ura već i osmu, kad mu se 
istom probile oči. Nešto mu nespokojno čamilo u duši. 
Jučeranji dan mu se živo razprostro pred očima. Bijaše 
krasan punoćom doživljaja; tek mu kvari uspomenu po 
sobi kojekuda porazmetana odora, prazna buteljka i 
prevaljena čaša, što ju je turnuo, tražeći već pred zoru 
vode, da pije. To ga podsjeti mladih dana, bijesnih, 
vratolomnih. Dakle opet jednom eto mamurluka, poslije 
čitava vijeka trijezna života! 

— Da mu se samo dosjetiti, za koliko li je sinoć 
prekoračio svoj blaženi, sveti kućni red! A zašto, kojom 
silom se je to zbilo? Hoće li potrajati ta sila i stalno 
buniti spokojni mu život? 

Njegovo se zadovoljstvo pomutilo s toga, što se je 
on, snažan i dosljedan, „sveti" muž ovako sablažnjivo 
potrknuo. Niti se je sinoć prekrstio svetom vodicom, 


niti jutros pohodio ranu misu. Što li će misliti po- 
božnjaci kod sv. Frane? Po svoj prilici, da je obolio. 
Onda, naravski, ne smije se pojaviti ni na kasnijoj misi, 
od pukog straha, da ga ne bi tko u susretu zapitao, 
zašto li je ranu prespavao, pa da ne bi morao od stida 
da slaže. 

A što li će na to sestra? — U određjeni sat donijela 
je ona na sto davno već ohladnjelu kavu, u kojoj sada 
već pliva utopljena muha. Ostavila ju, ko nijemi prikor, 
i pustila ga, da i dalje spava. Tako ona dosljedno, u 
svakoj zgodi, muče razgovara s njime. 

Smućeno pojuri na zaravanjak. I opet je povje¬ 
tarac vijorio bijelim, laganim zavjesama na prozoru 
Žvaničine spavaće sobe. 

Barba se sjeti, koliko je putu negda u ovakvoj 
dušovolji poslije „večernje pjesme", a u rujnu već zoru 
jednako izvjedjivo zurio u širom otvorene prozore dje¬ 
vica,' za kojima je sad sretno, sad nesretno uzdisao. 
Sjeti se, kako li bi se mamnim pogledima hvatao svake 
sitnice, što bi ga iznutra intimno podsjećala na osamili, 
nedohvatni život u skromnoj djevojačkoj odaji. Bivalo 
bi nekako nemirno, čemerno-slatko pri duši, kao da 
svima silama hlepiš: — postarajte se, mlade godinice! 
— Nešto slično razgara se u njem i danas, tek što se 
okrenula pjesma: — pomladite se, stare godinice! 

Neka topla struja udari mu spram glave, izvodeći 
časimice pred duševno mu oko divotne zgode, teške po 
trudu besnenih noći, ali jasne, žarke i mile po uspo¬ 
menama ružičaste mladosti. 

— Bilo je ludo, ali čarno! — pomisli. 

Udovica se baš kao navlas ne pokaza ni za čas. 
Nekako je pusto, neobično. Ma ni blatne Urše nema, 
da se preko ulice preziba. Naravno, zakasnio je njen 









32 


rani sat. Samo dječurlija u svem jeku izvodi svoje 
obijesne, lude igre. 

U to zazuji jednoličan, suh sestrin glas: 

— Moramo danas u pohod do pokojne Gene. 

— A da! moramo, — odgovori'barba. 

Oblačeći se, pomisli: 

— Sirota Gena! K njoj se eto samo mora! 

Pa pogleda na strica o stijeni i nasmiješi se zlobno : 

— Eto je i tvoje uporne osnove prestrigla smrt r 
malko okasno, ali ipak još možda na dobu! Razumije 
se ona dobro u svoj posao, dragi moj moralisto! Eto i 
tvojoj pedanteriji prispio konačno — vječni kraj! 

Pri tom je barba pomišljao na onu tijesnu dobu, 
kad no se lomila sudbina obitelji u mladom mu vijeku. 

Otac mu trgovac življaše dobro i obilno, sve bez 
računa. Imao i brod dvojedrenjak, pa je s toga, držeći 
na umu daleke trgovačke ciljeve, dao sina jedinca u 
pomorsku školu. Kad se je s diplomom kapetana duge 
plovidbe prvi put navratio kući, doznade, da mu je otac 
na rubu propasti, a ni godinu dana zatim sruši se stara* 
uzdana tvrtka na znatnu štetu svojih vjerovnika. Malo 
zatim umrije mu i otac, — od tuge i očaja, kako bio glas. 

U te teške dane, kad no je bijeda i sramota zinula 
oda sviju strana, prihvati stric profesor s njime ozbiljan 
razgovor. 

— Roditelji tvoji zvali me uvijek poganom jezi¬ 
činom, škrcem i prostakom. Evo im vraćam milo za 
drago. Od škrtosti pripomogoh ih, da ne stradaju, a 
od prostaštva ponudih im ruku pomirnicu. Zvali me 
podrugljivo i „filozofom*. Od toga ti kamati u dobru 
savjetu: Ne podji očevim tragom! 

Budi razborit, da se ne kaješ, pravedan, da te 
svatko štuje, štedljiv, da možeš sebi i svakome dati 

svoje. To ti je eto ta moja „filozofija*. Nije nova; sva¬ 
koga blagdana možeš je čuti u crkvi sa propovjedaonice. 
Ti ćeš možda prividno i obećati, ali i slagati. 

Ne budi licemjerac! Sgriješiš li, izpovjedi mi se. 
Mene možeš prevariti, ali ne Boga. 

Za tri sam godine stariji od pokojnog ti oca. On 
me zvao nevježom, „kutravim filozofom*. No ja sam 
sve iz svog prikrajka doživio i naučio puno više od 
njega. Ja sam kutrio otvorenih očiju, a on bučno živio 
zatvorenih. Ja sam u svojoj samoći računao i o svom 
i o njegovom životu, i konačno se nisam prevario u 
misli, da će propasti. Nemoj poći njegovim tragom! 

Ovo nešto u dugo zaštedjena imutka ostavljam 
tebi i nećakinji Geni. — Mlad si, oženit ćeš se. Pazi 
na krasotu duše! Želja mi je, da se vas dvoje združite. 
To bi mi i onkraj groba ugodilo duši. Gena nije lijepa, 
ali je dobra i poštena. Ne silim te na taj brak, jer u 
braku treba ljubavi. No sjećam te, da se bračna ljubav 
može steći i bez čeznuća za tjelesnom ljepotom. Ona 
je prijateljski vez duša i najtrajnija je. Znam, da ćeš 
se namjeriti na mnoge Sirene; ali te upozorujem, da 
se prevareni dvostruko kaje: što je učinio, i što poslije 
toga više ne može da učini. 

Medjutim barba Fran niti je umah oženio Genu, 
niti je poslije smrti svoje supruge mogao da prelomi 
srce, pa da se s njome vjenča. Bilo je to hromo, boleš- 
ljivo nebokče, blijeda, suha lica, sa strašno dugim nosom 
i širokim, tankim usnama, sumornih žutkastih očiju. 

A danas pogotovu, kad ju je vidio na odru, zgrozio 
se s pustopaši, što no je još u pretek smrtni tragovi 
ubilježili na to nebogo patničko lice. 

Jedva se vratio kući, osovi se opet pogledom na 
svoga strica. Znao je, da je taj pedanat nekad po svim 

Draženović : Povjest jednoga vjenčanja. 3 

kutovima davne prošlosti slovio slavom razvikana um¬ 
nika i poštenjaka, gotovo svećenika, tek bez reda; go¬ 
tovo sveca u uspomeni sviju onih, koji skupa s njime 
provodiše dane, i onih rijetkih, koji mu se poslije uspješe 
na tjesnije približiti. On ga s te strane nije dospio po¬ 
sve upoznati, nego je radje vjerovao općemu glasu. 
Ali njegov savjet o ženidbi nije mu nikad mogao da 
oprosti. Očevidno se njihove „filozofije" u toj točci nisu 
mogle nikako da slože. 

— Da me bude riješio bar onolike alimentacije! 
— pomisli. — Koliko godina stezao me taj nesretni 
teret! — Zavezao mi ruke, zarobio me, te istom sada 
mogu da odahnem. Dvadeset godina ropstva, striče moj! 
A ona danas u grobu, dok je mogla dotle dospjeti i 
s četvrtinom svojega dohotka. Pa šta je tome ludome 
piletu i trebalo toliko za život! Hrane za četiri kosa i 
novčić „lemozine" na dan ! Pa se kraj toga i sv. Franjo 
koristio! 

Sinovac nije mogao zaboraviti stricu one muke i 
brige oko uprave oporučnog imutka, pod stegom lude 
oporuke. Da ne bude nje, možda bi se bio vratio u 
svijet, da se i dalje trudi i napreduje po moru, dok je 
još bio mlad i snažan. A ovako namamio ga slabi zalo¬ 
gaj svagdanjega hljeba, da sjedi ko buba na listu, pa 
sve do pedesete, kad već mnogi drugi rone pod busen. 

Barba je u ostalom osjećao, da mu još nije tome 
red. Dapače, kad je ugledao uvelo, poput voska žuto 
lice pokojne Gene na odru, pa usred općenitih, slu- 
.žbenih izjava sažalosti prižmirkivao na svoje tvrde 
mornarske šake, pomislio je u duši nekuda neobično 
veselo: 

— Pa valjda ćemo poživjeti i mi jošte koju godinicu. 

VI. 

I pokopaše bijednu Genu, bez naricanja i suza, 
čisto po poslovnu. Fran počeka sa sestrom „do kraja", 
dok se je sprovod već bio razišao. Dok se konačno 
zagrtao grob, ozove se dubok, propit glas iz zaostale 
hrpice besposlica: 

— Bog joj bio milosrdniji od ljudi! — i nakašlje 
se značajno. 

Fran je vrlo dobro razumio ovu opasku. U njega 
pri današnjem sprovodu ni suze. Ne bijaše je kadar iz¬ 
mamiti ni ganutljiv jek „Miserera", ni muklo gruvanje 
zemlje o njen lijes. 

A ipak je osjećao, kao da bi morao prosuziti za 
tom jadnom mučenicom bijedna života, a da i ne po¬ 
mišlja na svojačke sveze. Barbi se pričini, ko da bi to 
zahtijevala pristojnost i dobar običaj. U to se eto uprla 
opaska hrapava opažača. A, za čudo! — ni u Polonije 
se ne prenu ženska ćud: i njeno oko ostade suho! 

— Zašto to? — uze Fran sve nehotice razmišljati. 
— Pa bilo je časaka, kad ga je do suza ganuo sprovod 
sasma strane osobe. 

— Jesu li to u mene živci ojačali, ili možda — 
nedavno veselje s njene smrti potajno traje i sada u 
mojoj duši —? — Zar je zbilja u mene tako tvrdo 
srce, tako sebičan značaj —? — Ta nije moguće! — 
Osjećaj slobode ojačao eto živce! 

Zaista! još iste večeri uzrači mu se zapušiti opet 
jednu od onih lanjskih „havana", da probavi dobru i 
slatko užitu večeru. 

Bila sjajna, topla noć početkom rujna; — jedna 
od onih posljednjih, što ih u nepovrat pokapa prvi 

nalet kiše i bure, te divnim čudom u čas zalije uzduh 
oštrim mirisom jeseni. I barba nasluti tu skoru dobu, 
te mu se u duši uzeše da javljaju zvukovi starinske, od 
djetinstva nikad nezaboravljene pjesme: 

— „Oj, jesenske duge noći, oj!" — 

Sa zapada odrazivalo se kroz obris krovova zablje- 
štivo rumenilo ; s vedra neba, prema istoku stale plam- 
titi prve zvijezde. Malo po malo nadvlačio se sa jugo¬ 
zapada oblak, siv po sredini, a bijelo-rumenkast po 
rubovima. Najednom se to svjetlo zađahnulo srebrnastim 
sjajem; — negdje tamo iza brda pomaljala se puna 
mjesečina. Iz luke se ozivlje trom, tugaljiv lavež brod¬ 
ske paščadi; iz bližega, iz srca gradu čas živi, ispre- 
trgnuti podcik pjesme, čas neki osobit snažan glas, kao 
od nekoga, što i preživo osjeća snagu i veselje života. 
— Pa opet mir, pa zvižduk sa jakih, gipkih usnica, pa 
na koncu prvi zvuk večernjega pozdrava zvona sa stolne 
crkve, što se teško, duboko, odvažno zareziva u spo¬ 
kojan uzduh, u dušu slušaočevu. Ruka se nehotice maša 
šešira, da se otkrije, i krsti grudi pobožno ukočenim 
prstima. 

Jedva je barba došaptao večernju molitvu i dospio 
pomisliti, kako li eto upornom točnosti prolaze prazni 
dani života, kad li na domu susjetkinu plane luč. Iza 
zavjesa stala prolaziti otrneno spora sjenka. Zastajala, 
iščezavala i opet se pomaljala. Pri tom na pretrge zve- 
čilo posudje. 

— Eto, ona večera za po sata kasnije od mene! 
zamisli se Fran. Je Y možda s toga, što ne dospijeva, 
ili možda po liječničkom svjetu, ii po staroj navici iz 
bračnoga doba? Jer on je uvijek kasno večerao, kadikad 
i poslije ponoći. 

Dakako da su se oni iznajprije borili, a na po- 

slijetku prevladalo pravo jačega. — Svagdje je on bio 
jači, taj carinar iz onoga još doba, kad no je kriomčar- 
stvo cvalo na našim obalama. — „Jedan put za se, dva 
puta za cesara!" — glasila je opća rečenica kriomčarska; 
ali bi se radje bilo moglo kazati: „Dva puta za se, 
jedan put za cesara!" — I iz ove igre besjedne naslu¬ 
ćivahu mnogi zlobni jezici uzrok imućstvu pokojnoga 
carinara, a i — njegova iznenadna umirovljenja, a drugi 
„pobožni" preko toga još i zasluženu kazan, što ga je 
kratko doba iza toga udar kapi riješio sviju briga oko 
potroška lakom mukom stečena imutka. 

— Svakako je ludo, kad sudba ovako iznenada 
razori dobre osnove mukotrpna života. U ostalom bit 
će, da je u udovice ostala jošte koja para iza žedna 
grla muževa; mirisat će tamo u odaji valjda svedjer 
po lemonu, balzamu i metvici, što ovako udovice osrednje 
dobe osobito vole. A ovi mirisi kao da jačaju samo¬ 
svijest samostanskog života. Očuvaj je Bože, kad je koja 
već posvema priučila nos na takove trice. 

U isti se čas pojavi na prozoru Žvanica. Na titravu 
svjetlu iznutra odrazivalo joj se lice nekako nježno. Njemu 
se pričini, kao da se je u tami sukobio s njenim pogledom. 

Zadimi življe; iznenada neki odavna zaboravljeni 
osjećaj ženskoga društva prostruji njegovim živcima, nešto 
lagašna, mila i drska, kao ono, kad bi se nekoć iza 
dnevne muke podao iz brodske tamnice slobodi i mi- 
loti lučkoga života. Nadade mu se, da joj nazove „dobar 
večer!" onako gromko, srdačno, kako se pristoji ljudima 
u najbližem susjedstvu. Ali se u dobar čas dosjeti, da 
joj ni dosele nije iskazivao susjedske prijazni ni^po danu, 
a kamo li na večer. 

U taj čas ona naglo zatvori prozor i prenese svjetlo 
u drugi kraj doma, — valjda u spavaću sobu. 







— Preran početak! Sad bi se istom i dalo bdjeti. 

I bude mu nekako tužno pri srcu. Da li se je zaista 
preživio, da se nigdje i nikako ne smije oglasiti! I sjeti 
se iz pamtenja djačkih vremena, kako je stari Seneca 
već okasno stao da uči „litteras graecas*. 

— A u mene baš i nije ni toliko dug vijek, — a 
ni nepoznata mi pismena. Ne bi bilo loše, kad bi se 
pokušalo malo opetovanje, tek za promjenu! Ta odavna 
je i doba! 

Neka djavo nosi! 


VII. 

Opet se jednom iza tolikih trzavica duševnih barba 
Frane mirno ogledavao po ulici, i opet ga zablještio 
nenadan, trenutan pojav susjetke Žvanice na prozoru. 
Za čudo, kan’ da je odjevena nekako više prema sr¬ 
panjskoj dobi, u prozirni latak, premda je bilo već pod 
jesen. Ovaj put je sašla u dvorište, cia pobere par osu¬ 
šenih rupčića, što su visjeli po stablima. Gdjekoji se 
popeo veoma visoko, te se je gospa Žvanica morala 
gotovo i nožnim prstima pomagati. Pri tom se je pri¬ 
činjala Franu vitkija, laganija, mladja, no po čem, nije 
se nikako mogao da dosjeti. 

— Konačno je ova Žvanica ipak zanimljiva žena! 
uze razmišljati. — Čudo, što to ja i prije nisam opazio. 
Nije doduše u nje baš mnogo pameti, kad je pustila, 
da joj muž zapije u dug valjda pola imutka (— a pri¬ 
lično je toga: kućica i dva lijepa trsjašca! —). No to 
je opet dokaz, da je u nje puno srca. Istina, nešto se 
je preveć ugojila i otromila (— Fran je dosele uvijek 
debele žene sumnjičio s lijenosti i potajnih, bilo po 
čem zasjednih misli —); ali nije mračnjača, kao mnoge 

druge, nego voli uzduh i božije sunašce. A to joj se 
bome i pozna na rumenim obrazima, crnoj, sjajnoj kosi 
i svježim usnama. — Od smrti muževe živi eto skromno, 
pohadja marljivo crkvu, i od nje se u gradu slabo što 
zna i čuje; ni kome na putu, ni s kim u zavadnji. 
Zaista, blaženo čeljade! 

U to zakriješti glas babe Urše i trgne ga iz raz¬ 
mišljanja. 

— Dobro vam jutro, barba Frane! 

— Bog, — odgovori on suho i omjeri oštro babu od 
glave do pete, pa se odvrne. No to nije babu Uršu ni 
mrva smelo. Ona zakorakne na prvu stepenicu stuba, 
pa se podboči, kao da se spremila na podulji razgovor. 

— Vi se, barba, kao da uvijek nešto srdite na 
mene ? 

— Nemam zašto, — odgovori on otresito. 

— Pa ipak kao da imate. — A što sam ja ikad 
kome kriva bila? Možda su zli jezici, Bog im prosti! 
Ja sirota da se komu zamijeram! Evo se mučim i kinim 
od jutra do mraka, pa zašto? Da prodam koji komad 
robe ispod cijene, a manja cijena, manja nagradica. 

— Što je mene briga za tu vašu trgovinu! — 
okosi se barba. 

— Nu! Nu! — Možda bi vas i bilo briga, kad 
biste znali, što ja znam, — zažmiri Urša otajstveno, 
pa korakne i drugom nogom na stepenice. 

Barba se zgrozi. — Eto se uspinje ta blatna baba Urša! 

— Mante me se, s Bogom! 

— Nisam napasna nikomu, ne ću biti ni vama. — 
No kad biste ono nešto znali, ne biste staru Uršu tako 
od sebe tjerali. Hm! — Zna stara Urša i ono, što će 
se i na godinu dogoditi, ma da nije vještica . . . Netko 
mi je nešto rekao za vas. 

— Ne marim! 

— Nu, pa dobro, mir i Bog! Ali ne biste li ogle¬ 
dali robu; baš je sada lijepih stvari. Sigurna sam, da 
će se razjagmiti. 

— Idite do vraga! — otresne se barba nekako 
prisiljeno. 

— E pa dobro! — Kad me ne ćete poslušati sada, 
možda će vam poslije biti prekasno. Žao bi mi bilo i 
vas i onoga goluba božjega. Ali što nije milom, nije ni 
silom. S Bogom! 

Baba sidje, te mahom podje. — Fran se nije 
nadao u nje tako brzoj odluci, pa se čisto uprepasti, 
videći, kako je odlučno zakoracala ulicom. A nikako se 
ne uzmogne dosjetiti, kako bi ju natrag dozvao, a da 
ne povrijedi svoga dostojanstva. 

— Nadmudrila me prokleta baba! — pomisli, pa 
se nakašlja suho, nekuda usiljeno. 

Urša stane, okrene se, te će mu doviknuti za¬ 
brinuto : 

— Gle, vi ste nahladjeni? Voljni li ste mene po¬ 
slušati : prijeki lijek — slezov čaj! 

— Ne koristi, — odgovori barba nešto blaže i pri¬ 
jatnije. 

— Ili još bolje rakija na željezu prežežena, pa 
s medom, — nadopuni Urša svoj savjet, pa se vrati i 
opet zakorakne na stepenice. — Med je dobar za svaku 
bolest. I gospi * Žvanici rabi; ja joj ga nabavljam iz 
Podgorja. 

— Zar je i ona bolesna? — upita barba tobože 
bezazleno. 

— Zar ona? Jaka ko dren, zdrava ko riba! — 
Nego žena marna i brižna, pa se časkom lako i pre¬ 

hladi. — Baš sam jučer bila kod nje; nudila joj ovo 
nešto robe. 

Pri tom potrese štropotno drvenom škatuljom 
u ruci. 

— Ništa nije htjela kupiti. — Evo ovaj prsten! 

Urša otvori škatulju, probrlja unutra kažiprstom, 
izvadi starinski prsten sa smaragdom i uzidje na zara- 
vanjak, te ga pokaže barbi, vrteći njime vješto medju 
dva prsta. 

— Vidite li, kako je krasan! A dajem ga za ništa: 

— petnaest forinti! 

Barba se zagleda i nehotice primi ga, te ga ogledne 
sa sviju strana. 

— Nema ni slova, — nadoveže Urša. — Uzela bih 
ga, — kaza gospa Žvanica, kad nema slova; al što će 
mi, kad je muški, a od roda nemam nikoga, kome bih 
ga mogla darovati. — Bog zna! — kažem ja, — možda 
biste ga i komu drugomu darovali, — i izvan roda? 

— Bog s vama, Uršo! — zabuni se ona i pocrveni ko 
jabuka. — Prividjala se kao djevojka: čisto mi se bilo 
uzračilo, da je poljubim, pa ma i ne imala — prosti 
Bože! — brka — — 

— A zašto, „prosti Bože brka?" — nasmije se 
barba čisto udobrovoljen. — Zar brku treba božjeg pro¬ 
štenja? 

— Ne uvijek, nego samo, kad se nadje na žen- 
skome licu. 

— Pa to se dogodi valjda svakoj ženskoj glavi! 

— Jest; ali ne smije srcu prirasti, jer ako priraste, 
eto ti onda sto muka i nevolja! — zažmiri stara. 

— U vas je, Uršo, oštar jezik, — pripomene barba 
i posegne u škatulju za drugim prstenom s briljantima, 
čisto modernim. 

Nci ovako vini sg jezicima tupi bruse, — odvrati 
baba. — A taj, što ga uzeste i nije za vas. Ne bi 
vam baš ni sreće donio. 

— Čiji je? 

— Vi znate, barba, da ja u svom poslu šutim kao 
grob. Tako me i jučer saletila gospa Žvanica: — Čiji 
je ovaj pečatnjak ? — pita, a ja ću: — Poštedite me 
°d grijeha! Ta kako da odam povjerenje? Nema 
u mene nevjere. — A ovaj prsten? Dok ga je nosio 
pokojni mu gospodar, mnoge sam zime dobivala od 
magistrata kao milostinju brašna i drva. Danas je to 
drugačije, otkako je novi gradski bilježnik, pa pitaju 
i strogu potvrdu od župnika. Još i sad mu ljubim 
ruku, dobrotvoru pokojnomu, i plačem rad bijede si¬ 
rote udovice mu. — Pritislo siromaštvo, pa se pro¬ 
daje sve na rasap. 

— Ne treba odavati, Uršo! — podsmjehne se 
barba. 

— Pa me pita: — Čiji je ovaj ovdje dragušan? 
Vidite li? — rasprštit će se med prstima! — Da je za- 
ručni bio, znam; ali ne ću da odam, čiji. — Sramota 
je to prodavati nakit! Ljudi vole stare stvari i uspo¬ 
mene, pa kad se prodaje, sve ti to misli, eto sad na će 
čovjek skapati od gladi! — A i nije uvijek tako; više 
puta čovjeku po koja stvarca baš i ne rabi. — Pa kako 
bih ga i odala, kad mu je zaručnica istom lane o „maloj 
maši" pokopana! 

— Tako valja! — nasmije se barba sa sve to većim 
zanimanjem. 

— Pogledajte ovaj broš! Bila sam kod zlatara. 

.ista marseljska radnja, veli; — ali zlata nema. 
Ta vidite i sami, puka pjena. Zlato vrijedi deset forinti, 
a s radnjom i dvadeset. — Darovao ga neki kapetan 

ljubeznici za jabuku o novom ljetu. Istoga goda darovao 
je i ženi evo ove tvrde naušnice: s radnjom šest, a 
bez radnje četiri forinta. Lani na „buri sv. imena Isu¬ 
sova" utopio se kapetan, a sada obje prodavaju njegove 
darove. — Nije sve ni u obilnoj ruci! 

— A čiji je ovaj zlatni križić o svilenoj vrpci ? — 
priupita barba. 

— Vidite li, kako mu se alemi sjaju! — Sad je 
u mene vrijedan samo dvadeset forinti, a nekad je vri¬ 
jedio ravnih pedeset. Kupljen je na Rijeci. — E, a što 
ćemo! — Križići sada slabo prolaze. Nije to kao u ono 
naše staro, blagosloveno doba, kad je cijena s pobož- 
nosti rasla i za četvrtinu! 

— A čiji je, — naravno, ne znate? 

— I ne znam. Samo znam, da mi je po trećoj 
ruci uručen pred dva do tri mjeseca, — ne! — pred 
četiri, ii da pravije kažem, upravo nekoliko dana, po¬ 
slije kako je ovdje naglo bio premješten jedan mladi 
gospodin. Vi ga ne ćete sigurno poznavati; ali pače da: 
jednom je prošle zime bio i pod vašim krovom. 

Ovaj put se barba srdačno nasmije, pa posegne 
za dugačkim zlatnim lancem sićušnoga kova, lustrinom*, 
što se složio u dno kutije, oprezno ga izmota i ogledne. 
Četverostruk, težak, na zaponcu mu se ljeska emalj 
znakova „vjere, ufanja i ljubavi". 

— Krasna radnja starinska, od čistoga zlata! — i 
nehotice priznađe barba. 

— Što ja znam, jedini komad u gradu, tome sličan, 
visi 11a svetoj Gospi od Rozalija — — 

— Istina! — priznađe barba i složi naglo lustrin 
u škatulju. 

* Lustrin = ženski nakit — dug zlatan lanac. 

— Onaj, što ga vaša pokojna gospa darovala na 
oltar. 

— Da, da, onaj isti! — sjetno će barba. 

— I gospa Žvanica mi kaza: — Ako bi išta ku¬ 
pila, onda bih ovu vrjednotu. Moj je manji i potrgan, 
a nije mi ni prave sreće donio. — A ovim bih se baš 
rado okitila! — P& bilo bi upravo zgodno! — pri- 
bodoh. — Bio je već nekad vjenčani dar. — A tko ga 
prodaje, udovac ili udovica? — upita me ona naglo. 

— Bome baš udovica, — odgovorili. I opet se ona 
zarumeni kao trešnja, pa ga baš kao i vi sada ovagne, 
ogledne u zraku i duboko uzdahne. — Pa nije ni skup, 

— rekoh, — sedamdeset forinti. — Baš i nije, — reče, 

— al meni ga ne treba. — A ja pomislim: baš bi ga 
tebi i trebalo, neboga krasotice! 

Barba ogledne opet lustrin, složi ga na dlan, vagne, 
pa opet rastegne. 

— Hoćete li ga kupiti! — Znam unaprijed, da 
ćemo se pogoditi. 

— A što će meni? — upita hladno barba. 

Još jednom povagne ga na dlanu, pa spusti u 
škatulju. 

— Eh, Bože moj, što će? — Pa ako nikako dru¬ 
gačije, ta valjda ne ćete ni vi umrijeti, a da bud kome 
dara ne dadete! 

— Hajte! U ovom siromaštvu! 

— Hajte, hajte! Znamo mi to siromaštvo! Nije ga 
ni prije bilo, a pogotovu, otkad odzvonilo frajli Geni. 

— Sve se to burka u gradu. Slijetali me: — A što to 
sada misli barba Fran? A ja, nevješta, odgovarah: 

— A šta da misli? On je čovjek bogoljuban i svet. — 
Živjet će čestito do smrti i ostavit sve rodbini, crkvi i 

siromasima. — Ahaha! — rekoše. — Dakako! Oženit 
će se on. Čovjek snažan i krepak! Dakako! — A i 
o-ospa Žvanica mi to isto rekla. — A ja na to pomi- 
slim: — Možda .će ipak ovaj lustrin proći u barbe 
Frana bar za šezdeset. — Vidite, toliko sam poštena, 
te vam pravu istinu kažem. A u onaj čas, Boga mi, 
osobito kad mi gospa Žvanica rekla: — kupit ću ga, 

_ bila bih ga zacijenila i na osamdeset; jer sa ženske 

strane slabija je petlja. — Dakle, hoćemo li u trgovinu ? 
Čestitala sam vam smrt frajle Gene: dao Bog, te vam 
čestitala i vjenčanu slavu! — Vjenčani dar šezdeset 
forinti! kako li sam ludo rekla! Ali je siroti prodava¬ 
čici prijeka potreba; inače ne bi bio ispod osamdeset. 

— A da još znate, što je gospa Žvanica rekla? 

Barba časkom razmišljao. 

— Pa što vam je tobož gospa Žvanica rekla? 

— Nije ,,tobož“, nego mi je baš zazbilja rekla. 

— Pa što? 

— Što? — Rada biste znati? 

— Meni svejedno, — uozbilji se barba. — Ali kad 
ste sve izbrbljali, možete i to. Ne ćete li, meni svejedno. 
S Bogom! 

— Nije baš tako, barba. Ne bih rada, da budem 
kriva, a opet ne ću da vam se zamjerim. Pa sada ka¬ 
žite po duši, mogu li da šutim? 

— Meni svejedno. 

— Al nije meni! — razjedi se tobože baba Urša. 

— Rumenila se golubica, kao što vam rekoh. A i što je 
sirotica užila s prvim mužem, recimo pravo! Pa i vi ste 
mogli opaziti kao prvi susjed. A fina žena; zaslužila 
je već i s prvom srećom bolju sudbinu. — Ja sam 
odmah pomislila: Reci dušici, što je, obodri je! — 
Lustrin da nije za vas? I pravo kažete! Kupit će ga 

onaj, koji na vas misli. — A tko bi i mislio na me 

— udovicu, — kaza ona. He! he! — zavrtim glavom. 

— Ne vrtite glavom, Uršo, nego radje krunicu u ruke! 

— I to ćemo, — rekoh. — Ali kraj toga možemo sve 
bez božjega straha počuti, tko na nas misli. Ja ne znam 
ništa, ali vidim, kako se na primjer susjed barba Fran 
sveudilj zagledava u vaše prozore. Sve to ja vidim i 
mimo oka, a čini mi se, da pri tom i misli na vas. — 
Eto, vidite, barba, slagala sam možda, ali u dobroj 
vjeri. Pomislih, zašto li se ovo dvoje čestitih duša ne bi 
snašlo. — Slagala sam, ali sve u poštenju. Bit će 
sretni, mišljah, — a babi Urši ne fali kolač. 

— Gle, gle! To niste smjeli! — tihano će barba. 

— To je grijeh! 

— A zašto? — uspriječi se Urša, pa se podboči 
šakama o bokove. — Za to bih se pravdala i sa samim 
Bogom! — * Ovakve dvije duše, po samom Bogu jedno 
za drugo stvorene, pa da doživu same o sebi, ko dva 

suha drveta! — Ne bojim se ja toga grijeha!-A 

ona se na to opet zarumeni kao breskva, pa će se na¬ 
smiješiti onako ispod oka. Ni u osamnaestoj godini ja 
se onako nisam mogla nasmiješiti! — Pa će mi tiho: 

— Doista, barba Fran je duša od čovjeka, — ta pravo 
kažu: svetac. A1 on će valjda kao svetac i umrijeti. 

— A da! nema danas više takovih ljudi, kao što 

je barba Fran. U njega je sve u redu; on miruje i 
stiče. Bogoljuban je čovjek, pa je zato u njega i bla¬ 
goslova božjega. S toga će i ostati vazda čovjek i go¬ 
spodin, — a ne kao mnogi drugi, što se prenadimlju, 
pa konačno iz svile skoknu u krpe.-To je istina! 

— potvrdi gospa Žvanica. — — Samo šteta, što nema 
eto kome danas sjutra da ostavi svoje dobro ime i 
imutak, — pribodem ja. — Tko bi ga stekao, usrećio 

bi se i Bogu omilio! — Pravo velite! — kaza gospa 
Žvanica; — ali on je svetac, draga Uršo! — Ah, svetac! 
Pa i sveci su od kosti i mesa! Konačno dosta se je i 
nasvetačio kroz punih dvadeset godinica; za volju toga 
može mu Bog i bez prijekora priuštiti lijepu ženicu! 

— Sram vas bilo, Uršo, — što ste to sve izbr- 
bljali! Vi ćete kanda i sa samim Bogom da razgovarate! 

— zlosrdne se tobož barba Fran. 

— Razgovor s Bogom je molitva, barba! Toliko 
sam sebi zapamtila iz crkvenih propovijedi. — Nego 
vidite li, koliko sam se za vas brinula! — Dakle, hoćete 
li lustrin? 

— Pa šta na to Žvanica? — živahno će upitat 
barba. 

— A koja ga ne bi htjela? — kaza i zamisli se. 

— Ali mante te puste divane, — i šutite o tom! — Eto, 
gledjte, — udovičino se srce tali! 

— Tali li se, tali? — a? — nasmije se Fran 
blaženo, pa jače zadimi iz svoje lule, da se je baba 
Urša najednom našla u samom oblaku dima. Ona čvrsto 
kihne i odstupi za korak unatraške. 

— Uf, alaj ste me potkurili! — od čistog veselja! 

— Djavo ne spava! — zaškilji Urša na barbu, pa se 
onda glasno nasmije, žmigajući očima i odbijajući ru¬ 
kama guste pramove dima od svoga lica. — A lustrin? 

— Kupit ću ga. Četrdeset forinti vrijedi. 

— Ni za paru ispod pedeset! 

— Onda ne ću! 

— Dakle četrdeset i pet, — kao vama! 

— Pa dobro! Donesite ga sjutra o osmoj. Onda 
nema — znate — nikoga kod kuće. — Razumijete li? 
— Razumijem, kako ne bi! — A kolač? 

— Ako bude, — bit će! 

— Obećanje ludom radovanje! 

zajmite petnaest znam, gdje 

iz kuće. Do dva dana »1«“ I u boba Urša „a 

bih se drugdje ^»"^.^“ngubica s gospom 
ulicu, ode bome do djavoia i u* e 

Žvanicom. , 

Barba se lecne stog naglog preokreta. 

— Pa dobro! Bit će i to sjutra u ]u ro. 

- Pa Bog, i bilo sretno! - odgega se Ursa uz 

„K OT , s^ećfse h sebi: _ Tali se, taii - sa oba- 

^'itaba ponovi malo kasnije te iste rieči: - Dakle 

“ 'Kad^'je pod večer Žvanica opet pojavila, nazove 
joj gromko: 

_ Dobar večer, susjetko! 

— Dobra vam večer, susjede! — ozva se 

skromno. 

— Kako ste, susjetko? 

_ Dobro! — A kako vi ? , v . , .. 

_ Do sada dobro, a mogu se nadati jos i o jemu. 

_ Pa to mi je drago! Bog posrećio! 

_ I uslišao, draga susjetko! 

— Laku noć! 

Kad L se U je 'po večeri Fran stao spremati na počinak, 

blatna UrSa prodavala? 

— zlato ! 

— Kupio si? 

— Odakle ? — Što će mi! 

Sestra naškubi usne i zamukne značajno. No on 
ne opazi toga kreta, nego se uputi u spavaonicu, po 
prvi put iza toliko godina razdragan novotom nekog 
„intimnog" dogadjaja. 


VIII. 

Zažario se dan sredinom rujna posljednjom snagom 
žege u oči jeseni. Uzduh sparan, sumoran, odnikle ni 
ćuha vjetra. Pučina miruje, ravna i svijetla poput ulja. 

Baš o popodnevnom odmoru sjedi Jovanin Smo- 
gorić, trgovac vinom, sučelice svojoj gospi Roži u je¬ 
daćoj sobi vlastite kuće na obali. Sjedi bez haljinca, 
ali, kako je gojan, živo se znoji. Zapušio upravo prvu 
cigaretku. Gospodja, na pola razodjevena, marljivo se 
hladi lepezom. I njemu preko stola ugadja ta omajica, 
pa s laka žmirka i čitka „općenite vijesti" iz rasprostrta 
po stolu dnevnika, što ga se u čitaonici na dražbi 
dostao za forint i novčić po četvrtgodištu. 

Kroz potpuno sklopljene roletke šulja se gdjegdje 
tračak žarkoga sunca i titra prugovitim, uspavajućim 
svjetlom. Sa stola zavodljivo miriši narezan l im un, 
Ostrižak mu pliva u omašnoj čaši tanka rujna dalma¬ 
tinca, hladnom vodom dobrahno ublažena, što ga do¬ 
maćina oslasno srče na očešće stanke. 

Još časak svagdanjeg sporog razgovora, pa onda 
nužni, redoviti trenutak popoldašnjeg sanka, tvrda, slatka. 
Neodoljivo ga žudi i duh i tijelo. 

Upravo je pomislio, kako li će se do skora spružiti 
na divan s na novo zapaljenom tanjom cigaretkom, pa 
ju onda poslije zadnjega dima nemoćno spustiti tromo 

Draženović: Povjest jednoga vjenčanja. 4 

klonulom rukom i slatko usnuti, — kad no li gospa 
Roža u zao čas spomene: 

— Zbilja, poručuje Jurić, da te danas ne može 
doći obrijati. 

— A zašto? 

— Saletila ga naglo groznica. 

— A kalfa? 

— On mu otputovao u Vinodol, na zaruke. 

— Do bijesa! — iznenadi se Jovanin. 

— Pa onda? — mirno će gospa. 

— Ta upravo večeras je taj banket! — Ludorija! 
Izabran je načelnik, pa basta! Čemu te slave? Da mi 
nije lično do kumpara Karla, ne bih ni pošao u to do¬ 
sadno društvo. 

— Kud svi zastupnici, tud i ti. 

— Ne idem! Baš mi dobro došlo: — zatvorena 
brijačnica, a ne možeš doći rutav. Haha, duše mi, 
dobra ideja! 

— Luda ideja! 

— Zar da se sam brijem, pa opet nakazim, kao 
ono već jednom? 

— Ta eno ti druge brijačnice, Matićeve! 

— Matićeve ? — Nikako! 

— A zašto ne bi k Matiću? 

— Ne rači mi se. Tamo nikad ne zalazim. 

— Krasno! — naruga se gospa Roža. — Zar si se 
možda zavjetovao? 

— Ta znaš, da sam ga tužio, — odvrati nestrpljivo 
Jovanin. 

— Radi onih dvadeset forinti? Ta ne bojiš se 
valjda, da će te radi te bagatele zaklati? 

— Molim te, ne zanovjetaj! — Ne idem, pa basta! 

Gospa Roža se nenadano uzbuni, te mu oštro po¬ 
gleda u oči. 

— A ja velim, da baš podješ, i to s mjesta! 

— Baš s mjesta? 

— Baš s mjesta! 

— Ne rači mi se. 

— Pa podji na banket takav, kakav si, — rutav! 

— Onda bih se radije sam isporezao. 

— Dakle nikako k Matiću? — ustane gospa Roža, 
te se ušeta po sobi. — U nijednom slučaju! — Sad 
mi je jasno, bez sumnje! — Nikako k Matiću! A zna 
se, radi čega? 

— Od navike, ženo! — Tamo zalaze ljudi, meni 
neprijatni. 

— Dakako! — Zalaze oni i u dućane i u crkve, 
pa ipak i ti svakuda tamo zalaziš. Nego nisu mi u 
ludo brbljali ljudi, a ja bena ne htjela vjerovati! 

— Pa što su ti to brbljali ljudi? — nasmiješi se 
Jovanin. 

Gospa Roža stane uz muža, te mu se značajno 
zagleda u oči. 

— Vele, da Jurićeva Klara ne mari mrziti go¬ 
spodu, pa bila tako i pri godinama, kao što si i ti. 

— Doduše, govore o njoj svašta; ali ja se baš ne 
pačam u te stvari, — jednako će Jovanin. 

— Gle, već se braniš! 

— Zar da priznam opet novu ti potvoru? 

— Pa dobro! Vjerujem. — A1 podji k Matiću. 

— Ne ću ! 

— Tako? Dakle ipak Klara, rumena, gojna Klara 
i prečvrsto drži na okupu vrijednu gospodu oko mu¬ 
ževe britve! Naravski, ne smiješ joj se zamjeriti! 

Ženo, ne vrijedjaj me! — ustane Jovanin. — U 

svom vijeku nisam s njome ni stotinu riječi probe- 
sjedio! 

— Ćemu isprike? — Bijes me saleće, istina, ali i 
s pravom. — Sad vjerujem sve to, što se u gradu već 
dugo i predugo govorka. Da, da! samo tako je taj 
mudri Jurić u kratko doba preoteo svomu bratu sve 
bolje konte. Po ženi, što je fina i draga! Da, sad mi 
je sve jasno! 

— Ne budali! — rasrdi se Jovanin. 

— Puca mi pred očima, ali prekasno! — nastavljaše 
žena bijesno. 

— Ne budali, ženo! 

— Pa dobro! Dokaži! — Odsele da ni ne pre¬ 
koračiš više praga Jurićeve brijačnice! Obećaješ li? 

— A1 tu su ti, drago moje, i druge stvari umije¬ 
šane, — ponešto će zbunjeno Jovanin. 

— A koje to? 

— To ti ja ne mogu na dušak da razložim. Stvari 
su ti to svakojako spletene, — kako bih ti kazo? 
onako — političke, — oduši Jovanin. 

— Lažo! — Politika u brijačnici! Ja ću slobodno 
glavom odgovarati za tu politiku! — lupne gospa Roža 
strasno nogom o pod. 

— Pa dobro, neka bude na tvoju! — predade se 
Jovanin, već čisto umoran. — Obećaj em i idem baš 
s mjesta, al izleglo se otale, što mu drago, — a nešto 
će se svakako izleći, — sve na tvoj rovaš! 

— Slobodno! — odahne gospa Roža zadovoljno. 

Jovanin mrtva srca obuče haljinac, te izidje na 
onu božju sparinu, pa kroz pustu uličicu tromim, 
lomnim korakom, na pola pospan udje ravno u bri¬ 
jačnicu Matićevu. 

IX. 

Majstor je Matić baštinio brijačnicu od oca. Bila 
to stara poslovnica; utemeljio ju djed mu Talijan iz 
Ankone. U šarenim, iskockastim hlačama, u prhutavu 
narančastu kaputiću s omašnim šeširom banditskoga 
kroja dopanuo on amo baš u ljetno doba, kad ne treba 
ni kabanice sa sobom ponijeti. Ponio jedino mršav 
svežnjić u povoštenu platnu pod pazuhom i gitaru preko 
ramena. Dovezao ga talijanski bragoc* skupa sa ka¬ 
pulom i krumpirom, lemonima, narančama i dinjama, 
da usreći susjednu zemlju najednom darovima i proze 
i poezije svoje domovine. Mladi se Talijan u brzo 
snašao. Uzajmio malu konobicu u gornjem gradu,- u 
uskoj uličici, što ravno vodi na glavni trg gradski, pa 
počeo brijati i glazbovati. 

Na odliku brijačkog stališa rodila ga majka oniska, 
zdepasta, a gojna i pravilna lica, kratka, črknjasta brka, 
crne, vrčkave kose, sve baš kao u brijačkog cimera. 
S gospodom govorio talijanski, s prostotom na mote**, 
uplićući po koju naučenu riječ hrvatsku, svak dan sve 
to obilnije. I svi ga razumjeli, a ponajbolje susjedne 
ptičice u kavezima i djevojke, što prolaze pod kablima. 
Kad ne bi sapunao i strugao britvom, udarao bi u gi¬ 
taru i snažnim, oštrim tenorom pjevao talijanske bar- 
karole i napjeve iz opera, a za počitak majstorski 
fićukao, tako snažno, te su do skora kosovci poštovanoga 
zidara Gregorića na kraj ulice uzeli oponašati svoga 
uzornika. Pri tom kapali grošići u škrtu mu kesicu i 
rasla mu privrženost u gradu. 

Lagan brod dvojedrenjak. — ** Znakove. 

No najviše omili mladi majstor zidarevoj kršnoj 
djevici Kati, umiljatoj plavojci čisto domaće krvi. Kad bi 
prolazila, pjevao bi iz svoje poslovnice najljepše pjesme, 
fićukao najživlje polke, pa na koncu i domaće po- 
skočnice, što no ih djevojke svak dan pjevaju na bu¬ 
naru posred trga. — I bome- prikloni ju, neka bi ga 
mimogred obilnije naučala hrvatsku besjedu. Nauka 
divno uspijevala i prije godine dana isprosi Talijan 
djevicu Katu hrvatskim jezikom, a stari mu je zidar 
dade drage volje. Kako i ne bi? Vješt je poslu, a 
dobar gospodar. 

Dok je njegov takmac, domaći sin, trajao svoju do¬ 
kolicu vazdan u krčmi, te mu konačno što od starosti, 
a što od kapljice počela ruka zamjetljivo drhtati, mladi 
sin Italije uporno pjevao uz gitaru i fićukao. — Tako 
je takmac propadao i konačno propao, i za malo ubila 
ga kap. A Talijan se oženio i za godinu dana kupio 
na dražbi kućicu pokojnoga takmaca u donjem gradu, 
bliže obali i prometu. 

Po smrti mu baštinio posao jedinac mu Francik, 
a s poslom i dar pjevanja i živu, pohotljivu ćud. Ovaj 
ostavi posao starijemu, izvanbračnomu sinu Matiću. 
Matere mu nije pozakonio, jer je bila ne toliko lako¬ 
mislena, koliko siromašna. S toga se je poslije vjenčao 
s drugom, koja je bila ne toliko siromašna, koliko lako¬ 
mislena. S ovom je kratko doba živio, jer je u petoj 
godini braka pobjegla u nepovrat s nekim talijanskim 
brodskim kapetanom, ostavivši mu na vječnu uspomenu 
trogodišnjeg sinčića. Tako se Italiji vratila duša za dušu. 

No ni muž ne bijaše spor na osveti. — Jošte mlad 
učini mudru oporuku. Nezakonitomu sinu Matiću — 
izrezani otac! — kuću s brijačnicom, a zakonitomu 
Juriću — čudnomu ridjanu, brsti ni po ocu ni po ma- 


55 


^ eY [ — toliko u novcu, da se ne može pobijati opo¬ 
ruka. Neka se protura u svijetu! 

To je Jurić i polučio. Kad je Matić najbolje uzna¬ 
predovao, sve u štilu staroga, ali solidnoga posla bez 
modernoga namještaja, pojavi se najednom takmac, 
vrati se iz svijeta brat mu Jurić, namjesti se upravo u 
glavnoj ulici i udari nad vrata pozlaćen natpis s pra¬ 
vim svojim zakonitim imenom. A Matić se zadovoljava, 
da mu se i na dalje nad poslovnicom ziblje o buri 
nijemi cimer sapunskog pladnjića. 

A kako je tek poslovnicu uredio Jurić! Tu su ti 
fotelji, a pred svakim zrcalo od fino brušena stakla, te 
se možeš ogledati s koje god strane hoćeš, pa pod 
svakim mramorom prislonak sa svakojakim kefama i 
keficama, mirisnim bočicama i sapunima svake vrste. 
A tek u staklenom ormaru! — čitav poklad odlične 
parfimerije i ostalih, svagdan traženih pomagala ljepote. 

Tu su ti svakojake boce i bočice s mirisnom vo¬ 
dicom, pa posebice s nekim na novo izumljenim balun- 
čićima za štrcanje; podvezice za brkove, spužve; koje- 
kake mudro zatvorene kutijice pod pečatom — vrag si 
ga znao, što je u njima! Pa tu ti prostran divan, bron- 
čena klinčanica, željezni stalak za kišobrane i štapove, 
fini umivaonik s garniturom od zelena stakla, a po tlu 
šareni sagovi. U opće, tek da se takneš bilo čega, a ono 
ti ruke mirišu po vascijeli dan. 

To je nešto novo, moderno! — zadovoljno povla- 
djivali naprednjaci, te se listom stali jatiti u njegovoj 
brijačnici. Kad to Jurić opazio, unajmio mahom i kalfu, 
pa se to sve fino klanja, otimlje ti iz ruku kaput, šešir, 
štap, miluje psa.N A malo se naklapa, i to samo o po¬ 
štovanim osobama mušterija, a rijetko kada, u izvan¬ 
redno iznimnim zgodama, i o kom drugom iz „stare" 

brijačnice. Ali Bog slobodi, da se kleveta! Ne priliči to 
društvu otmenu, fine, svjetske žice. 

A onamo u „staroj" brijačnici ostao starinski nered: 
dva drljava, škripljiva fotelja u crnoj koži, jedno jedine/ 
od starosti već naoblačeno zrcalo, stari klimavi ormar 
s alatom, drvena, debela klinčanica i besplatni djetić, 
što je samo pripravljao sapunicu i mazao, a strigao ji 
brijao tek za pokus „konte po groš". 

Isprva se je majstor Matić silno jedio na pojav te 
iznenadne utakmice. Ta „brat" mu pri povratku iz svi¬ 
jeta nije nazvao ni „dobar dan!" A najgore je bilo, kad 
mu se žena, suho bolešljivo čeljade, čemerno potužila, 
što joj poručila jetrva: — osušit će se i ta stara bri¬ 
jačnica, kao što je suha i brijačevica! 

Ali do skora se primiri; jer za čudo! — gotovo 
sve starosjedilačke tvrde glave ostadoše mu vjerne. Tamo 
uz doseljenike prebjegne samo par domaćih gizdelina. 
Do skora, ne zna se nikad, kojim li povodom i iz kojeg 
li izvora, — stane se pronositi glas, da tamo mušterije 
izim modernog namještaja navlače još i lijepe, povod¬ 
ljive oči vragoljaste brijačevice Klare. Na taj se glas 
medjutim Matić — Bog oslobodi! — nije nikad pozivao, 
nego je samo glasno i jasno tvrdio, da se baš u ovom 
pitanju dviju brijačnica pokazuje ljubav starine, — 
patriotizam domaćih ljudi. Svoj k svome ! — Ta Jurić 
je i onako na pola Talijan. 

A on se je i dobro znao prilagoditi toj starini: 
starome duhu i navikama. Svoje stalne mušterije doče- 
kiva domaćom usrdnom prostosrdnosti, posluživa ih 
s nekim miljem, previja se glatko, brblja slatko. I ako 
to sve odugo traje, ipak se nitko ne može potužiti, da 
mu je u Matićevoj brijačnici dosadno. On se u sve 
uvještava; zna, tako reći, što se danomice u čijem lon¬ 

čiću vari. Nijedna tajna u gradu nije mu nepoznata. 
No ne samo za duševne, nego i za tjelesne potrebe 
svojih mušterija skrbi majstor Matić. Prodaje pijavice, 
čuveni talijanski flastar iz Brescije, rebarbaru, švedske 
kapljice i veoma cijenjeni proizvod domaće apoteke 
„astramontanu". Za zdrave pak želuce ima uvijek u 
zalisi po kojega zeca ili jarebicu, što no ih marljivo 
kupuje od okolišnih brdjana. Točno zna, koji je ribar 
danas ulovio lubina, zubaca, gruga ili lovratu, i tko je 
to pokupovao, te za koju cijenu. Pa sve za usput naklapa 
o šior ovomu i o barbi onomu, i o ženi Petrovoj i o 
djeci Pavlovoj. Sve to on izvješćuje po domaćem načinu 
živo i slatko, a na pretrge očevidno za to, da se i oni, 
koji su „u poslu", i oni, koji još čekaju, obilno naplate 
za svoju ustrpljivost. Gesto pače znade udesiti, da i oni, 
koji su već „gotovi", počekaju još po koji četvrt sata, 
samo da čuju još onu „zadnju". On naime ne goni 
ravno do kraja, nego se vješto prebacuje na tragove 
pripovijesti nove, dok je još započeta tekar u sredini, 
baš poput priča u „Tisuć i jednoj noći". A kako maj¬ 
storski priča on! Sve se to mota nekom osobitom dobro- 
dušnosti, bez kapljice žuči, bez daška mržnje. On nikad 
ništa svoga izravno ne kaže, nikad ništa ne ustvrdi; on 
naprosto opaža, sve u smijehu i šali. Njega nitko ne 
pita o „izvoru"; on na takva pitanja ni ne odgovara, 
kao da ih je nekako prečuo. U ostalom slabo tko o tom 
i zapitkuje; jer svaki od njegovih mušterija hoće novicu 
pod imenom svoga vlastitoga oštroumlja dalje da raz- 
naša. Po tom su te „vruće" no viče iz* brijačnice maj¬ 
stora Matića polipi sa stotinu nogu; nikad ne znaš, o 
koju li se je pravo upro, kad će da posegne za kojom, 
dušom. Naravski,. da se većina tih novica proturava na 
račun članova protivnoga tabora — u brijačnici Juri- 

ćevoj. Ovi se ovdje kod Matica mukte zabavljaju, osje¬ 
ćajući se poviš toga i posve sigurni. 

U povodu povjesti mnogobrojnih tih novica diljem 
godina naravno i mrze se strašno oba šefa plemenitoga 
zanata, a ta je mržnja i glasno odjeknula u životu gra- 
djanstva. Ona je formalno stvorila dva ratna tabora, 
odijeljena po svagdanjim navikama, po ukusu i nazo¬ 
rima o životu. Kao što bi opravdano mogao pitati: — 
koje si vjere, narodnosti, politike? — jednako bi mogao 
saletjeti čovjeka u gradu pitanjem: kojoj brijačnici pri¬ 
padaš? Jesi li Matićevac ili Jurićevac? 

Pod živu glavu ne sretaju se ti potajni ratnici u 
protivničkom stjecalištu! 

S toga eto nije mogao g. Smogorić umah na dušak 
da razloži gospi Roži, zašto li mu se ne rači zaći u 
brijačnicu Matićevu, pa baš i pod cijenu večerašnjega 
svečanoga banketa *— i što još više: kućnoga mira! 


X. 

Kad no se čudna nagodba sklopila u domu Smo- 
gorićevu, bijaše baš subota, najživlji brijački dan. 

Majstor Matić upravo marljivo ,,redi“ susjeda, sit¬ 
ničara Frana Pilipića, za koga se dobro zna, da je naj- 
marniji i najškrtiji poslenik u gradu, pa da bi brijač¬ 
nici okrenuo ledja i za pet minuti skrivljene dangube. 

U okolo posjele ostale mušterije. 

Stari „ gospodin “ Korina (dok su svi ostali tek 
šiori, barbe i kum pari, — daleko intimniji nazivi) 
starinom je potomak ugledne obitelji od još rijetkih 
7 patricija gradskih. On uporno šuti, tek na najživlje 
trene razgovora sporo koju primijeti, al uvijek zgodno, 

u dobro uzgojenu štilu staroga domaćega humora. U 
njega sama nitko ne dira nagovorom; sjedi mirno i spo¬ 
kojno poput časne relikvije starijeg vremena. A i sta¬ 
rina je: — osamdeset mu već skoro na domaku. — 
Mjesto mu stalno na fotelju pod zrcalom, i to svatko 
zna i poštuje. Svake subote, — jer se još sveudilj re¬ 
dovito brije, — prosjedi on tuđe mal ne čitavo popodne; 
susjed je Matićev, pa mu je do njega lako i dotapkati. 
Sluša novice, i to ga potpuno zadovoljava opet do bu¬ 
duće subote, jer inače ne zalazi nikamo, dapače ni u 
crkvu,' van na velike svetke. 

Do njega gotovo u četverastu obliku svog snažnog 
oniskog tijela sio Dujo Vukušić, dokoni penzionirao 
carinarske struke, glasovit i snažan šaljčina i lažac po¬ 
letna stila. On puši iz kratke engleske lulice i za ovaj 
čas mudrački šuti. 

Nasuprot Korini sio Gašpar Belobrajdić, onizak de¬ 
beljak, brka i frizure po talijansku, sa omašnim, šare¬ 
nim, oširoko svezanim podvratnikom, najdokonija a pođ- 
jedno i najtvrdja glava u gradu. Pravdaš neslomive na¬ 
ravi, s čega je i spiskao gotovo sav lijepi imutak, te 
sad dogara, ali ne snuždeno, van drsko i otporno. Drži 
još uvijek dućančić u vlastitoj kući s raznovrsnom robom 
u cijeni od kojih par stotina forinti, što ga svaki dan 
u dva navrata otvara prije podne oko ure desete do 
jedanaeste i poslije podne oko četvrte do pete. A ulazi 
u nj od puke navike, bi reći da vidi, kako to ostatak 
robe krasno trune, ne nalazeći ludih kupaca, i da se oči- 
gledice uvjeri, e je ipak još uvijek pravi pravcati trgovac. 

On ne puši, — kažu: od štednje, — nego često 
šmrca burmut, pa čisti nos živo i gromorno u veliki, 
modri, bjelim cvjetićima išarani rubac. Sveudilj se pre¬ 
vrće na stocu i ogledava u nasuprotno zrcalo. 

U tijesnoj sobici sparno; kroz crvene zavjese živo 
prodire svjetlo, a roj muha bijesno dosadjuje. 

Baš iste kratke pauze prihvati Matić nježno nos 
poštovanoga Frana, te mu malko krene glavom. 

— A znate li i tu? — nastavi razgovor, strugnuv 
voljko britvom. — Vele, da je Jurić u groznici, a za 
čudo, upravo sada zaboljeli mu i Klaru zubi. 

U taj par nahrupi na vrata šior Vicko Korenić, 
trbušasta bačvica na kratkim brzim nogama, neprestano 
lomatajući rukama. Crnim, sjajnim očima strijelja na 
sve strane. Tanko uho u njega, ko u zeca, a prva sablja 
na jeziku. Nije ni čudo! Mladost izvio u talijanštini trš¬ 
ćanskoj, kamo ga otac bogatlija poslao u trgovački nauk, 
pa odanle ponio sa sobom i obijest sretne talijanske 
mladjarije, a da je još uvijek, ni pod sijedom kosom, 
nije prokuhao. Dapače, on se i pod stare dane svoje¬ 
glavo ponosi svojim cinizmom, zanoseći se za tamnim 
idejama socijalnoga prevrata, a da u praktičnom životu 
ipak nije u tom dospio dalje, van da bezobzirno pre- 
korava i psuje lijevo i desno, počam od svoje žene, pa 
sve do najširih uredaba državnih. Iznimno samo sjedala 
mu na glavu djeca, razmažena i razvratna do zla Boga. 

— A koga to zaboljeli zubi? — upita namah, čuvši 
zadnje riječi. 

— „Gospu" Klaru moga „gospodina" brata, na 
nesreću! — I novoga, mladoga doktora joj trebalo. 

— A je li istina, da se doktor ženi? — priupita 
Gašpar. 

— To bi bilo već po trinaesti put u ovo podruge 
godine, što je u nas, — primjeti spokojno Korina i 
zaklopi trenom oči. 

— Možda je ovaj put upravo i istina ! — žmirne 
Matić značajno i odnese zadnje dlačice s Pilipićeve 

brade, pa ga izruči djetiću na umivanje i prione sapu¬ 
nati Gašpara. 

— A to su stare trice, da se kraj mlada doktora 
uvijek rado razboljevaju mlade žene, — prezirno će 
Vicko. — Nego drugo je nešto novo. 

— A, a ? — čulo se iz društva. 

— Pogodite! 

— Bit će to, kao kad sam ja ono lovio ribu u sv. 
Jurju, i ulovio u vršu jastoka, pijevca i lisicu. I nitko 
mi nije povjerovao, a sveta istina! — ozbiljnim će 
tonom Dujo. 

— Oprostite! — živo će Vicko. — Ja ne lažem 
nikada. 

— Ni ja bome! — jednako će Dujo. — A1 zlobni 
ljudi, eto — 

— Dakle? — upita Vicko ponovno. 

— Pa daj, prospi, što je? — neustrpljivo će Gašpar. 

— Nude srekni; tvoje su uvijek po vrašku hrome! 

— Ako su garave, kao tvoj brk, onda doista nisu 
s vraške strane, — uzvrati Vicko Gašparu, koji je — 
tobož u potaji, nemilo crnio svoje brkove nekim po¬ 
tajnim mazalom. 

Već je Gašpar bio otvorio usta, da suzbije vješto 
zaodjevenu uvredu, kad li se baš na vratima sukobi 
Fran Pilipić, koji je izlazio, sa Jovaninom Smogorićem. 

Da je sam crni djavo zapao unutra, ne bi se društvo 
bilo jače zateklo. Fran brže bolje izmakne, ne dospjevši 
ni odvratiti došljakova općenita pozdrava. — Gašpar sve 
pod prvim mahom britve izvadi vješto rubac iz džepa, 
pa živo puhne kroz nos, ma da nije prije toga bio 
ušmrcao burmuta, a Dujo ispukne lulicu, pa ju sve na 
hladno zapuši. — Korina se uspravi u fotelju, kao da 
će se pridignuti, a Vicko — najbliži mu na domaku — 

nekako nehotice sklopi svoj dlan s njegovim, premda 
već godinu dana nisu medju se progovorili zbog neka- 
kove tričave ženske historije. Matić pako ostavi mušteriju 
ispod posla, te žurno podnese došljaku stolac. 

A sam došljak bijaše još i više smeten od do¬ 
maćih, naišav na toliku neočekivanu susretljivost. Po¬ 
novi pozdrav, pa da će odložiti šešir i štap na ponu- 
djeni mu stolac, ali majstor brzo ugrabi oboje. 

— Izvolite, izvolite, šior Smogorić! — pokloni se 
u naglosti sve prema zidu, dok mu je ovjesivao šešir i štap. 

— Drago mi je! Sretne oči, koje i vas jedan put vide! 

— Pa zašto ne? — oglasi se Jovanin ljubezno i sjedne. 

— Dobro došli! Dobro došli! — uzviče se Matić. 

— Sada, namah, samo da svršimo sa šior Gašparom. 

I uze žurljivo strugati po tvrdoj Gašparovoj bradi. 

— Ah, ne uznemirujte se ni najmanje, majstore 
Matiću! — Dospjet ću i ja na red, kad ostala gos¬ 
poda svrše. 

— Pa da! — osvijesti se prvi Vicko. — I onako se 
nismo dugo razgovarali, sjećaš se: — radi one trice? 
Tko je bio veći ludov, ja ili ti, molim te? 

— Boga mi, ne znam! — nasmije se srdačno Jo¬ 
vanin. — Neka bude na jednako! 

I čisto mu bude prijatno pri duši. 

— Bravo! — klikne Vicko, te se i on razblaži 
s ovog nenadanog susreta i pomirbe. Pa će sav da se 
prelije u krasnoriječje domaćega stila: 

— Da, gospodo! .... Brate Jovanine, upravo 
sam malo prije htio da kažem jednu novu. Po Bogu, 
što mislite? Ima li boljega sveca na zemlji od našega 
barbe Frana? Nema, sigurno nema. Na Miholje će 
biti dvadeset godina, što je udovac, brije se kod kuće, 
ne polazi društva, niti farba brka, kao stari Formajelić 

i kumP ar Gašpar ... oprosti, kumpare! Nije mi do 
pravde ; ali što je istina, istina! 

____ Pa neka te djavo nosi i s tom istinom, — po¬ 
pusti ovaj put Gašpar, ali ne od blagovolje, van od 
puste želje, da što prije dočuje novicu. A društvo se 
grohotom nasmije; samo Korina naškubi usne i dugo 
ih tako podrži. Ta i on tek da pokaže smijeh! 

— Da! — pa sveudilj čami u kući i hrani kosovce, 
ne ogluši se misi nijednoga dana. Godine već nije ga 
nitko opazio ni u tudjim ulicama, a kamo li na šetnji 
uz „marinu", ni na mjerici vina u krčmi, izim na Mar¬ 
tirije kod staroga Jure Tijanića. A i tamo zalazi valjda 
samo na zavjet sv. Martinu, vinskomu svecu, valjda za 
pogrješice mladih dana. Pa nadalje, kunem vam se, 
da od onda nije ni s kojim ženskim čeljadetom progo¬ 
vorio u četiri oka, oliš sestre Polonije; — da nije izjeo 
nijednoga lubina, ni šampanjirao ni iz jedne butiljke, 
osim na božić za objed; — jer da bi mu na večer, 
kraj toplog vremena, moglo naškoditi! 

— Ne hvali ga toliko! — nasmije se Dujo, — jer ću 
inače pomisliti, da mu nisi prijatelj! 

— Meni svejedno! — ozove še majstor Matić, — 
barbi Franu ne može nitko prišiti krpice. Pravedan je 
to i svet čovjek! Ta i ne znaš za nj u gradu ... iz¬ 
niknuo i ne dira ni u' koga, baš kao pravi svetac. — 
Sad će eto i baštiniti od frajle Gene, pa gle, od njega 
s toga ni glaska, kao ni od muhe! 

— Pa ipak ! Što mislite ? — prasne Vicko u smieh. 
— Ženi se! 

Brijač strjelovito pusti bradu Gašparovu, pa se 
okrene ravno prema govorniku, kao da će mu u sebi 
reći: — Laž li je, ii si me zbilja s tom novicom pre¬ 
tekao? To bi bio strašan poraz! 





64 


A Gašpar se, sve onako na pola obrijan, popri- 
digne, pa živo spruži ruku : 

— To si se ti, brate moj, ljuto nasamario! Poznam 
ja barbu Frana ne od lani! 

Dujo pak odbije spokojno dim iz svoje lulice, pa 
će potihano: 

— To nije cijela istina! Cijelu istinu znam ja! — 
Pred četrnaest dana je bilo. Neka djevojčica od šest- 
naest godina uvali barbu Frana u kočiju, te ga lu¬ 
kavo odveze u sveti Juraj i silom vjenča. A to dosele 
ni živa duša ne zna osim mene, nje, njega, popa, koči- 
jaša i dvaju svjedoka. A kako sam ja dospio u to kolo, 
samo da vam pripovijedam — — 

— Rugaj se, koliko ti drago, ali ovo je prava i sveta 
istina: barba Fran se ženi, i ne će proteći mesopust, a 
on će tetošiti oko svoje krasotice. Tako je, i punktum. 

— A za koju, ako se se smije znati? zapita tobož 
nehajno Matić. 

— Ako treba kazati grijeh, ne treba grješnika — 
nasmije se Vicko lukavo. 

Stari Korina krene njihati glavom, kao da ni čemu 
ne vjeruje, pa primjeti: 

— Nije istina! Barba Franje u istinu Bogu odan 
čovjek. Ima nas puno u gradu, ali kao on tvrd i trajan 
u odluci nije nijedan. Bio je u mladosti nestašan, istina; 
ali se mlada krv u njega primirila, pa se preobratio. 
A kome od toga škode, van njemu samome, što ovako 
suzdržljivo žive? Ja to u njegovim godinama ne bih 
bio kadar, pa da prodam i zadnji prsten s ruke. A ti, 
Vicko, možda misliš, da će se raživiti poradi toga, što će 
sad iza Gene baštiniti? On će to sve ostaviti u dobre svrhe! 

— Pravedan je on i svet čovjek! — opetova bri¬ 
jač, a u sebi pomisli: — Djavo ne spava! Možda je 

upravo i istina, jer vrag je baština! Kako li nisam 
uniah na to pomislio! A ne bih ljubio, da me preteče 
Vicko u toj novici, pa da umah sutra taj pišivi svetac 
ode Bogu na pravdu ! 

— Ne, ne, nije istina! — opet će Korina. — Frana 
sam nosio na krstu i od onda pazim i pazim na nj. 
Mladićem bio je preživ, al poslije dobar muž, a otkad 
je umrla pokojna Lidija, sav je božji. Kušnja je to od 
punih dvadeset godina jaka života, gospodo moja!... 
I ti si mu, Jovanine, rod po materi, i ti to sve znaš, 
_ dovrši starac prostodušno. 

— Ni ja ne vjerujem! — uzvrati Jovanin. — Da mu 
je bilo do ženidbe, mogao se je oženiti i prije i bez sadanje 
baštine, pa se ne bi bio mario zakopati u kuću, ko u živi 
grob. Bijes bi ga znao, kako tamo i doturava živjeti! 

— Po božju, dragi! — rastumači Korina. — Obu- 
doviš li, možda ćeš i ti prispjeti na to!. . . A Vicko 
nema pravo. 

— Dakle je onda laž? — razjedi se tobož Vicko. 

— Laž! — ozove se Korina. 

— Pa kladimo se! 

— Ne ću! — Prestar sam, a da mi se ne vjeruje. 

— Nu, tko će? — izazove Vicko, i sve redom 
omjeri sigurnim pogledom. 

Nitko se ne oglasi. 

— Do konca mesopusta da će se oženiti, rekao si ? 
— naglasi Gašpar. 

— Pa ako ćete i do prve mesopusne nedjelje, — 
a konačno, pa ma se i prevario, i do svete Kate. — 
Kad se stari panj razgori, onda tekar i gori! A ako se 
ne oženi, ii vjenčanje produlji do mesopusta, onda ja 
plaćam još dvostruku okladninu na dan mesopusta. 
Dakle gospodo, nije li viteška ponuda? — Tko će? 

Draženović: Povjest jednoga vjenčanja 5 

— 0 što? — jednako će Gašpar. 

— Najmanje o večeru za nas sve, kako smo ovdje, 

— zagundja Dujo. 

— I svaki da povede za sobom još po druga, — 
nadopuni Matić. 

— Ako ćete i dva! — izaziva Vicko. — Recimo: 
dobra večera za petnaestoricu, du bude veselije. Ja ću, 
na primjer, pozvati i barbu Frana, sama ako se bude 
htio odazvati. — Pod kraj pjenušice — po bocu na glavu, 
i besplatna harmonika Matićeva! — Dakle tko će ? — 
ponovno upita Vicko, zakopa ruke u džepove i drsko 
pogleda sve redom u lice. 

— Da se ne će vjenčati do svete Kate do pet sati 
po podne? — upita Jovanin i oči mu sijevnu. 

— Tako je! — potvrdi Vicko. — Dakle, tko će? 

— Ja ću! — prihvati Jovanin. 

Razdragala ga pomirba s Vickom i nenadana intim¬ 
nost u ovom novom društvu. Već se davno nije kladio, 
a nekada je u tom bio sretne ruke. 

— Pravo, sine! — plane Korina. —Kladi se slo¬ 
bodno, ne ćeš izgubiti! 

— Sveta Kata dolazi baš u subotu, — pogleda Jo¬ 
vanin u kalendar. — U pet sati na večer sastanak ovdje. 

— I ja ću se privući, da čujem to čudo, — ozove 
se Korina. 

— Dakle, vrijedi li? 

— Vrijedi. 

Dlanovi pljesnuše, a Gašpar brzo priskoči, te presiječe. 

— Ovaj put ne ću slagati, — razblaženo će Dujo. 

— Bit će večera! 

— A ako se možda što pročuje o okladi? — iz 
tiha priupita Matić, pobojav se oprezno za svoju la¬ 
ganu brijačku savjest, a i za svoje mjesto pri večeri. 

_ Ta to se razumije, da će za to za po sata čuti 

čitav svijet! sigurnim će glasom Vicko. 

Tako je! — jednako će Jovanin. 

— Eh, galantno! — odlahne Matiću. 

— Ali, gospodo, valjalo bi udariti i likovo, kad ste 
eto obojica tako sigurni oklade — namigne Dujo Gašparu. 

_ Svakako! — potvrdi ovaj, a Korina kimne: 

_ Tako je red od starine. 

— Pa dobro ! — pristane Jovanin. — Dajem bač¬ 
vicu piva u vrtu kod „kuma Agustina“. 

— A ja makar on adu, — pridoda Vicko. 

I častili likovo do preko ponoći, prešavši već davno 
prije rastanka od piva na vino. I tako prodje načel- 
nikov banket bez Smogorića, ma da i nije ostao rutav. 

Kad je on ne samo odveć kasno, nego i odveć 
bučno prispio kući, dočeka ga gospa Roža s neobično 
oštrom besjedom: 

— A što je s banketom? 

— Dobro je! Bilo je veselije, nego li na ikojem 

banketu, duše mi! Živio Matić! — zagrmi u potpunoj 

dušovolji, zahohota i krjepkim dahom utrne svijeću. 

— Lijep si mi čovjek! — nastavi gospa Roža 
brundati sve u mraku. — A što će reći načelnik? 

— Zar Karlo? — A što će reći taj dobričak!... 
Neka reče, što ga i volja! .. . Nego ovo ti i nije još 
sve do kraja! 

— Što bulazniš, sram te bilo! 

— Dobro, dobro! Gut ćeš tek o svetoj Kati! 
što, bogomrzniče ? 

- Pedesetača pliva u zraku! Nisam li ti rekao: 

sve na tvoj rovaš! A ja, da pravo kažem, i ne žalim. 

Pošteni su ti to ljudi kod Matića, Boga mi! Baš ti 
t^ala, ženo, što si me tamo natjerala! 

— Ne brbljaj! — bijesno će gospa Roža. 

— Živio Matić, a do djavola Jurić s njegovom li¬ 
jepom Klarom i s čitavim dosadnim društvom! 

Gospa Roža opazi na veliki užas, da se Jovaninu 
nekako ukočeno mota jezik, što mu se već odavna nije 
dogodilo. No ni to možda ne bi bio dovoljan razlog, 
da se smiri i ne održi zadnju riječ, da je ne bude ublažio 
posljednji mu poklik, i da kraj toga ne bude po¬ 
mislila : 

— U vinu je istina! 

Dok je ona tu misao vagala i upravo namjerila, 
da ga blažije upita, kuda li se je noćas motao, već se 
je ozvao jak odisaj tvrda sna s njegova kreveta. 

— Bože pomozi! — uzdahne gospa Roža i prije- 
gorno se okrene k zidu. 


XI. 

Iza one večeri, kad no je po prvi put ponešto 
griješnim pogledom premjerio pojavu svoje susjetke, 
osjeti barba Fran neobično čuvstvo vlastite snage, 
neku slabo jošte uobličenu želju za slobodom. 

I opet je sjedio u obično rano doba jutra na za- 
ravanjku s Kačićem u ruci. Ali mu se ne rači čitati; 
oči tek mekanički letkaju preko slova. Noćas ga sme¬ 
tale neprestane sanje, u kojima je susjetka Žvanica bila 
uvijek glavno lice, u raznim inačicama, dapače i u 
svježoj pojavi mlade djevice u bujnom vrtu, divljim 
ružama posute kose. Kad je ustao, osjetio je nešto pri¬ 
lično slično mamurluku iz mladih dana, iza probdjevene 
noći. Iznenada postalo mu tijesno na zaravanjku. Za 
čudo! Toliko godina sjedio je on tu spokojno, oče¬ 
kujući prvi poziv zvona na misu, i slasno čitao svoje 

deseterce, a sada najednom sav se taj red stao remetiti. 
Osjeća neodoljivu potrebu promjene, gibanja. 

Preodjene se u nedjeljno ruho, iskopa dapače negdje 
iz dna ormara svoj stari štapić od trstike sa srebrnim 
drškom i veselo švigne njime po uzduhu. Na polasku 
opazi susjetku po prilici u istom položaju kao nedavno, 
te joj nazove jedrim, značajnim glasom: 

— Dobro jutro, susjetko! 

— Dobro jutro, susjede! — ozove se ona nježno, 
tanje i mekše, nego li zadnji put. 

— Dobar znak već pri početku! — pomisli Fran, 
te lakim korakom krene kroz tijesnu mrežu uličica, i 
ne misleći, kuda li će dospjeti. Nehajno podje mimo 
crkve, pa se spusti do luke. Mine i veseli razgovor oko 
ribnog tržišta podno studenca, gdjeno djevice slatko 
žubore i hihoću, i nesvijestan, do kuda li će, nadje se 
najednom na obrežini Majke božje od „Arta“. 

Tu ga zaokupi svježa struja zračne promaje morske. 
Slavno se razlijeva u šir i dalj čarna pučina. Mirna je; 
tek pogdjegdje prhuta njome lagašan lahorac nježnim 
valićima, plaze vijugave struje vodne poput srebrnaste 
rijeke. — Krjepko, sjajno sunce bez oblaka kralj uje 
posvuda: na golim liticama bregova, na časkom tre- 
petljivu listu trave, na oštru bridu sićušna valića posred 
pučine, na daleku tragu broda tamo pod suprotnom 
obalom, što se lagašno i nevidno pomiče na puna, al 
mlohava jedra. 

A dolje pri obali vraguje dječadija po bijelu prudu, 
skakuće po lagašnim talasima, što vijekom valjuškaju 
pijesak uz obalu i osmješkuju se trenovitom pjenom. 
Podalje udaraju jake pralice razgovornih pralja, te po 
pučini prska kišica na hvat daljine. 

Iz luke razliježe se otegnuta, naporna poslovna 

pozivka radenih težaka, što slažu les na brodove. Sa 
par crkvi i domaćih zavoda zaječi po koje zvonce. 
Odasvuda diže se jasno-plav dim iznad opekastih kro¬ 
vova. Na koncu gle tamo nedaleko obale pliska jato 
ribica poviš pučine pred progonom jačeg dušmanina. 
Pane na pučinu, zamuti ju pjenom, pa opet malo dalje 
prhne u vis. 

Sve eto u okolo, pa i pod pučinom vrije životom, 
sve je željno kretnje, rada i napretka! — Širokim po¬ 
gledom srče barba Fran sve te davno već zaboravljene 
krasote, i ustavi se konačno na milovidnoj pojavi bijele 
crkvice Sv. Marije od „Art,a“ na litici. Uputi se do nje 
i osjeti, kako uspravnije hoda, a oči kao da mu se šire 
i bistre. Poćuti, kako mu se mišice lakše pružaju, grudi 
punije, poželjnije dišu okrepljiv, opojan uzduh. Zadje 
u hramak božji, mornarima odavna drago utočište, — 
gdje se je i vjenčao. 

Skladne li ljepote u njem, spokojne i svete ! Davno 
li u duši pokopanih čara, što se sada stadoše buditi 
starom mladenačkom snagom! Bude mu, da svu tu 
dragotu na jedan mah prelije u svoju zamrlu dušu, u 
svoju zaspalu pamet. Prostrana i hrane gladna pustoš 
u njegovoj duši razjazila se, potražila svoje pravo. 

Iz predvorja predje u ladju, što no ju tri išarana 
prozora sa zapada osvjetljuju tajanstvenim svjetlom. Na 
bijelu zaledju jasno se ođrazuju oštri obrisi triju žrtve¬ 
nika s prostodušnom rezbarijom i s ukočenim obličjima 
svetaca. S kora strše uske orguljice, prava glazbena 
igračka; nadziru, bi reći, ovu skrominju. Fran pomisli, 
kako li se divno, pobožno pjevaju lavretanske litanije 
uz njihov oštri cilik, usred bijele, uboge jednostavnosti, 
mile i Bogu i ljudskomu srcu. 

Sada istom, u ovoj svetoj, ustrašivoj osami osjeti 

pravi značaj crkve, pravi duševni vez čovjeka i pro¬ 
šlosti mu naprema njojzi. 

Tamo u posvetilištu ispod milovidna kipa Matere 
božje pred dvadeset i šest godina izrekao je bračnu 
zavjeru dobroj, milokrvnoj pokojnici svojoj. Dosele se 
malo po malo zalio mrak nad ovim trenom u njegovoj 
uspomeni. Kako li okrutno vrijeme svojom zaboravi 
zoblje najdragocjenije, najživlje uspomene čovječjega 
vijeka! 

I uzidje pred glavni žrtvenik i zagleda se na kameni 
postavak. Gotovo bi mogao okružiti prstom mjestance, 
gdje no je klečao on, gdje li ona, dok je pokojni pop 
Frane, imenjak mu i od starine po domu prijatelj, 
zvonkim glasom čitao vjenčani obred. I on i stari svje¬ 
doci vjenčani preminuše, i ništa od sve te dragote ne 
preostade, van eto bezutješna uspomena na dugo, pusto’, 
nerazumljivo samovanje prazna, izgubljena života. 

Bude mu gorko, pečalno pri duši. 

— Zašto sam ja eto dušom zamr’o, ostario u tih 
dvadeset godina, zašto sam se dobrovoljno zatočio u 
svoj jednolični, dosadni dom, u svoj živi grob? 

Pa se trgne i iziclje laganim korakom, motajući ovu 
misao u nove inačice. — Pred vratima sretne se licem 
o lice s prijateljem od mladih dana, — šior Vickom. 
— Bog si ga sam znao, kad li su se zadnji put sreli 
i razgovarali (jer šior Vicko ne pohadja nikada crkve). 

Vicko stane, zaškilji i nadastre oči dlanom, kao da 
pravo ne vidi, pa će tobož od čuda božjega poviknuti 
iza svega glasa: 

— Barba Frane! Po Bogu! Što to vide moje 
oči? U šetnji, pa svečano, s trstikom u ruci! Ma nit je 
danas Franovo, nit nova godina, kao ono nekada, kad 

smo se znali kititi i pauniti! Preporodio se čovjek, 
u istinu! 

— A zašto ! — nasmjehne se Fran očito zadovoljno. 

— Ili ćeš možda u prosce ? — nastavi Vicko dražiti. 

Fran stisne živo desnicu Vickovu. 

— Zašto baš da bude Franovo ii nova godina? 

— Ta zašto? Jedva sam te prepoznao. Pomladio 
se čovjek, u istinu! 

— Pa konačno, zašto ne bih? Misliš li, da si uzeo 
sam u zakup mladenačke povoljice, stari grješniče. ? Ta 
sjećaš li se, da nam je bilo najednako godinica, kad no 
smo tu po ,,artu“ kao djeca vragovali? Ti si još i od 
starijih za par godina. 

Vicku čisto milo pri duši. 

— Dakle me ipak blatna Urša nije obmanula, — 
pomisli. — Eto, čita mi krsni list! Dobro je, čim seje 
dirnuo kalendara! Oklada već je gotovo dobivena! 

— Istina, istina! — proslijedi glasno. — No evo 
u mene se stara još uvijek drži, a ti udovac, brajne, 
već pred dvadeset godina! Da budem ja te sreće, kako 
li bih bio umah zagrabio opet za mladim životom! 

— Tebi toga valjda i onako ne fali, — zaškilji 
vragometno Fran, — sudeći bar po mladjim historijama! 
Pa tako samo brundaš od obijesti. 

— Hm! Možda i tako! . . . Pa dakle, kad ćemo se 
ženiti? Trebaš li kuma, evo me spremna! 

— Po pedesetoj, moj Vicko! 

— I moj se otac po drugi put oženio u tim go¬ 
dinama. Ja sam mu evo živ svjedok, da nije s toga po¬ 
griješio. Jedino, da mogu, naprtio bih mu bar polovinu 
svojih skrbi i dugova. 

— Ja bih ih rado preuzeo, pa ma i uz polovinu 
aktiva. 


73 


— Puste riječi! . . . Nego da si voljan lomatati 
brojkama, sasma naravski, — iza ove baštine! 

— Sitnarija, moj Vicko, a što je glavno .. . malko 
prekasno! 

— Zdravo srce ne zna za godine. Da danas obu- 
dovim, oženio bih se u godini dana! 

— Puste riječi! — da ti uzvratim. Boli to, boli. 

— Ta ti si valjda već i prebolio. 

— Priznajem, već poodavno. Ali srce uvehnulo. 

— Lažeš! — nahrupi Vicko. — Kladimo se, da 
lažeš! 

— Pa kad bih i lagao? — A koja bi mene već 
ovako stara i matora? Jer, bome, starice ne bih ni ja. 

— Razumije se, da ne bi! Tko bi staricu! — Ali 
ti si ipak već bacio oko, a? Nemoj lagati, molim te, 
nemoj lagati! 

— Bome nisam. 

A lustrin? — pomisli Vicko, pa će ga mudrački 
saletjeti: 

— Eh, kad se već ne bi znalo! 

— Nu pa kaži, kad znaš! 

— Nu, nu! ne treba ni s time žuriti. — Dakle ti 
nisi čuo, da se u gradu pogovara o toj ženidbi. 

— Nisam. 

— Ni blatna ti Urša nije o tom ništa kazivala? 

— Ni slovca. 

— Da ti umah kažem, jer znam, da bi i onako 
skoro čuo, ako već nisi, — ta za to smo se već i okla¬ 
dili. Ja, da hoćeš, a Jovanin, da ne ćeš. A o obilnu 
večeru, na koju te s mjesta pozivljem, pa bilo kako 
mu drago! 

— Ah! — začudi se Fran i nešto ga vredjovna 
podraži u duši. — Bome se vi živo brinete oko moje 

budućnosti, ii oko sudbine ono nešto baštinskih para. 
A da ne budem baštinio? Što? . . .. Onda ne bi do¬ 
spjeli mišlju ni na me, a kamo li se za moju budućnost 
kladiti. 

— Ne uzmi krivo! . . . Imali smo razloga tome: 
ja, umujući, da se živo srce konačno ne da uspavati, 
a oni, vjerujući, da božji svetac ne može skrenuti. Pa 
i opet kažem, da srce ne može zaspati! Je li sad pravo, 
stari moj svece? Hoćeš li na okladnu večeru? 

— Svejedno mi je. 

— Eto vidiš, da nismo zlo mislili. Ako se i ne 
oženiš, ipak ćeš dospjeti na večeru, pa svejedno, bilo 
ko ženik, bilo ko svetac. 

— Vražji si sin, Vicko. 

— Neka sam! — Nego da pređjemo na glavno: 
kad bi se desila onako zgodna partija, što? 

— Eh, tko bi znao, što budućnost krije, — od¬ 
govori mudrački Fran, a u sebi umah pomisli: — Da 
vidimo, na koliko će me lukavi Vicko procijeniti! 

A Vicko će opet pomisliti: — Mudračina stara! 
Koliko se skriva! U ostalom, vrag ne spava, možda se 
jošte i zbilja nije odlučio! Pa će tobož skrbno: 

— Koliko li bih se ja tome veselio, dragi moj 
Frane! Ta tebe je utukla ta vječna samoća! Božji 
čovjek... pa s mirom, i ne diraj ga! Prekrižismo te za 
svijet. . . A1 danas, na golemo čudo, vidim te pomla- 
djena, pa da onda još tajiš, da pitaš, koja bi te! 
Svaka! . . . Eno na primjer — ne ću doista da budem 
mešetar, kad mi je svoje, ali s istinom na vidjelo! — 
eno moje nećakinje Juste. Nije baš pupoljče, trideseta 
joj na domaku (— Ako ne četrdeseta! — pomisli 
umah Fran), — al djevojka dobra, radišna i skromna. 

Ima u mene uloženu tisuću forinti očevine i opremu, 
obilnu i solidnu. 

Vicko upre svoje zelene oči u lice Franu, a ovaj 
se skutri poput grješnika, pa će nekud pobožnim glasom 
odgovoriti: 

— Idi s Bogom! . . . gdje bih ja — starac — po¬ 
segnuo za takim — naprema sebi, mogu reći — još 
griješnim djetetom! Čast i poštenje tvojoj besjedi; ali 
taj grijeh ne bih htio na svoju dušu! 

— Nu, ja sam to nabacio samo za primjer, a 
znam, da bi te još i mladja koja. 

A u sebi pomisli: — Boga mi, već je zagriznuo u 
meku, samo se pita, je li konačno Žvanica ili koja 
druga, mladja ili imućnija od Juste. — Prokleta Urša, 
nije mi htjela konačno svu istinu da kaže! 

Tako sve u razgovoru nadjoše se na obali. 

— Hoćemo li na čašu piva? — upita Vicko. 

— Ne običajem i ne rači mi se. 

I rastadoše se. 

— Ne će dalje! — pomisli Vicko. — Na koncu meni 
svejedno! Justa će se i onako kome tome objesiti o 
vrat, a glavno je za sada, da kumpar Jovanin izgubi 
okladu! 


XII. 

Bilo prve nedjelje iza razgovora Franova s Vickom 
na obrežini. Već se naklanjalo jesensko doba; list stao 
žutjeti i otpadati. Blatna se Urša istoga dana odjenula 
u sasvim novo odijelo od oštra kambrika, te slavno 
prošuškala ulicama, nalik na polunađuven zrakoplov, 
što je počeo lebdjeti, pa da skoro zaplovi. Sada puče 
svakomu i sljednjemu pred očima, da se radi o skoroj 

— sudeći po mešetarci — čisto zanimljivoj ženidbenoj 
svezi. Ta već se pročulo, da je u isto doba i platila 
stanarinu i preobukla se: očevidno od dara s dvije 
strane. A što je glavno: ona mudro šuti. Jedino dobaci 
barbi Franu istoga jutra onako ispod glasa i ne uzvr- 
ćući očima: 

— Tali se led, tali! 

— A niste ništa izbrbljali? — tvrdo će Fran. 

— Bog oslobodi ! Kao grob! 

— Pa da i jesi, sad je već svejedno! — nasmije 
se Fran ispod brka. — Glavno je, da se tali! 

Umah istoga dana dokaza on očito i smjelo — kao 
stari mornar — vascijelome svijetu, da se u istinu tali. 

Da se ženi, to se tvrdo znalo, ali s kojom? — Tu 
im svima Urša prikvačila brnjicu. Ona šuti, — jer da ne 
zna. Uzalud .ju saletavali pitanjima. — Možda za Žva- 
nicu? — što bi bilo svakako najvjerojatnije, — kad se 
iskra i barut nadju u blizini. — Žvanica? — odvraćala 
Urša nehajno. — Samo kad bi htjela; ali ni čuti o 
tom! — Koliko ga znam, ne će on srednjim putem: ii 
će mlado, d ubogo, ii staro, a bogato. — Tko da protu¬ 
slovi paklenskoj babi, pa da možda na račun vlastitog 
oštroumlja proiznese kojekakvu do kraja nespretnu i ludu 
kombinaciju! — Možda će sijedu Barkovićku, što joj 
odavna već ruke ljubi sedmero dobro upućene unučadi, 
a možda šveljicu Filipinu, najljepše čedo u gradu, rad 
koje joj se otac čvrsto ponadao, da' će opet jednom 
prestati dnevice jesti palentu i rižu. A1 opet i to je 
oboje ludo, s temelja i do kraja ludo! — A što je 
glavno: ni sestra Polonija ne zna ništa. — U ostalom, 
s njome nije moguće ni govoriti; sveudilj joj glava puca, 
pa nije ni s bratom progovorila već nekoliko dana ni 
crne ni bijele. — A Vicko, kladilac, mudruje takodjer 

po svoju, pa se smijulji: — Znat će se, znati doskora. 
Ako valja odati grijeh, ne valja grješnika! — Patu da 
se snadješ ! Ta čitav grad gori od izvedljivosti, a po¬ 
najviše majstor Matić. On se je gotovo posramio i kao 
da postarao od brižna izgleda; sveudilj poniče okom, 
te na nagla i luda pitanja odgovara: — Dvije su u 
kombinaciji; ali... red je mučati! — Pa svaki put 
dočeka glasan smijeh, ponajglasniji Vickov: — Progo¬ 
vorit će Matić, gospodo moja, koliko ga ja poznam — 
iza vrabaca po krovovlju! — I to ga peklo, pa da se 
bar donekle oduži, vješto protura u svijet glas, da ova 
luda tajna stoji Vicka „dosele najmanje stotinu forinti*. 
— I svi se smijali, jedni na račun Vickov, drugi na Matićev; 
ali opet nitko nije bio na čistu u toj općenitoj smutnji. 

A odgovor toj tvrdoj zagoneci podade sam „svetac*, 
na sablazan čitavoga grada, neočekivanom iskrenosti. 

Bilo baš pred crkvom sv. Franje, poslije večernjega 
blagoslova. Narod stao izlaziti; svatko osjeća još na 
prstima hladak blagoslovene vodice i rada se uklanja 
bližnjemu, da se što prije domogne do svagdanjih pri¬ 
jeko potrebnih posalaka. — S tim hlatkom svete vodice 
odnaša bogoljuban narod doma posljetke molitve: po¬ 
misao mira i strogoće života. Iskreno odani molitvi po¬ 
nose se i tješe tom pomisli, a lakomislenici, ako će baš 
i da se ogriješe mišlju ili činom, odalečit će se bar za 
toliko, da ih ne pokriva sjena tornja sv. Franje. Onda se 
bar griješi na rovaš buduće bogomolje i božjega oprosta. 

A1 barba Fran, svetac! — Na sablazan čitavoga 
„bogobojaznoga* puka pridruži se umah pred crkvenim 
vratima udovici Žvanici, pozdravi je onako nekako na 
hero, kao po djački, pa ju sve u šali i smijehu otprati 
do kućnih vrati. 

Pri tom se u hodu zibao nehajno i bezobzirno 




poput dokona mornara. A od nedavna udovica potpuno 
razumjela njegovu ljubežljivost, te se jednakim načinom 
podavala „zgodi“. Ona je dobro znala, da će tu „zgodu" 
čitav svijet jednodušno pretresti i osuditi, i da će ona 
bilo na koji način s nje platiti harač domaćim „stro¬ 
gim" običajima. Usprkos tomu ona ju je prihvatila, a da 
se kraj toga nije pobojala ni koga ni čega. 

— Kao da ne znamo, — mislila je ona, slušajući 
svakojake smjele prirječice Franove, — kao da ne znamo 
dobro, da je u tom našem dobrom gradu svakog čuda 
za tri dana dosta! ... A kako je ono bilo, kad se udala 
gospa „ernon" za staroga sjedoglavca, što je, kako pri¬ 
čaju, imao poplate od „elastike", samo da lakše hoda. 
Za trideset i pet godina bio je stariji od nje, pa kad 
je umah prve godine braka dočekao kćerku, prigovarao 
je ženi samo poradi toga, što nije muško, dapače se 
htio s njome i rastaviti. — A drugi je opet važan 
gospodin uporno prigovarao boji djeteta, svijetloj la¬ 
nenoj boji, tvrdeći bezumno, da su u njegovu pleme¬ 
nitu rodu svi muški potomci bili garavi, pa da je s toga 
i ovo moralo postati garavče. A i tu je bila ženidba 
neprilična, obzirom na dobu gospodina supruga. — Pa 
ipak, danas je sve u redu; pokojni oci, uspavani idejom 
pomirbe davno još za života, spokojno usnuše, a danas 
nitko ne pita ni onoga mužjaka, ni ovoga plavokosića 
za te stare historije. — Danas su njih oba ugledna 
lica. — A kod nas i nema te razlike u godinama, 
nema ništa neskladna, ma da će se mili jezici redom 
brusiti i žučiti, jer bi se inače osušili. Pa neka se žuče, 
i smirit će se! 

Ljubezna je bila Žvanica, živahna i u svojoj susret¬ 
ljivosti — bar nasuprot starim navadama grada — mo¬ 
derno otmena. 

Barba Fran je slutio, što li sada u njenoj duši 
dozrijeva, pa se čisto uslobodio. Pred njenim vratima 
stane, kao da očekiva poziv, a Žvanica, razblažena, 
rasije svoj pusti niz bisernih zubi, da se je Franu go¬ 
tovo prevrnulo srce, pa će tobož nevješto : 

— Ušli bismo, kako rekoste, na razgovor; al se 
bojim gradskih jezičina. 

— Briga za njih! . . . nehajno će Fran. — Mlate, 
pa se i utrude. Valja prezirati! — Pa da udjemo! 

— Ne, ne! — branila se Žvanica. — Poznam ja 
dobro naše ljude! 

— Poznam ih i ja! — Ne ćeš li ti njih očepiti, 
očepe oni tebe. Pa zar da se mi poradi njih sveudilj 
tudjimo? — upita Fran koketno, pa naheri glavu i 
malko zažmiri lijevim okom. — Što je do njih, nek ih 
djavo nosi! a vi s toga da ustrajete u svojoj okrutnosti? 

— Ne, ne . . . bar za danas! 

— A zašto? 

— Ta sigurno nas uhadjaju, — objasni ona meko 
i intimno. 

— Dakle sutra! 

— Ta vi ste strašan čovjek, susjede! 

— Božji čovjek, htjedoste reći? 

— Ne velim, da niste i božji! Ta proglasiše vas 
bar svecem! 

— Ne poričem. Baš s toga razgovarat ćemo o sve¬ 
tosti života, o tuzi udovstva. 

— Idite, lažni sveče! — rasprokši se Žvanica, te 
ga lupne svojim mekim prstima po košćatoj ruci. 

— Opažam već ... vi pristajete! — usili Fran. 

— Pa dobro! Ne hasni tajiti! . . . Sutra! 

— Poslije podne? 

— O četvrtom satu. 

I pruže jedno drugom ruke. Fran zadrži nešto oduže 
gojnu, vruću ručicu u svojoj, pa će poželjno: 

— Kad bih smio, poljubio bih ju bez straha od 
grijeha. 

— Nikako! — nasmije se udovica. 

— Pa ipak, ma propao svijet! — prigušenim će, 
strasnim glasom stari svetac, te joj tisne cjelov na ruku. 

— Pogane! — rasrdi se udovica u smijehu, te divno 
lagašnim korakom zamakne u kuću. 

I zbilja je gospa Žvanica pravo prosudila. — Neka 
stara susjetka tamo s kraja ulice motrila je ovaj opro¬ 
štaj, pa ma da i nije mogla ništa čuti, opazila je i 
razumjela sve. 

— Avaj, opačine! — zajada glasno, u toliko glasno, 
da bi ju i Fran bio mogao lako čuti, da mu je sluh 
bio sabraniji. A kad je zamicao u svoj dom, zalupiše 
žestoko vratnice s istoga mjesta. 

On ni toga ne zamijeti. — Pomladio se čovjek, 
zamahuje svojom trstikom, fićuka začinku iz „Trova- 
tora“ i slavno udje u kuću, gospodski, bahato ušeta 
se po sobi, motajući pameću slične zgodice iz svojih 
davnih dana. 

— Luda sam, luda bio! Pa do djavola i ta baština, 
mogao sam ju i slobodan dočekati! Dvadeset godinica 
bezumna tamnovanja! . . . Svetačka gizda! . . . Kao 
da imade svetaca, kao da ih je ikada i bilo! ... To 
si ti kriv, stari pedante striče, skupa sa svom crnom 
četom učiteljskom i popovskom, crni vas jadi znali! 
Svi smo mi pod kožom krvavi, a svetac je, koji umije 
najbolje hiniti! 

Najednom se nadje sestra u sobi. 

— Gle, ti ovdje, Polonijo! 

— Smetam li? 

— Zašto? 

— Ta čini mi se! 

— Zar opet što nova ? — usitni Fran. 

— I mnogo! Čitav već grad šapće o tom, samo ja 
najzadnja moram da doznam. 

— 0 čem to? 

— Ta tko će bolje znati od tebe? 

I opet kao u apokalipsi. — No ti ni ne poznaš 
u tom sv. Ivana, istina! — našali se Fran sveudilj 
dobrohotno. 

— 0 svecu ovom ili onom, ali sveto nije! 

— Da čujemo? — stane Fran ravno pred njom, 
te ju zapuhne gustim dimom havanke, kao ono pred 
nekoliko dana blatnu Uršu. 

Polonija se bolno nakašlje, pa će strašno tmurnim 
licem, do dna duše uvrijedjena: 

— Pogane! — Već i dimiš vascio dan, kao pilot! 

— Ta to sam tekar od nedavna zaboravio! 

— I ostalih ćeš se opačina skoro dosjetiti! Pomamio 
si se do kraja! Lijepo! 

— A zašto? 

— Ženiš se! 

Fran se srdačno nasmije, te se ušeta po sobi slasno 
pušeći. 

— Pa kad bih se i oženio? 

— Za onu sveticu, je li? 

— A koju to, drago moje? 

— Pitaj blatnu Uršu, od koje si kupio lustrin 
za vjenčani dar! Pitaj šior Vicka, koji se okladio, da 
ćeš do sv. Kate vragu zapisati dušu. Čitav škandal po 
gradu, sve upire prstom na našu poštenu roditeljsku kuću. 

— Pa i nije valjda radi te sitnice? Ta žene se 
ljudi svagdan, pa sve bez škandala. 

Draženović : Povjest jednoga vjenčanja. 6 

— A1 je skandal gotov! 

— Kako se kome hoće! 

— A1 svima se hoće, i dragomu se Bogu hoće! 

— Mani, sestro! Bog nema s tim poganlukom 
gradskim ništa zajedničko. 

— Šali se, šali! I Boga si zaboravio, i mene! Sve! 
A1 ja ću iz kuće, čim Žvanica u nju! — zajada sestra 
drhtavim glasom. 

— A zašto, baš kad bi do toga i došlo ? — susret¬ 
ljivo će Fran. 

— Svaku, samo ne nju! I prvoga je muža bocom 
vina primamila; svi kriomčari nisu im mogli dosta na- 
davati, pa su kraj toga izjeli i ispili i dobar dio vla¬ 
stitoga imutka. A sad je red eto na tvojoj baštini. Lice- 
mjerka! Tko do nje u gradu što drži? Je liti ona par? 
Uzmi para, kad si se već, lažni sveče, pomamio ; al nju 
nikad! Eto sad ti rekoh, pa s Bogom! 

Iza vratiju čulo se, kako je Polonija glasno za¬ 
plakala. 

Fran se zamisli. 

— Istina, tako bih bio i ja mislio pred par tje¬ 
dana. Otkrio bih bio s čeljadeta klevetnu koprenu, pod 
kojom se i sljednji u gradu kreće. — Sirota Polonija! 
Ona je za se i za me ostala vjerna staroj putanji života 

— živa groba! ... Ne smiješ kročiti ni lijevo ni desno, 
nego kako drugi hoće. A kome za volju? Bogu možda? 

— Ta on pušta čovjeku slobodu, da se u njoj is¬ 
kuša . . . Zar svijetu? — Ta on imade i sam sa so¬ 
bom preteških računa, a da bi imao pravo kome što 
zapovijedati. Al on ipak rado goni račune tudje, da 
zaboravi vlastite. Pa se razbjesnio: viče, kudi, smije se; 
kladi, kleveće i razđražuje. — A tko je do nedavna i 

pitao za barbu Frana, tko li bi mu bio pružio ruku 
pomoćnicu, kad bi u istinu posrnuo, postradao! . . . 
S toga prokuhaj konačno, lažni sveče, onu klasičnu: 
Odi profanum vulgus! — Živ mi i zdrav bio, dragi 
profesore latine, samo poradi njena poznanstva! 


XIII. 

Točno iza školskoga zvonca u četiri sata uputi se 
Fran do Žvanice. Nije hrlio ni okolišao, nego svečano 
vrteći svojim štapićem sporo pregazio ulicu, sustavio 
se na pragu njene kuće i oglednuo po nebu, kao da 
kobi svoju sreću. U isti mah zlorado je pomislio: 

— Eto, sad me svi motre, i sestra Polonija i sljednja 
zlopaka baba u susjedstvu, a po njima dogledat će i 
obijesni kladioci. Motrite me slobodno i sudite mi, pa 
što ste mi kadri! 

Snažno pritisne o kvaku i udje. 

Gospa Žvanica čekala ga u svojoj maloj, ali ugodnoj 
sobi, ponešto pridušenoj i ormarima i kredencom i 
šivaćim strojem. Alije u njoj cvijeća i kojekakih šarenih 
nakita domaće privrede. Bez prigovora koketno te po¬ 
zivao naslonjač od trstike (po svoj prilici miljenče po¬ 
kojnog joj muža!), da se udobno zavališ u nj, pa da 
odaile zriješ svu tu glatku čistoću i urednost. 

Fran se i uvali u taj naslonjač posve intimno, 
i u isti čas oćuti, da je konačno do kraja zastranio. 
Dobro je znao, da se u njega općenito cijeni tobož le¬ 
dena miso i srce, što naučaju i slave domaći pedanti, 
to po zanatu, to po uzgoju. A znao je i to, da je ta 
nauka ishitrena, nenaravna, akoprem uzakonjena u 
dnevnome životu. Pa zaista — eto — ko s vilinskih 

cara, bez teških uzroka prevalila se sva ta njegova do- 
sadanja životna mudrolija jednim mahom, a da ga pri 
tom u duši nije ništa zaboljelo. A i s čega? 0 tom 
nije dospio puno ni razmišljati. 

Sučelice mu sjedi žena, željna života, a u njem iz¬ 
nova zavrela stara, vjetrena ćud mladića, razvratan bijes 
životne reakcije. Povratio se! Sudbonosne li riječi! ... 
Povratio se za punih dvadeset godina unatraške! — Je 
li to zbilja istina? — pomisli, pa se u isti čas sukobi 
s očima gospe Žvanice. Ona se baš povratila s bu- 
tiljkom vina uz dvije čaše i s pladnjom španjolskog 
dvopeka, — čini se: uspomena službovne karijere po¬ 
kojnog joj muža. 

— Na zdravlje! — ponudi domaćica. —- Morski 
ste čovjek, pa znam, da volite umakati. 

— Vrlo Ijubezno! — primetne Fran. — Zaista iz¬ 
vrsna kapljica ... Istranin! 

— Bit će! — pokuša i domaćica. — Tako ga je 
označio pokojni. — Nego srknite obilnije, dragi susjede! 
Izvolite prismočiti! 

— Drage volje! — prihvati Fran ponudu, a onamo 
mu se svedjer omiče oko za Žvanicom, kako li je to 
ona posve slobodna i lagana u razgovoru i puna 
svježa života. A ona kao u odgovor uzdahne i stane 
nestašno pričati: 

— U nas se je nekada živjelo veselo, zaista! 0 
tom vi možda niste nikada slutili, akoprem ste nam 
najprvi susjed. 

— Kako bi se uz vas u opće moglo neveselo 
živjeti, draga susjetko! — nasmiješi se Fran značajno. 
— Ta vi ste sama po sebi veselje i radost života. 

— Mante lasku! — A1 moj pokojni je bio vječni 
prijatelj društva. Koliko li je puta veselo društvo u 

ovoj sobi znalo i zoru dočekati! Vi to dakako niste 
mogli opažati. Ali ja sam u sebi često puta pomislila, 
otvarajući prozor zamagljene sobe: — Bože moj, blažena 
p čovjeka, toga našega susjeda, barbe Frana! ... On 
se je već za svojih osam sati noći ispavao, a mi ni da 
zatisnusmo oka! I zavidjali smo vam. 

— Zaista? Što sam živ po malo umirao? 

— Ne, već što ste razborito štedili svoj život, pa 
makar i pod prišvarkom „sveca". A1 moj je pokojni 
sebe ubijao vinom i besanicom. 

— Bog mu oprosti . . . uza vas! — laskavo će Fran. 

— Pa ipak, bilo je tako, i ja sam pregarala, — 
zažmiri udovica na vid žalosti. 

— Bog mu oprosti, zaista! — opetova Fran. — Nije 
znao da cijeni alem, što ga je imao u svojoj vlasti. 

— Ah! — zateče se udovica i prigovori. — Vi 
bome znate i krupno laskati. 

— Nipošto! . . . Kad bih ja bio na njegovu 
mjestu — — — 

Fran zastane i zagleda se u njene oči. Obrazi joj 
se zažarili, a zjenice zaplamtile. Licem joj planuo za¬ 
dovoljan osmiješak, a iza jedrih usana opet se zabje- 
lasao niz čilih, bisernih zubi. 

— Vi ste, gospo Žvanice, krasna žena; a pokojni 
.. . hm! i nije baš bio pametan, kad nije uza vas na 
sve ostalo zaboravljao. 

— Možda imate donekle i pravo, — prijegorno će 
udovica, — ali ne baš zbog mene same ... Da se je 
čuvao, i danas bi bio živ. Nego da mu ne učinimo 
krivo, bio je on kraj toga i nježan suprug i valjan go¬ 
spodar. Dozvolite, susjede, da vam to umah i dokažem. 

I donese mahom novu, prasnu butiljku iz podruma. 

— Ove* je naša domaća. Pokojni je sadio ovu istu 

lozu sam svojom rukom. Lanjske je godine po prvi put 
rodila, a sigurna sam, da će biti valjana. 

I potegne, da ju otčepi. 

— Eh, — opazi Fran, — moje ovoga godišta nisu 
ponajbolje. A1 ipak niste se marili truditi. 

— Ah! pusta truda! — prosvjedova Žvanica i 
povuče, al utaman. Prione iznova svom snagom, pognuv 
glavu, te joj se sniježan vrat duboko odgalio. 

— Ne ćete vi s time na kraj, draga susjetko! — 
promuca Fran, a sve mu se omiče oko za sniježnim 
vratom. — Izručite radje meni! 

— Neka, neka! — junači se Žvanica. — Nismo ni 
mi žene toliko nejake! — I opet povuče, čini se, još sla¬ 
bije, te pusti nemoćno butilju na sto, odahne duboko, 
pa klone na stolac do gosta. Klonula toliko blizu, te ga 
vlasak njene kose dirnuo u lice. Fran svrne pogledom 
na tu kosu: crni se i lašti poput pakline. A ispod nje 
zatekne ga pun pogled još crnijih i sjajnijih očiju. 

— Nute, susjede, —* nasmije se Žvanica vrago- 
Ijasto, — pokušajte snagu; meni se bome već nerači! 

Kako je Fran u misli još momče starinskoga soja, 
znade se i pojunačiti svojom snagom. Na sjedećke pri¬ 
hvati butiljku u lijevu ruku, a desnom sve u zraku 
mahne, trgne, čep pukne, a sniježna pjena zalije grljak. 

Žvanica klikne, hitro podmetne čaše, te se kucne. 

— Na zdravlje, susjede! — i iskapi na dušak ono 
puste pjene poviš iskre zlaćane kapljice. 

— Na zdravlje, susjetko! — prihvati Fran i iskapi 
takodjer. — Čestita kapljica, u istinu! Ima miris i po 
muškatu! 

— Rekoh li, da ne će biti loša! — potvrdi Žvanica 
i mahom pritoči iznova. 

Fran se i opet kucne, pa će upitati: * 

— A ima li u vas čudo toga blagoslova božjega? 

— Bit će ih oko dvije stotine. 

— Čitav miraz! — nasmije se Fran vragoljasto. 

— Ah! s njega bi se zaista svaki prosac brzo 

raščarao. — Odvrnuo bi se tek u slabom mamurluku. 

— Al ranjena srca! 

— Med modernima ne ćete naći tako skromna, da 

se zadovolji s mirazom — tek u staklu! -— ozbiljno 

dovrši udovica, pa kao nehotice uzdahne. 

— Al u srcu samom! Tu je pravi miraz; dru¬ 
gačijim se obično samo opsjenjuje. S vašim srcem 
mogao bi se svatko ponositi! 

— Na primjer? — prpošno će udovica, zagledav se 
ponešto iz bližega u njegove oči, te mu je njen dah 
zalepršao oko lica. Nešto davno zaboravljeno, ugodno 
oćuti Fran u svojoj duši, nešto, što ga svojom novinom 
zaneslo, podjarilo. 

— Eto ja na primjer! — odgovori on slobodno i 
prihvati njenu ruku. 

— Vi? Svetac? — nasmije se udovica obijesno, 
al ipak odvrati stiskaj ruke živo, značajno. 

— Svetac, velite? Utamničio sam se u istinu, ali 
ne, što mi je to bilo po ćudi, nego jer sam morao. II 
moći živjeti po volji ii pregorjeti, pa čekati bolja vre¬ 
mena. Na prvi je vid jevtina ta svetačka slava, ali u 
istinu gorka, pregorka. Prvih godina sam se odricao 
s teškim naporom, poslije malo po malo stala padati 
samostanska plijesan po mojoj duši, te sam dapače uzeo 
uživati u toj ludoj svetačkoj kruni. Isprva sam hinio, 
poslije se zaljubio u tu bezumnu igru, otkako mi već 
dojadilo, čekati bolje dane. A ti su po mom računu 
bili morali davno prije doći. I tako sam kroz dvadeset 
godina sama sebe vješto varao, a da # ne znam razložno 

opravdati, ni zašto, ni čemu? Eto, to vam je povjest 
toga svetaštva, draga susjetko! Sva sreća, da ti bolji 
dani ipak nisu osvanuli prekasno; jer ja sam se prenuo 
posve i osjetio u sebi snagu onoga pređjašnjega čo¬ 
vjeka, koji sam bio prije one smiješne obmane 
Opet sam jak i znam, što mi je činiti, pa ma ustao 
protiv mene čitav svijet! 

~ ® e » tko bi mislio u vas toliko snage i vatre 1 
A1 će i graknuti! 

Neka! Nikome nisam ništa dužan, jedva sam 
uzdahnuo slobodno, pa za volju te slobode prezirom ću 
odgovoriti na graktanje svijeta. 

Po tom se dakle ni ja ne bih marila bojati pro¬ 
kletstva? — uz vine udovica laskavo svojim čarnim obr¬ 
vama. — Prvi put su me na jezicima raznašali, što 
sam uzela puno starijega. Jedna nazlobna rodjakinja mi 
kaza, da me je s toga postigla kazna božja, što ne ima- 
dosmo blagoslova u braku. A sad bi me proklinjali, što 
im zavedoh sveca. 

— Svetac je umro! Da živi ljubav! — klikne 
Fran i iskapi čašu na dušak. 

S ovog neočekivanog proplamtaja zasijevnule Žva- 
nici oči netajenim zadovoljstvom, željom i strasti za ži¬ 
votom. U čas nadavala mu se oku još puno življa, mladja, 
zanosnija, no što bi ju i u snu bio mogao pomisliti. 

Pristajete li? — sagne se Fran k njenome licu. 

Pristajem! dahne ona, te se samo časkom 
nemoćno, trudno osloni o njegovo rame. Fran se zanese, 
prigrli ju i tisne cjelov na podatne joj usne. On osjeti, 
da je taj cjelov bio s obje strane pun strasti, što pro- 
strujava čitavim tijelom i zamagljuje misao. U isti čas 
trgne se Žvanica, zašuti trenom, kao da se sabire, pa 
će ozbiljno, gotovo hladno: 

— A kada vjenčanje? 

— Što prije! 

— Nije moguće. Do svete Kate. 

— A zašto nije moguće? 

— Vjerujte! 

— Ne žuri li vam se, kao meni, Žvanice? 

— No pa dobro, zlobniče! Tada će istom minuti 
godina dana od smrti pokojnoga. — A sada idite! 

— Idem, s mjesta! — digne se Fran. — Tek još 
nešto ? 

— Da čujemo! 

— Žao mi je, da je tako dug rok . . . ublažite ga 
bar jednim cjelovom! 

— Pogani sveče! 


XIV. 


Sporo odmicalo to inače kratko vrijeme do ugo¬ 
vorenih zaruka, što su se po naročitoj želji Žvaničinoj 
imale obaviti u oči trećeg tjedna pred vjenčanjem, i to 
posve skromno, tobož rad udovičke korote. — Fran je 
sve to više raspuštao krilašca svoje nove, iznenadne slo¬ 
bodice. To je u ostalom ponajteže osjetila sestra Pol'o- 
nija. Poslije zadnjeg razgovora s njime ona se sve¬ 
udilj mršti i šuti. Lice joj se sabralo poput osušene ja¬ 
buke, a usne se grčevito savile, gotovo uleknule u dubok, 
crtolik rez ispod šiljata nosa. Samo kadikad tajanstve¬ 
nim, pečalnim žmirka nj em ukočenih očiju, što kobno 
odsijevaju, odaje svu otpornost, sav jad svoje duše. 

Drugda bi Frana ta mrka sjenka veoma smetala i 
mučila; ali sada — nov čovjek! — spokojno razmatra 
i primjenjuje staru metodu — klin se klinom izbija: 
ona mrka, on još mrči. Navlaš dnevice ođređjuje obil- 




nije zakuske, pa zatim nebrižno izlazi na šetnju, ostav¬ 
ljajući ptičiji svijet posve njojzi na brizi, ako li ne 
će, da se čitava kuća od njeg razneredi. A što je naj¬ 
gore: pod večer redovito pohadja Žvanicu, trati tamo 
časke sve do noći. 

— A konačno, što je sestri do toga? — misli on 
u sebi. — Da se ona udaje, ja ne bih ni riječi pri¬ 
mijetio, nego bih se samo radovao. Svatko je svoje 
srećice kovač, pa neka me pusti s mirom! Što ona time 
gubi? Hoće li s nama, dobro! — ne će li, "eto joj di¬ 
jela! Ja joj ga ne ću okrnjiti, ako ga možda ne bih još 
i povećao. 

Kako sestra Polonija, tako i sav grad bijaše uz¬ 
bunjen, ogorčen preuzetnom, poganom slobodom Fra- 
novom. Pa i mimo to, što se stao brukati ,svetac" 
— „njihov" svetac, — protivi se ova mahnita nagloća 
svim starim, dobrim običajima u gradu. — S kime se 
je savjetovao? Tko je posredovao? — Blatna Urša, što 
se bezobrazno šepiri u svom novom „kambriku" i bode 
njime u oči svaku i zadnju poštenu dušu u gradu. — 
Jedino tim javnim zanimanjem — što se je u ostalom 
i bez obzira na nju pokrenulo — tješila se Polonija, 
ma da je osjećala, da iz njega ni do vijeka prave, 
iskrene sućuti iskresati ne će. 

Neprestance ju salijetale dobre susjetke svojom sa- 
žalosti, te se je za tih teških, kobnih dana očešće mo¬ 
gao čuti stalan, uz male promjene podjednak razgovor: 

— A što me pitate? . . . Dao se na šetnje, na sa¬ 
stanke i gozbe, — uzvijala Polonija umornim, bolnim 
očicama. — Pomladio se tobož! A mene sirote kao da 
i nema na tom božjem svijetu! Još samo da me posve 
oturne s očinskoga praga! — Slutila sam ja nešto takova 
već odavna! — i sjeti se Franinih pohoda o sv. Martinu. 

— Bezbožno, bezbožno! — rogoborile susjetke. 

- A1 ja bih mu sve rekla! 

— I rekla sam, ali ne hasni! Tvrdo srce, kao od 
kamena. A po duši reći, i nije bilo u njega takovo srce, 
dok ga nije opčinila ona crna duša. 

— Jest, grjehota i opačina, što se još ni čula nije. 
Preko noći eto ženi se, baš kao u „teatru". 

— Kao da mu je dala lude trave piti! 

— Ja bih bome tražila svoj dio! 

— Ne znam, ne znam ni sama, što ću ni kako 
ću? — hvata se mučenica dlanima za čelo, pa boleš- 
ljivo nastavlja, mašući glavom: 

— Bolje bi bilo, da me griješna mati nije ni 
rodila ! 

Jedini Vicko u gradu bijaše zadovoljan. On je opet 
jednom doživio pobjedu svoga samovoljnoga duha, da 
bude sam proti svima i da svojom zasukanom vrtlja- 
vinom misli i zaključaka naglo i neočekivano pobijedi. 
Pa još uz koji sjaj: — uza slavnu okladu, o kojoj će 
moći bučno i hvastavo naklapati, dok bude živ, neu¬ 
morno pobijati njome protivnike, a povjest će ju na¬ 
mrijeti novini pokolenjima. — Sretao je svuda putnog 
i namjernog, i neumorno naklapao o toj zanimljivoj že¬ 
nidbi, kojoj je odluku samo on mogao naslutiti u „sve- 
čevoj" duši. 

A pogotovu u brijačnici slasno je brao svoj mo¬ 
ralni harač. Svake subote bila je ta ženidba u razgo¬ 
voru i nekuda pritajenoj pravdi. 

— Dakle, što nova? — upitao bi svaki put. — Ne 
ženi li se „svetac" ? 

— Ti ćeš to bolje znati! — ozvao se ovaj ili onaj, 
očevidno zlovoljno. 

— A niste li možda što potanje čuli? 

— Možda i nismo, — odgovorio bi redovito prvi 
Jovanin pridušenim glasom, srdljiva priglasja, znajući, 
da je Vickovo pitanje u prvom redu upereno na njega. 

— Hm! Hm! — oglasio bi se se na to stari Korina. 
— Bog zna, hoćeš li ti sebi s tom okladom badava 
omastiti brkove! 

— Možda i ne ću, ako me prije toga^ Bog po¬ 
zove k sebi na pravdu. 

— Dobro, dobro! Čekajmo! — uzdahnuo bi srd- 
ljivo starac. Samo jednom uplete se i Dujo u taj do¬ 
mjenak. 

— A tko bi se toliko i zanimao tom ludom že¬ 
nidbom! Nama konačno svejedno, oženio se ii se ne 
oženio. Ima pametnijih stvari na svijetu . . . Danas, 
pomislite samo, gospodo, ponudilo mi na prodaju 
krasan lustrin. 

— čiji? — zanagli se Vicko. 

— Ne znam. 

— A tko ? 

— Blatna Urša. Reče, da ga gospodaru sada 
već ne treba, pa ga ponudi ispod cijene... za pukih 
trideset forinti. Da budem imao tu svoticu pri ruci, 
s mjesta ga kupih. Umah sam pomislio, da ga po¬ 
nudim tebi, Gašpare, jer ti voliš ovakovu svijetlež, al 
eto zaboravih do ovoga časa. 

— A kad ti je ponudila? 

— Danas o podne. Baš me od čorbe krenula. 
Možda bi se ti pokrstio? 

— Ah, šta će meni te trice! Nego čeka me posao. 
S Bogom, gospodo! — i odjuri. 

— Dakle ipak taj naš Vicko još sumnja! — na¬ 
smija se Dujo. 

— Da, da! — dosjeti se brijač jadu. — Odletio je 

za tim ludim lustrinom, misleći, da je to onaj isti, što 
ga je Fran kupio od Urše za svoju neznanu nevjestu. 

— Bravo! — klikne Jovanin. — Inače bi nas mučio 
jošte koji po sata, 

— Bravo! — opetova Matić. Obrijaste li ga, a? 
sve bez britve! 

On još nije nikako mogao pregorjeti pečali, što 
mu Vicko oteo čar novote ove ženidbe Franove, pa mu 
je s toga u ovom pitanju bio odlučan, ako i potajan 
protivnik. 

— Dobro si ga, dobro upriličio! — priznade i 
Gašpar. — Bar ćemo se buduće subote imati čemu na¬ 
smijati ! 

— A da! — dokrajči sporo Korina. — Sad je odletio, 
da njuška po gradu poput vižleta. Straši ga, straši ta 
smjela oklada. Opet velim: i ako se je o Franu 
tako pogan glas iznio, ne vjerujem jošte! Polazi 
k udovici! A Bog zna, kakav li on drugi koji posao 
imade s njome! 

Na ovu posljednju misao nije nitko odgovarao. Svi 
osjećaju, da se je „gospodin" Korina već davno pre¬ 
živio s bezuvjetnom hvalom svojega „svetoga" Frane. 
— Samo brijač Matić nekuda pobožno, s pritajenom 
zlobom uzdahne : 

— He, sve je moguće! 

Što li je majstor htio izreći s ovim uzdahom, nitko 
ne znade, niti uzmari znati. A on je u sebi pomišljao: 
Dao Bog, te se biješnjak zadavio s prvim zalogaj em 
dobivene oklade! 

Dok se ponosni grad ovako uzrujavao ovom za¬ 
nimljivom zgodom svojega „sveca", pripravljajući mu 
svečani „anatema" u obliku ovom ii onom, sjedjaše 
on bezbrižno i udobno poslije večere uz čašicu domaće 





pjenušice. — Nekako mu se otvorio apetit, dok teče 
domaća zaliha, da ju onda nadomjesti s one dvije sto- 
tinice Žvaničine vojske. 

Sredjivao je dugo neke davne račune iz stare knji- 
žetine i sitnih bilježaka dosadanjeg gospodarstva, pa 
nekako doturao do slobodne svotice od tisuću forinti, 

— teška prida svojeg dvadesetgodišnjeg samovanja. — 
Ova je prištednja — mukotrpan otkup njegove slobode 
kroz toliko godina — bila „za svaki slučaj" odredjena, 
da mu osigura troškove skrajnih dana bolesti i smrti, 
ili — bilo koje raskoši za očekivanih dana bolje sreće. 

Baš danas, poslije ročišta kod suda, obračuna, da 
bi novi dohoci mogli posve da namiruju trošak i 
obilnijeg živovanja. Ele došao čas, kad je i ta ušte- 
djena svotica postala slobodna, kao ptičica u zraku. 

— Uboga Gena! — Ona je možda još i u zadnji čas 
pomišljala na nj. A on se tako jasno poveselio njenoj 
smrti! 

Ta ga uspomena ozlovolji, pa da se u brzo smiri, 
odluči, utemeljiti zakladu vječne pjevane mise za pokoj 
njene duše. 

S tom odlukom smirio se posve, te uzeo spokojno 
dalje skladati račune. 

— Dakle ta tisućica slobodna! A Žvanica dopri- 
naša kuću i trsje, i — sluti se — nešto gotovine. Ele 
moglo bi se malko i po gospodski. 

Pri tom pomisli Fran umah na udesno trsje u pred- 
gradju s lijepim pogledom na grad i more, s malom 
kućicom i s kioskom, pa s klijeti za hvatanje ptica. 
Nekad jaki gazda uredio je taj posjed baš po gos¬ 
podski; ali ga je do svoje ekonomske propasti posve 
i zanemario, te je na dražbi iza njegove smrti prodan 
u bescjenje novome gazdi, koji ga je kupio, a da ni 

sam ne zna, kamo li će s njime. Zanemarena loza u 
njem prerasla, razvukla svoje dugo šiblje divlje u zrak, 
koso u vis, pa plazi preko zida na susjedna stabla, 
poput raščupane kose u pijana čovjeka. Tako zvani 
„kiosk" bio već posve truo, te jadovito motrio u 
svijet na rasipane kapke i polomljen krov poviš gola i 
raspucana zidja. 

— Zanemareno, istina, ali baš s toga jevtino. A 
dalo bi se razmjerno o malom trošku popraviti. A baš 
je sada opet na prodaju; jer i novog gospodara zade- 
siše teške neprilike, pa se doumljuje staroj rečenici: 
— tko kupuje, što mu ne treba, prodavat će, što mu 
treba. — Od starih, obilnijih, sretnijih vremena gradske 
gospode ovo je kao da najljepši i najbolje sačuvani 
spomen sićušne, skupe gizde, pa ga živo draška misao, 
da on tu kao novi gospodar sjedne. — Za pet sto fo¬ 
rinti bi ga sigurno kupio, a pet sto bi bacio u popravke, 
pa eto dobroj Žvanici zaručnog dara, vječnog uživanja. 

— Bit će zalog bračne sreće! — pomisli Fran i 
nehotice se opet ogledne u staro ogledalo. Pričini mu 
se namah, da otrcani okvir ne doliči posve zaručni- 
kovoj slici u njemu. 

— I to je staro ogledalo takodjer već obračunalo 
sa svojim životom! U kiosk s njime, a novo ovamo! — 
dokrajči odlučno i podade se blaženo na počinak, mo¬ 
tajući u mašti šarene, vesele slike o budućoj sreći i 
blaženstvu. 


XV. 

Ugovorene se zaruke približile za čudo bez ikakih 
neprilika, na veliku žalost svagdanjih živih dnevnika i 
njihovih slušalaca, a na veliku radost Vickovu. 

Jednoga dana uputi se on dapače osobno do barbe 
Frana. Nadje ga na zaravanjku uz čašicu višnjevca na 
poklopljenu Kačiću, koji joj, dovoljno već izrabljen i po¬ 
datan, meko i sigurno mjestance priuštio na svojem boku. 

Fran se nekako začudio, što ga Vicko pohadja u 
kuću. Davno je tomu, što ga je zadnji put pohodio na 
posljednji imendan prije udovstva. 

Vicko shvati priliku, pa će umah u srce same stvari: 

— Čudiš se, što te pohadjam, i pravo! Nisam te 
baš htio iznenaditi svojim komplimentom; ali ipak moram 
priznati, da ti se klanjam! 

— Ah, ah! — začudi se Fran. — A poradi čega ? 

— Ta pokrenuo si čitav grad s tom tvojom že¬ 
nidbom ! 

— A ti s tom tvojom okladom! 

— Istina! Ali ja sam se kladio na tvoje ime. Po¬ 
bjeda će biti zajednička! 

— Budi i tako! — slegne Fran ramenima. — Tek 
što ja u tom ne vidim pobjede. 

— Zaista! Čudne li skromnosti! Uzbunio si čitav 
grad, naglo i nevjerno, kao iz busije; pokrenuo šušur, 
kaki se već od trideset godina u gradu ne pamti, i 
natjerao dapače i majstora Matića — vilenjaka! u kozji 
rog, da ne zna prosloviti ni crne ni bijele. Pa zar da 
to ne znači pobjedu? 

— Ništa lakše od toga! 

— Jest, kad si jak odlučiti i učiniti. Kad je ka¬ 
raktera ! 

— Mani se, Vicko, laske! Ti sveudilj navraćaš vodu 
na svoj mlin. Medjutim, rači li ti se čašica višnjevca? 

Barba Fran donese još jednu čašicu, i ne čeka¬ 
jući odgovora, postavi ju na Kačića do svoje. 

— Karakter, veliš? To ti je sumnjiva roba, pa go¬ 
vorilo se bilo o kome! 

— Ali kad se govori o tebi, moj dragi, druge su 
to diple! Zaredaj po gradu, pa da vidiš, kako se to 
sve boji vlastitog koraka, vlastite sjene! . . . Što će svijet 
reći? — to ti je vječna lozinka naših ženskića, ubio ih 
Bog sve s reda! A ti odreza: — tako mora biti, pa 
oni skapali svi do posljednjega. Vidiš, tako si ti složio 
i tu knjigu — svetost neku — poda tu lagašnu čašicu 
rakije, pa je eto drži strpljivo! . . . Sve ti se to dade 
složiti u životu, samo kad čovjek hoće! Daj mi čovjeka, 
koji svojom glavom misli, svojim nogama hoda, po 
Bogu! — pa da ga poljubim! ... U zdravlje! 

I kucnuše se. 

— Da, da, vraški si čovjek, moj si čovjek, Frane! — 
nastavi Vicko da se žesti. — Ti me jedini pomiruješ 
s ovim praznim, dosadnim životom. Svi ti ostali ženskići 
brbljavci su, šupljotikvići, hvastavci i hinci — pobije- 
ljeni grobovi. I u sanje vjeruju, da će se ispuniti; ali 
u vlastitu riječ nipošto. Jer za sanje, naravno, odgo¬ 
vara Bog, a za poštenu riječ oni sami. Eto radi toga 
se sveudilj borim s njima, jer im ne vjerujem, jer nisam 
ni u jednoga još vidio ni iskrenosti, ni odlučnosti, ni 
sile. I iskrenost i odlučnost i sila, sve se to u njih uto¬ 
pilo u pljesnivu javnom mnijenju! ... Reci mi, nemam 
li pravo? — natoči Vicko novu čašicu, te se kucne. 
— Nemam li pravo, da se je tvoj značaj uzvisio nad 
ovu baruštinu svagdanjega živovanja? 

— Ne ću da osporavam, — diplomatski će Fran na 
ovaj žestoki izljev, ne znajući u prvi čas, što da odgo¬ 
vori. A u isti mah će oprezno pomisliti: 

— Što li će to Vicko danas s tolikom hvalom? 

— Ne da ne osporavaš, nego reci: tako je! I jeste, 

Draženović: Povjest jednoga vjenčanja. 7 

tako mi života! Probudio se stari zmaj, barba Frane, 
onaj od mladosti, pa tko prvi da mi pruži ruku protiv 
gluposti i predrasuda, nego li on! Držmo se! 

Konačno je i Fran na ovu nenadanu bujicu riječi 
morao čim tim da odgovori. On je osjetio, da ga Vicko 
snubi; ali nije mogao razložno dogledati. čemu i kamo. 

I — naravno — neki je ponos osjetio poradi ove ne¬ 
obične hvale, a na žalost! nije osjećao u sebe one žive, 
društvenim općenjem protančane snage, da tu hvalu 
procijedi i ocijeni. Inače bi se njih dvojica brzo bili 
rastali. Ele, neka djavo nosi! —pomisli, — dajmo mu 
općenitu punomoć, samo da prestane teretiti mozag 
kojekakim mudrolijama, na koje, — vrag si ga znao, 
zašto? — ne možeš stvarno odgovoriti ni crne ni bijele, 
van da se s mjesta obrukaš! 

— Pa držmo se! — odgovori odlučnim glasom. 
— Nemam ništa protiv toga. Čini mi se, da bih čitav ovaj 
zavidni svijet spravio na drvenu ladjicu, što ju prave djeca 
za igračku, te ga mirne duše otisnuo na valove Atlantika. 

— Bravo! Ta se prima uha! A da nas dva sami 
ostanemo na obali? 

— I moja buduća! 

— Pardon, i moja! — žurno se ispravi Vicko, 
pa i opet pritoči. 

— Boga mi moga, iza Bonaparta ti si mi prvi 
čovjek na ovom svijetu! 

— Idi s Bogom! — nasmije se Fran sa slabo pri¬ 
tajenim zadovoljstvom. 

— I čut će se još o nama dvojici! Boga mi, čut 
će se! A dotle dozvoli mi ponajprije, da te zagrlim i 
nazovem bratom, kako pjesnici kažu, bratom po duši. 
A ne bih se baš ni na uspomenu pokojne majke po¬ 
tužio, kad bih te mogao nazvati i bratom po mlijeku. 

— Suspregni, Vicko, svoje vragolije! — dobrodušno 
če Fran. 

— Dapače, ja ću ih još i nebrojeno puta pomno- 
žati. Rijetko se u nas ženi proti svetome glasu „svijeta"! 
Nego, koliko te poznam, ti sada sigurno razmišljavaš, 
zašto li, čemu li dodje Vicko, da izglagola svoje veselje 
i oduševljenje? Je V de, da je istina, stari obješenjače! 
Ti sigurno misliš: ima Vicko na umu neku zasjednu 
misao ? 

— Po duši reći, istina! 

— Živio! . . . Eto taki mi se svidjaš, iskren i svoj! 
Drugi bi našećerio lice poput svetog Alojzija, prevrnuo 
očima i kleo se, da takova šta nije nikad ni u dnu 
duše pomislio. Istina, snubim te za se, za svoje društvo, 
a prva mi u to ime, da te svečano pozovem na pro¬ 
slavu oklade. 

— A1 na svetu Katu bit ću jošte prerani ženik. 
Oprosti, bilo bi možda nepristojno. 

— A na osmicu? 

— Drage volje! 

— Živio, Frane! ... A sad hrlim, da ih čemerim 
lijevo i desno. Do vidova, zlatni moj! Nas dva i gora 
zelena! 

I odjuri burno i žurno, a barba Fran se zaveze 
u zadovoljne misli. 

— Eto, kako se u životu lako i glatko dospijeva 
do ugleda! Lud li sam bio dosele! Ne trebaš, van da 
tapneš snažnim korakom u te starinom povlaštene, du¬ 
boko zaprašene putanje života i eto se umah uzvije 
oblak prašine, pomuti se obzorje kao na oluju, te misliš, 
sad na će odnekle puknuti strijela. A onamo, kad se 
slegla prašina, okoliš isti, sve zdravo i jednako, tek što 
zaprašenome junaku osvane oko čela vijenac značajna 

odličja. — Onaj pobjedjuje, tko je svoj i drzak, a sve 
ostalo, što naklapaju o dobru i zlu, o starim, posve¬ 
ćenim navadama, — sve je to pusta opsjena. Pravo veli 
Vicko: — sila! ... A Bog? — Ta ni on valjda ne će 
drugačije, kad je usadio čovjeku u dušu slobodu volje 
i snagu života. Čemu onda da se podvrgavaš tudjoj 
volji, tobož dobro smišljenim mislima i običajima društva? 

— Konačno sva mnijenja i sve volje ljudi ne ćeš 
nikada pravilno složiti kao srdelje u bure! 

Barba Fran se nemalo osokoli i ponese s ovo 
mrva svoje stare, od davnih djačkih vremena složene 
filozofije, pa čisto udobno pomisli: — Ta konačno i 
sveti su oci jamačno bili pod kožom krvavi, a tko li 
bi sada mogao istražiti, jesu li njihove riječi i čini bili 
u skladu s njihovim Bogom nadahnutim djelima? . . . 
Pa onda da se ja, jednostavni službenik božji i stari, 
pogani mornar ne mogu da oženim bez kara i hvale? 
Pa sve je to naravno, sve to tako mora biti, jer je 
sila u srcu. — Pravo kaza Vicko! 

I stari „svetac" krene zadovoljno u kuću, očekiva- 
jući skori objed, — slastan „brodetto", što ga je jutros 
naručio u sestre, kupiv sam krupnih lokarada. 


XVI. 

Najednom — već blizu dvanaesta — pokuca snažna, 
tvrda ruka na vratima njegove odaje. Do pred par mje¬ 
seci ovaki bi ga kucaj nemalo iznenadio i zabunio; ali 
sada krene on svijesno prema vratima, lagašno uzvine 
obrvama, da mu bude otmeniji pogled, te se snažno 
odazove: 

— , Slobodno! 

U sobu stupi okrupan, snažan mladić u svečanu 
blagđanjem odijelu srednje ruke: široke hlače i kratak 
prostran haljinac, sve od crnoga sukna. Niz desni mu 
bok pada okrajak crvena svilena pojasa s resama na dlan 
širine. Zdravo, gojno lice, s nejakim jošte brčićem, živo 
ga i iskreno, bezazleno pogleda mirnim modrim očima. 

— Dobar dan! — nazove došljak krupnim, ponešto 
oporim glasom, zagega se par koraka, očevidno po mor¬ 
narsku, popridigne šešir do želuca i stane. 

Fran se izvjedljivo zagleda u njegovo široko, koš- 
ćato lice, od sunca osmudjelo. Mladić zastane u neprilici. 

— Što želite? — upita Fran prijazno, kao malko 
zatečen. 

— Oprostite, šior, što vas bantujem. 

— Nikako! — izvine Fran. — Volja vas sjesti! 

Mladić sjedne, te nakon kratke stanke otpočne: 

— Ja sam Ive pokojnoga Frana Medanića. . . . 

— Kumpara moga, što no mu se brod razbio kod 
Sicilije? — upita naglo barba. 

— Da, baš njegov. 

— Sinko moj, dobri bijasmo prijatelji ja i tvoj otac. 
I ja sam onuda brodio one iste kobne zime; ali sam 
dan prije sretnije umaknuo. A krasna duša bila u tvog 
oca! Da ne bude njega, kad me još kao škrivana 
malarija tresla u Braziliji, a novac mi istekao, Bog zna, 
bih li se danas s tobom evo razgovarao, sinko moj! Pa 
na kom si sada? 

— Na „Dubrovniku" gospodara Dabovića. 

— A odakle? 

— Brod nam na škveru na oduljem popravku, pa 
mi dali dopust na tri nedjelje. Dodjoh k ujaku, Petru, 
štivaduru. I lani sam bio kod njega, kad me još 
tresla groznica. 

— Gle! Baš mi je drago, što si se navratio do 
mene. Da budeš i lani, ne bi bome bio krivo učinio! 
Volim te već i poradi oca, kad i ne bi bio mornar! 
Ostani na objedu, pa da se do volje porazgovorimo uz 
čašicu vina! 

— Hvala! — odsiječe mladić na kratko, po mor¬ 
narsku. — Dodjoh po poslu. 

— Po poslu? — začudi se barba Fran. 

— Eto baš po poslu, — produlji mladić ponešto 
kao u neprilici. 

— Hajde, da čujemo! 

Mladić otpoče sporo, kao da pomalo sabire uspo¬ 
mene i redom se svemu domišljava. 

— Ja sam se već dva puta otisnuo na daleku plo¬ 
vidbu. Preklani sam uzeo učiti nautiku; ali ne mogoh 
dokončanti nauka. Ujak mi nije mogao ustrajati, da šalje 
redovito plaću, pa se moradoh opet otisnuti na more, ne 
bih li što zaslužio. Fali mi još godina dana nauke, i nadam 
se u Boga, da ću poslije ovoga putovanja i to svršiti. 

— Lijepo je to, sinko moj! — razdraga se barba 
Fran, zirnuv očinskom dobrohotnosti u lice mladoga 
mornara. 

— Lijepo, ali i teško. Nego lani, u prvi nalet bo¬ 
lesti, vratih se kući u Lovran. Mišljah, eto mi zadnja 
otkucnula. Ali ipak preboljeti, i počeh po malo šetkati 
po čistom božijem uzduhu. Krasno mi bilo pri duši; 
prihvatila me se nada k životu. U te dane upoznali se 
s djevojkom milom, divnom, kao da mi ju je sam Bog 
poslao na utjehu života. Zavolismo se, utvrdismo vjeru, 
pa sada se iza zadnje plovidbe navratih opet tamo, da je 
u matere isprosim i zaručim. 

— Mladi ste, možete još i čekati! — kaza mi mati 
mahom. 

— Čekat ćemo! — rekoh, — ali bih se rada za- 
vjeriti. Bog zna, što mi nosi more, — otvoren grob! 
Poginem li, bar će me draga koju godinu oplakivati, 
a izgubim li se, možda će me rad vjeridbe čekati i 
na dobu dočekati. Oboje po me velika utjeha. — No 
mater ne da ni čuti, ne popuštam ni ja, a mlada plače. 
Konačno saletim mater, da mi kaže pravi uzrok. Duge 
je sile trebalo, dok: konačno ponikne nikom, te mi 
onako preko srca kaza: 

— Ta zna se, da Marija nema zakonitog oca! 

— Zna se, — kliknuh, — ali za to ne marim. 

— Ne ćeš li joj to kadikad spočitnuti? 

— Nikada! I zašto ? Ludo bi bilo, da ona rad očeva 
zločina valjda za uvijek ostane djevicom. A očev je to 
zločin, o tom sam uvjeren! 

-— Bog zna! A1 bih ju rada osigurati od gorkih 
časova. 

— Od mene vam živa zakletva, da se toga nikad 
ne ću ni spomenuti. 

— I na to vrijedna žena privoli. — Nisam pitao, 
ni tko joj, ni što joj otac; da li je živ ii mrtav. A1 
majku i djevicu boli duša. Žensko srce! ... A majku 
joj u Lovranu štuje malo i veliko. Pred kojih dvadeset 
godina nenadano se povratila u Lovran na djedovinu 
sa starim ocem, kostobolnim pilotom, — i s malom dje¬ 
vojčicom, kojoj se nije znalo za oca. Živjeli skromno i 
pobožno, pošteno i ponosno. Niti su koga tražili, niti 
se pred kim skrivali, ni od koga branili. I tako nitko u 
mjestu ni od najbliže rodbine ne sazna ime Marijinu 
ocu, i ono za čudo ostade svakome tajno. Isprva se na- 
gadjalo, izmišljalo i klevetalo. No konačno sve je zavolilo 
tu čeljad, pa kad je stari djed pred tri godine zaklopio 
oči, čitavo mu selo pohrlilo na sprovod. Od onda pa 

sve dosele ostao svakome obraz poštene, pobožne majke 
u punoj cijeni. 

— Hvale vrijedno! — pridometne barba Fran 
zamišljeno. 

— Istina, bilo mi teško. Volio bih bio, da doznam 
toga oca, pa da ga nagovorim u ime božje, može li, 
neka popravi svoju krivnju. A1 zaludu! Pitam djevojku, 
a ona ne zna; pitam mater, a ona ne će da kaže. 
Bogom se zavjerili i otac joj i ona, — kaže, — da ime 
nevjerniku nitko nikad ne smije doznati, van da se sam 
po duši pokaje i javi. 

— Da li žive? — upitam. — Ni to mi ne htjede da 
kaže. — Nego jednom poslije podne zadjem do njih. Na- 
lijetala oluja, a njih obje pohrlile u trsje, da otmu ra- 
zastrto rublje skoroj kiši. Nad kipom matere božje gor¬ 
jela svijeća, što ju čas prije majka u silnoj žurbi užegla 
kao zavjet, da čuva od groma i tuče. Na samu za- 
nijelo me srce, te pozirah u milovidan kip matere božje. 
U to osjetim miris dima. Šibica na dogaru pala u 
na pola otvorenu škatulju ormarića kraj kreveta i za- 
nijetila plamen na rubu svježnjića hartije. Otvorim ška¬ 
tulju posve i utrnem u klici vatru. Pri tom mi zapne 
oko o krasan medaljon starinske radnje s kiticom lju¬ 
bica u emalju. Uzmem ga i nehotice otvorim. Unutra 
s jedne strane sličica mlade djevojke, posve nalik mojoj 
miljenici, ii volja vas, materi joj, a s druge sličica mla¬ 
dića, koji se nije mnogo promijenio u životu, te sam ga 
umah prepoznao. 

— Zbilja! — istisne barba Fran tjeskobno. 

— 0 tom im nisam ništa spomenuo, nego odlučim, 
da potražim oca svoje vjerenice, pa da ga zaprosim, ako 
je još slobodan i neoženjen, neka okaje davnu pogrješku. • 
— Što li bi inače vrjeđnijeg i mogao doprinijeti toj 

skromnoj, svetoj čeljadi, van da im dopomognem do za¬ 
konitog imena i obraza, — pomislih. U istinu, nije 
nužno; ali svijet eto do toga puno drži ... I tako se 
zanijeh tom mišlju i otputovah umah drugi dan iz 
Lovrana. 

Mladac odahne od ddugog pričanja, te se živo za¬ 
gleda barbi Franu u oči. A ovaj ne uzmogne podni¬ 
jeti toga pogleda, nego svrati očima po strani i nevoljko, 
prisiljeno upita: 

— A kako se zove tvoja zaručnica? 

— Marija je unučica pokojnoga pilota Pijera Ivančića. 

— Maričina! — klikne barba Fran, problijedi u 
čas, ustane naglo i ušeta se po sobi. 

— Baš ona! — potvrdi mladi mornar i ustane ta- 
kodjer, te se skrušeno zagleda u oči usplahirena barbe 
Frana, kao da bi htio ublažiti u njega iznenadni dojam 
ove vijesti. 

— A bi li ti nju baš stalno uzeo i bez toga? — 
osovi se barba Fran i čisto grozničav pogled upre u 
mladića. 

— Rekoh li vam, da bih. Tako je sudjeno, kad 
sam ju zavolio, — odvrati mladić iskreno, odlučno ... 

Barba Fran upre pogled u otvoreno lice mlada 
poštenjaka. — Odebele, krupne usne malko mu se po- 
rastvorile, al spokojno miruju pod odanim, odgovora 
željnim pogledom. 

— I u ovoga je mladića takodjer sile, — pomisli 
barba, — tek što je krjepko suspregnuta. Al on bez 
sumnje juriša, i sada uživa u duši, kako me je zatekao. 
Sila na silu ! 

— Pa uzmi ju! — nastavi spokojnim glasom. 
— Uzmi ju; ja ću priložiti u miraz, što je moguće. 

— Za to vas nisam pitao, — gane se mladić i stane 
časkom vrtjeti šeširom u krupnim, tvrdim šakama. 

— Niste li kadri ovršiti ono drugo . . . 

— Ne mogu! — istisne barba naglo, tvrdo, go¬ 
tovo surovo. — Ne mogu, — ponovi nekako mekše, 
kan da u tjeskobi, i ušeta se po sobi. Pripravljao se na 
borbu. Ali kad tamo, mladi poštenjak sabere obrve, 
sažme usne, kao ono, kad se mornaru pred okom sle- 
tava neotkloniva oluja: osto, propo! 

— Pa kad ne možete, ne možete ... Ne zamjerite 
i ostajte s Bogom! 

I tiho zaklopi vrata, te polagano i oprezno sidje niza 
stepenice. 

— I zbilja otišao! — pečalno se uvjeri barba 
Fran. — Čemu se onda i uputio, da moli! . . . Nađu- 
veno dječače! 

Ovaj je usklik poslije neumolno pekao barbu či¬ 
tava dneva . . . Čemu je umah uzmaknuo? ... Ta zar 
nije mornar, tvrd i dosljedan na odluci? 

Čas bi se korio, čas naduvao gnjevom, te je u toj 
borbi nejednakih čuvstava u svojoj duši nezadovoljno do¬ 
čekao večer. Pri večeri sestra mu mračnija, no ikada 
prije, kao da joj se slota olujnih oblaka lomi poviš očiju, 
preko savitih obrva i tijesno nabranih, kosih nabora na 
smrknutu čelu. Ama ni riječi da je progovorila. 

— I ona se eto posiljuje! — jedljivo pomisli Fran. 

— Kao da se je ne bih mogao jednim mahom otresti! 
Kukavica! 

Ova pomisao s mjesta mu se zgadi, gotovo i prije, 
nego li je bila u duši izrečena. S nje osjeti neobičnu, 
naglu, snažnu nesuglasicu izmedju svojih čuvstava i pomisli. * 

— Sve je to lažno i kukavno! . . . Muke li, satrti 
nemoćnijega od sebe! 

Neki snažan glas samilosti oglasi se u njegovoj duši. 
Neki otajni, tužni akord čuvstvene pjesme sveopće lju¬ 
bavi iz daleka, ječno, bolno zazvučio u njojzi. Taki nagli 
akordi ne povode sobom namah izvjesnih čuvstava. On 
je znao, da ga boli, da se neka potajna želja pojavlja 
u njegovoj duši, da se sav pokreće s temelja. 

— Zar zbilja da se opet pokrenem, da se opet pre- 
dađem i slomim u oči slavne pobjede nad svojom jadnom, 
samotnom prošlosti! 

U taj čas ne bijaše on više svijestan mornareve 
priče; tek nešto teško iz prošlosti udarilo ga u dušu, 
prisililo ga, da traži, kakav li se to jaz prolomio u njojzi, 
da nadje to nešto teško, da obračuna s njime, da se 
smiri . . . 

Po nagonu nekom otvori pisaći sto, žurno raskopka 
neznatne papire, sve do stričeve oporuke, turne tu na 
izust poznatu „historiju* na premetnutu hrpu, mine obi¬ 
teljske isprave predaka, lagano se riješi intimnih uspo¬ 
mena pokojne žene, i zaustavi se na nekom starom, već 
požutjelom svežnju, uvezanu vrpcom od crvene svile. 
Davno ga nije dirnuo . . . 

Bijahu to fino ispisani listići s prostodušnim sta¬ 
rinskim stihovima romantičnog jeka, medju njima i ona 
stara začinka: 

„Ne pasivaj zotud, 

Ne bacaj oćade! 

Jer će tebe, dušo, 

Smrtne štiletađe! w 

— Prostodušne li đragote! Kako li sva ta starinska 
slova živo trepte, kako li odavaju svoje sopstvene, ča¬ 
robne glasove, kako li silno zanašaju, bude bol za kra¬ 
snom, nepovratnom pjesmom mladosti! Gustim li če¬ 
merom zalijevaju dušu! 

Najednom zastane kod jedne plave hartijice, za¬ 
stane, i neki blagi, sažalni plamenak zadahne mu lice, 
zaigra u očima. Razvije ju, a tijelom mu prostruje la- 
gašni, sladogorki trnci. Na hartiji složena kratka pjesmica, 
s rane ljubavi prohujalo vlastito mu stihotvorstvo, — 
a iz nje zasjajio stručak sitna neven-cvijeća, zlaćane, 
vječne „sempervive". 

Na dušak proguta on očima ta sitna pismena, i sve 
širom, u nekom čarobnom, negdanjem svjetlu počnu 
oživljavati pred njegovim očima mile sličice, davno za¬ 
boravljene, duboko zakopane zgode iz mladjahna vijeka. 
Dah mu pobrza, lice se ožari, a oči mu se ovlaže us- 
hitnim sjajem ... No umah iza prvog časa toga zanosa 
zapeče ga pokajno čuvstvo grješne uspomene, prevlada 
ga posve, i on nemirno, zbunjeno uzme da se redom 
spominje prošlih vremena, — hitro, grozničavo. 


XVII. 

Bijaše to u zlatnoj mladosti, u naponu života. Po¬ 
slije podne proljetnoga dana uputio se mladi Fran grad¬ 
skim drvoredom, kruto zamišljen. Pošao do svoje bašte, 
da prigledne oko ptičijega lovišta. 

Nedavno se kao mladi pomorski škrivan vratio 
s prve dugačke plovidbe. Zatražio u oca obećani brod, 
da postane svoj gospodar; ali starac mu — baš pred 
par dana — prizna, da o brodu nema više ni spomena. 
Pojela ga zla vremena. S toga mladac krzma, opet se 
odbiti na pučinu. Smišlja nov račun. Sa žive mlađačke 
pustopaši zagledao se u ponosnu kćerku bogatog trgovca 
i brodovlasnika Mladenića, što no se nedavno u cik 
proljeća preselio iz gradske svoje kuće u vilu baš blizu 

Franova vrta. Upravo danas odsiječe ocu, da mu se ne 
rači, lomiti se svijetom u slabu hasan. 

— Pa što ćeš? — okosi se otac. 

— Čekati bolju sreću! — odvrati Fran odlučno. 

Starac zgrči pesti, ali i zamukne. — Čekajmo! — 
pomisli. — Bog zna, što se možda pametna vrze mlacu 
po glavi? 

A Fran se dao živo na posao sa žilavom dosljed¬ 
nosti mlade, neutrudive duše. Šetkao joj pod prozorima, 
slijetao ju na zabavama, na šetnji, pa i u crkvi namicao 
se njenim pogledima strasno, ali i otmeno. A baš sinoć 
upriličio joj serenadu u četiri glasa po izbor pjevača. 

No ona kan da se slabo odziva miloštama lijepoga 
škrivana. Činilo se, da bogata baštinica hoće preko 
njega za nekim višim da segne. I to ga pečalilo. 

Prolazeći mimo njenu vilu, pogleda na prozore, 
ali ne zagleda ni žive duše ... U baštici prigledne oko 
ptičje mreže, pa legne na travu, pod staru krošnjatu 
mendulju. 

Zemlja miriši po ranom krškom cvijeću oštrim, 
omamljivim mirisom. Bajne li dobe, kad cvatu men- 
dulje, kad snatrivo zuje uzduhom prve pčele, po ka¬ 
menju plaze prve gušterice, a tamo negdje po pučini, 
raznježenoj pod zagrljajem lagašna južna lahorca, va¬ 
ljaju se valjda već prvi dupini! U uzduhu ljubi se pr¬ 
pošan lahorac sa živim cvrkutom veselih ptičica iz bliza 
i daleka. Divna li neba iznad prisoja pramaljetnog sunca, 
gledeći ga isposred snažnih, mladim bršljanom ovijenih 
klisi iz dražesne ponikve domaćega trsja, kroz žuto- 
rumenkasto mlado šiblje! 

Ugodno li je tako ležati na mladoj, baršunastoj 
travici, dok sve u okolo ogrijava i miriši, svijetli i zuji, 
razblažuje te i budi u tebi tiha, nejasna čuvstva! A ona 

se lagašno, čarobno žare u pozdrav divnoj, nikad pravo 
dokučivoj Vesni. 

Fran je na pola zatvorenih očiju zirkao na snježne 
oblake, što no lagašno plivaju poviš jedva vidno uzdrh- 
tala granja, posuta bijelim cvijećem. Oko najdonjeg 
svrška, baš ponad glave mu, zuji već odulje pčelica, 
obire marljivo slatku pelud. 

Neosjetno zaboravi mladić na živi svijet oko sebe, 
pa se sred sladjane, sanljive sumornosti posve udube 
u šarene, brzoplete misli. 

U pameti mu skladni, čeznutljivi, nježno prikorni 
glasovi sinoćne serenade: 

„S Bogom, neharna dušo, 

Nama se je dijeliti ! M 

Sanljiv mjesečev sjaj slegnuo se nad prirodu; iskri 
se i o djevinu prozoru, nepomično, zagonetno. Ne smeta 
li joj, budi li ju? ... Iza tog blaženog stakla negdje 
valjda tek lagašan njen dah odaje život u svetoj tišini 
djevojačke odaje. 

— Što ću ja jadan činiti . . . daleko od tebe? — 
ječi pjevanka sve to jače, sve to čemernije . . . Djeva 
se prene, raspoznaje pjesmu. Zavodljivo i čarobno ras- 
plinjuju se njeni zvukovi pod svod spokojne noći . . . 
Pridigne lagašno glavicu, otvori na pola svoje pune, 
mekane usne, pa sluša — sluša, dok se ne raspline i 
posljednji zvuk. Onda lagašno uzdahne od nenadana na¬ 
pora i pomisli: — Bog zna, tko li je? — pa pribere 
lagani pokrivač na grudi. — Možda on! — uzdahne i 
iznova zaplovi u san spokojnom misli na njega. 

I danas joj valjda opet trenom bljesnula spomen 
na taj mili noćni nemirak, — i opet je valjda pomislila 
na — njega. A taj sretnik — netko je drugi, nepoznati! 

S pustom željom upre oči u njene prozore, al tamo 
ni od koga ni java ni glasa. Sveudilj nehaj — neharne 
duše . . . Kruto li taj nehaj vrijedja samoljublje mla- 
djahne duše, gorko li se razlijeva otrov potajnog žaoca 
po tmurnim joj mislima! 

Rijetka li, slavna užitka poslije udara očajne ruke 
izdisati pod njenim prozorima, pa na zadnjem časku 
— prekasno — dočekati njenu uzaludnu pokoru, zagle¬ 
dati očajnu suzu pokajnicu u njenim očima, okrutno se 
nasmijati s junačkim prezirom na usnama, što umiru!... 
Ili živjeti dugo i bučno, obijesno i slavno, od sviju 
ljubljen, od sviju pažen, pa svukuda u bescjenje rasi- 
pavati svoje milošte, bjesnjeti i vragovati, — a samo 
njojzi, prekasnoj pokajnici, zatvarati i oči i srce! . . . 
Oh, kako slatko, kako uporno se tali i razlijeva taj po¬ 
tajni jed po duši jedva dozrela mladića! 

U taj čas otprhne ona pčelica sa skrajnjega svrška, 
lagašan korak zašušti po suvarju poviš njegove glave. 
Nešto krhne i sitni kamečak đovalja mu se baš blizu 
uha. Prene se, uzvrati pogled. 

Poviš na susjednoj gromači sine svijetla, krasna 
slika mlade djevojke, vitka, gipka stasa, što se upravo 
mašila za povisokom grančicom mendulje, te obire cvi¬ 
jetke. Na svježem, lagano zagasitom licu, na nježno 
zaobljenu podbratku, na krasno svinutom vratu lašti se 
sunčana zraka u punoj raskoši. 

Djevojče sabere par cvijetaka, pomiriši ih, pa se 
zagleda daleko tamo prema moru. Onda joj s jedva za¬ 
tvorenih usana jekne tiha popijevka: 

„Popuhnul je tihi vjetar, 

Tihi vjetar od Levanta, 

I odnesal Mari krunu . . 

Vruć drhtaj prostruji Franu kroz tijelo. Trgne se 
naglo i pomoli iz svoga skrovišta . . . Odozgo odazove 
se plašljiv krik, ko zbunjene ptice, i dvoje se mladih 
duša zagleda okom u oko, iz bliza, strjelovito, oštro. 

— Pa zašto ne? — šapne nešto u duši nedozrela 
mladića. U dva skoka uzidje do djevojke, te ju smjelo 
prihvati za mekanu ruku, iz koje joj od teške smetnje 
ispalo cvijeće. Jedva dospije da izlane par hitrih, lju¬ 
bavnih riječi, kad li se djevojče snažno otrgne njegovoj 
ruci i plaho pobjegne. Poput ptice lako preskakuta preko 
par gromača uz brdo i umine u jasenik, iza kog se 
jedva pomaljao garavi krov skromnoga joj doma. 

Mladić se smete, pa se zbunjen i postidjen povrati 
u grad. 


XVIII. 

Od tog doba zanijemiše — čini se — za uvijek 
zvukovi njegove pjevanke pod Lidijinim prozorima, 
a oživi baštica Franova s čestih klicaja mladih srdaca. 
Doskora nije se više životu nevješto lane otimalo nje¬ 
govu milovanju, nego se odano povjeravalo njegovim 
prisegama i podalo njegovim uzdasima. Ta bila je ne¬ 
sretna : — mlada kao kaplja rose, a samoživo siroče, 
jedinica, uza stara, kostobolna oca udovca, dok se majke 
slabo i sjećala. 

Dospije i rujan, kad dozrijevaju mendulje. Jedno 
sparno jugovito popodne dočeka djevojka Frana s nekim 
čudnim, sjetnim oblačkom na do tada bezbrižnome licu. 
U taj čas prvog duševnog nepokoja zatakne uzbunjeno 
i utjehe željno djevojče svome miljeniku na prsi poviš 
srca stručak zlaćane „sempervive", — mila neven- 
cvijeta, u znak vječne ljubavi i vjere. A on njojzi su¬ 


113 


tradan za uzdarje — u znak vjeridbe vrati zlatan me¬ 
daljon s kiticom ljubica u emalju, sa svojom slikom, 
da ju uvijek sjeća njegove vjere — sve do groba. Kad 
je tronuta djevojka orosila taj darak svojom suzom i 
ovjesila ga o vrat, sagne se on k njojzi i tisne cjelov 
na vlažnu sličicu ' ljubica. 

Uminuše i žarki dani prvog milovanja. Zamamljiv 
miris narandža i lemona tamo u gradu, pa stalne, 
uporne kiše stanu naviještati mrku jesensku tmuru, 
toploj, svijetloj dobi poezije kobnu dušmanicu. Zelenu 
travicu već odavno opržila ljetna omara, a jesenska ju¬ 
go vina preuzela vijati žutim lišćem po hrašću. Mahom 
i bršljanom obraslo stijenje posivjelo i pomrčalo od 
vlage i tmurna, čamna neba. Preko male baštice u 
brdskoj ponikvi šumi ohladan, vlažan vjetar žalobitim 
hujom; sav čar cvjetnog, ljubavnog saga iščeznuo u 
neviđ, — as njime i nježne zgodice, što no ih mladac 
Fran proživio sred rajske, sada više nepojmljive za¬ 
boravi. 

Na jednom, čarnom nekom moći izbriše nedavne 
spomen-sličice u njegovoj duši zavodljiv miris italskoga 
voća i opojna čaja po intimnim zakucima iza slavnih 
šetnja uz obalu, gdje no i za šumne, čamne vjetruštine 
bruji bujan život, žari topao pogled. Sve to zadahnuto 
po slutu skorih karnevalskih večeri, po spomenu na 
napuljski korzo i bezumne, bezbrižne veselice širokoga 
svijeta. Ali od prošlih čarnih i vedrih dana ostade mu 
u duši i ljut žalac, — pusta, dosadljiva spomen na glupu 
griješku, — teška i jedovita. 

Već ga tjedan dana ne bijaše u trsju. Mala mu se 
pod kraj bila popela na dušu neprestanim, suznim mol¬ 
bama, neka ju spasi. Ona je jošte vjerovala u njegovu 
zavjeru; tihe i skromne njene riječi zazvučile bi očajnim 

Draženović: Povjest jednoga vjenčanja. 8 

prizvukom tek onda, kad bi pomišljala, da se riječ — 
rad sramote — mora što skorije da otkupi. On je na 
uzvrat vješto lagao, ali se je kraj toga isprva u 
istinu i pečalio i stidio sama sebe. No pod konac uvjeri 
se, da treba uzmaknuti, — ili se lišiti čitave budućnosti, 
pa preuzeti na ledja žalosnu rabotu : zakopati se živ u 
grob, vlastitom rukom iskopan, te životariti od dana 
na dan s priprostom ženom o pukoj brodarskoj plaći, 
ili možda na kopnu o službici u kakvoj poslovnici. On 
je stavio sebi na izbor: ili da se tako unesreći oboje, 

— ii da spasi bar sebe. Bolje da postrada jedno, nego 
li oboje. 

Nešto je u istinu šaptalo u dnu njegove duše: — 
jednaki ste krivci, pa valja i da trpite jednako! — I 
stotine drugih muči se isto o pukoj mornarskoj plaćici. 
A ona ne smije pod nikoju cijenu da gubi poštenje, pa 
ma da je i priprosta djevojka. — Ali on se je konačno 
prihvatio domisli iz vlastite filozofije: — oboje smo 
znali, što bi se moglo dogoditi; dakle svatko od nas 
uzdrži se i spasi, kako se tko bolje doumi! Istina, 
kadikad je u toj trzavici duševnoj pomišljao mladi 
grješnik, da ne radi pravo, ali u svojoj duši nije imao 
dovoljno snage, da prema tome smjeri odluku, te 
da se prerano odreče zlatne slobode i uživanja života, 

— da oskudijeva. Činilo mu se pri tom, da je djevojci 
paloj lako zaboraviti prvi grijeh, baš kao što i njemu 
jednako bijaše. — Ele, lako uzmaknuti! 

Boljela ga, istina, ta pomisao, i sramio se nje; jer 
je malu još uvijek volio i vjerovao u njenu čestitost. 
Ali ništa lakše, nego li u stisci sama sebe u laž 
utjerati! 

Jednog dana kaza ocu, da ipak želi pokušati sreću 
po moru. 

— Dakle oni tvoji planovi propadoše? 

— Čini se, — odgovori Fran tajanstveno. 

Starac se zadovoljno nasmije i Fran za par dana 
otputuje, — a da se s malom u gromačama ni ne 
oprosti. Konačno nije ni u vječnost: za dva mjeseca 
najdulje mogao se je povratiti. Brod se u istinu vratio, 
ali bez Frana. On je prešao na drugi, za Ameriku. 

Da se to desilo u drugim prilikama, stari bi se 
radovao: trgnuo mu sin za boljim napretkom, zagledao 
smjelo u oči oceanu. Ali ovog puta starac uzbjesnio. 
Jedva čekao sina, da ga žestoko iskara, a on eto vješto 
umaknuo. Davila ga žuč, a i bilo zašto! 

Jedva nekako pred povratkom Franova prvoga 
broda jednog predvečerja skromno, ali i svijesno pre¬ 
korači preko njegova praga sijed, mator starac. Bio to 
lučki pilot Pijero, što ga pred jedno dvije godine ko- 
stobolja stjerala u mirovinu. Ljuto ga smotala bolest; po- 
sinjio u licu, zgurio se, oči mu se utapale u vlažnoj 
magli. Nekad bio to kremenit mornar, bistar i smion. 

Pilot se Pijero svečano obukao ; na crnu mu ka¬ 
putu bliještio se krst za zaslugu, što je u jednom bro¬ 
dolomu spasio petero duša. — Nemalo se začudio 
paron Šime tomu pohodu. Starac mu naprijeko, bez 
uvoda i kićenja objasni sramotu svoga djeteta. Kratko 
je tek vrijeme dostajalo, da se to popravi vjenčanjem 
prije poroda. 

Paron Šime plane. Sražile se dvije ojadjene, oče- 
merene duše. 

— A zašto je niste čuvali? —istisne paron Šime 
bezobzirno. 

— Ovako kostobolan da vrebam na kradju izvan 
moga ležaja! — Ta jedva sam pred tjedan dana is- 
puzao iz kreveta. 

— Briga mene! 

— Sramota i za vašu obitelj, par on Šime! ... I 
muškarac ima svoje mladenačko poštenje. 

— Ne pačam: eno vam ga na moru; ni ja ga 
odanle ne doviknuh. 

— Pišite mu! Otac ste mu. 

— Ne ću! Ne rači mi se! Dapače — eto da vam 
iskreno kažem, sve kad bi sad ovdje stajao, ne bih mu 
kazao ni riječi. Koja je pala jedan put, pala je sto¬ 
tinu puti. 

— Ne mojte tako ! Vi ne poznajete djeteta. Do 
onda nije s nijednim muškarcem progovorila gotovo ni 
besjede. Nevina je bila, ko golubak božji. 

— To se uvijek tako kaže! A ja vam i opet 
velim: — ne pačam u taj poganluk! Mante se sile; 
nije li vam pravo, eno vam suda! 

Starac se bolno osovi, pa će živim glasom: 

— Ne silim vas: nisam čovjek te ruke. Htjedoh 
uštediti sramotu i pečal i sebi i vama, a i djeci. Sad 
je drugačije: svoju sramotu i pečal nosim sa sobom, a 
vama ostavljam preko toga grijeh i pokoru. A ne tužim 
nikome, nego Bogu! On će krivca prije ili kasnije do¬ 
hvatiti ! 

— Kako vas volja! 

— Mi ćemo se odseliti odavde u nepovrat. Jedino, 
što vas jošte molim: ne otkrijte nikome ove sramote, 
da ostane za uvijek tajno grješnikovo ime. Hoće mi se 
zaštititi od zloradih jezika, njihovih pošalica i prišva- 
raka, da spasim barem nešto. Obećajte mi, tako vam 
Boga, da ne ćete o tom za života progovoriti ni s kime 
pa ni sa sinom! Ako je čovjek, popravit će zlo djelo 
i sam, kad ga savjest zapeče. 

Par on se Šime zateče s ovog naglog preokreta. 

— Obećajem! — istisne nekud posramljeno. 

— Pod zakletvom ? 

— Tako mi Boga! 

Stari pilot mu domahne rukom u pozdrav. Nje¬ 
gove grozničave, plamne oči gledale ga pošteno, s izra¬ 
žajem svetačkog oproštenja i pomirbe. Zapekao je taj 
pogled paro na ljuto; ali propali brod! 

Par on Šime ne bijaše kratkouman čovjek. On je 
shvatio, da ga je ovaj jednostavni pilot posramio svojim 
ponosom. 

Neka se zna za krivnju: — ali neka ostane tajno 
ime krivca. Bolje, daše zove ničije, nego li čije! Gesto 
puta ime očevo udvaja sramotu! S toga je i savjesno 
održao zadanu zakletvu. 

Kad se je buduće jeseni povratio Fran — sada 
kao kapetan nova brika, dočeka ga otac studeno, te 
mu čisto poslovno priopći, da im je imutak u likvi¬ 
daciji. 

— Eto spasi, što možeš! Ja sam skrhan. 

Na starca napala čudna mrzovolja, ma da se samo 
i makne u tom metežu! U to mu iznenada premine i 
žena, te on u mračnim, teškim časovima svoje tuge i 
potlačenosti pomisli, nije li to prst božji, — odmazda 
za onu mrskoću. — Nad odrom oplakivao je i propast 
svojeg obiteljskog spokojstva, a valjda ujedno i sreće! 
Ta štovao ju je, pa makar i uz neprestane, nehotične 
uvrede, nužne po zakonu dnevnih mu navika. — Istom 
na odru pojavila se sva snaga ljubavi mladih dana, po¬ 
kore i samilosti. A oplakivao je nad tim odrom i gu¬ 
bitak svoga blagostanja. Plašila ga budućnost djece. 
Ipak jednim časkom kao da je prevagnula i općenita 
samilost u njegovu srcu, te iznenada, u čas slabosti i 
mrtve tuge, prošapta Franu : 

~ s i nko ^ snašla nas velika nevolja, svakako po 
grijesima prvanjih dana. — Ako si što komu kriv, po¬ 
pravi, pa makar i stradali svi do groba! 

A zašto: Još dosele, hvala Bogu, nisam pot¬ 
pisao nijedne mjenice! 

Starac zašuti i ljuto ga zaboli duša. Konačno neka 
obiačuna sam sa svojom sudbinom! Tu se više ništa 
nije dalo izliječiti. Od stečaja i sramote mogao ga je 
da spasi jedino glavni mu vjerovnik — Lidijin otac, 
a on to konačno i natukne sinu. Spasi, što možeš! 

I opet upre mladi kapetan tamo svoje oči; ali 
uzalud. I otvorio stečaj, te se domotao do kraja na¬ 
godbom, tek da se spase ime starome građjaninu; ali 
on kraj toga ipak ostade beskućnik. Na dražbi po¬ 
javi se Šimin brat, onaj isti pedanta profesor, što se 
slabo pazio s njime, te kupi kućicu s trsjem u gornjem 
gradu. Istu kućicu kupio je Šime pred desetak godina 
jednako na dražbi, onako mimogred, od obijesti, samo 
da baci klipić pod noge svome starome protivniku, tr¬ 
govcu Miletiću. Profesor darova bratu taj đomak, u kom 
su dosad stanovali njegovi najamnici uz šezdeset forinti 
godišnje najamnine. 

U isti čas ponudi bezdjetni stric Franu svu svoju 
baštinu, ako vjenča nećakinju pokojne mu žene, „frajlu* 
Genu. Ali Fran o tom ni da čuje. I sada, u toj živoj 
boi bi za opstanak uznastoja on očuvati sebi svoju zlatnu 
slobodu. Još nije zaboravio Lidije. Njojzi je od nedavna 
udvarao mlad, duhovit profesor na domaćoj gimnaziji, 
za kim su se mnoge ženske oči u gradu ozirale. Nego 
na sreću! iznenada oglasi profesor svečano, da¬ 
pače i u novinama, svoje zaruke s nekom bogatom 
kćerkom kitnjastoga Srijema. 

Sad je došao Franov čas. Zorni kapetan na prvi 

juriš osvoji davno opsijeđanu tvrđju, i malo za tim 
prosiaviše sjajno vjenčanje. 

— Jedinica mi je! — krasnoslovio je par dana 
prije te slave Lidijin otac. — Ti znaš, sinko moj, da 
sam prestar, e bih još koje dijete dočekao. Što je moje, 
to je i njezino, vaše. 

Tko bi od prvoga bogataša u gradu više i mogao 
očekivati! Medjutim i prije godine dana morade se 
Fran uvjeriti, da je i njegova tasta zadesila jednaka 
sudbina kao i oca mu. Mirno je morao slušati, kako 
mu poslovno razlaže tast: 

— Nagle nesreće, neuspjele kombinacije! A u 
glavnom povukao me za sobom tvoj otac svojim padom. 
Zabadava, sve se te stare domaće firme ruše, a stranci 
dižu glavu. Nas je nekadanja dobra sreća uzobijestila, 
te nismo bili dovoljno oprezni. A vi mladji mudrujte 
bolje, no što smo mi stari. U ludo izbačeni novčić 
nikad se ne vraća bez tudjih interesa. 

I tako je tast svoju golu prijevaru ogrnuo u ras¬ 
košno ruho dobra savjeta. A konačno, tko bi mu to i 
zamjerio! — Ti si me, par on Šime, povukao u stečaj, 
a ja tvome sinu naprtio siromašnu kćerku! 

— Ostaje u obitelji! — pomisli Fran gorko i ne 
odvrati ni jedne prijeke. — Konačno zar nisam i ja prije 
toga jednako rasudjivao — u zgodi sa siromašnom dje¬ 
vojčicom u predgradju? — I s mjesta se popita za nju, 
ali mu nitko ne znade kazati, kamo li je iščeznula. I 
oca priupita, naslućujući, da su se kod njega kako tako 
pritužili; ali ni on ne znade o djevojci ništa. 

— Sva sreća! Žrtvovala se . . . ili pošla dalje za 
kruhom! Teško je, doista, živjeti na ovome svijetu! 

A to je i on doskora kruto iskusio. Od svega 

miraza na koncu ostao dobar taštov savjet i Lidijino 
materinstvo: kuća pri moru s nešto gotovine. U tu kuću 
useli se Fran skupa sa tastom. 


XIX. 

Opet se otisnuo Fran na more, lomio se i trapio, 
a sve u slabu korist. Bivalo je onako, kako je on sebi 
zamišljao u braku s malom djevojčicom u gromačama. 
Dapače i gore, jer mu pala na brigu žena bogata roda, 
svakomu dobru vična. I koliko zasluživao, sve se to gu¬ 
bilo u potrebe kućanstva, kao u bezdan: činilo se, kao 
da taj novi život dovadja opet do nove propasti. 

U kratko doba pomriješe roditelji, potrla ih sra¬ 
mota i stradanje. Iza smrti tasta, zadnje po redu, vrati 
se konačno s mora kući i zateče ženu u teškoj bolesti. 
Pred par godina naglo ju saletila sušica — bi reći baš¬ 
tina od slabe joj majke. Sad je ta bolest baš kobno 
susrela davno jur željeni blagoslov bračnoga života. 

— Zar je zbilja usud trgnuo, da mi se sveti rad 
griješke mladenačkog života! — mune u čas očaja teška, 
tmurna misao Franovim mozgom. 

Kao da i bijaše tako. Lidija zaglavi na porodu 
skupa sa muškim odvjetkom bračne sreće. Dijete mu ne 
donije na svijet u angjeoskim zjenicama na dogled ni 
iskrice života. U nijemoj boli grčilo se Franu srce. Ne 
bijaše ljubav sklopila taj brak, ali se za vrijeme bračne 
zajednice porodilo čuvstvo prijateljstva, pod kraj i snažne 
samilosti. Da bude smrt jednostruka, ne bi ga bila to¬ 
liko stezala gorka pečal oko srca, kao kad sada gleda 
dvije žrtve neumolne sudbine, usporedo dva smrtna pe¬ 
čata životnoj sreći i spokojnosti. Kidalo mu se srce, kad 

je u svojoj duši raščinjao strah matere za život svoj i 
podjedno svoga prvoga od srca poroda. Nijem, zagluhnut, 
satrven teturao je po pustoj kući. 

Kad se ponešto sabrao, dospije namah na red račun 
kućanstva. Proda kuću na obali, pa se skupa sa sestrom 
useli u staru kućicu u gornjem gradu, očinsku baštinu po 
stričevu daru. Jedva se u njoj uredio i narednoga proljeća 
stao pomišljati na novo putovanje, ne bi li se u svijetu 
sabrao i štogodj stekao, da pokrpi narušeno gospodarstvo, 
kad li dojuri vjesnik od strica, kome je naglo pozlilo. 

U zadnji čas dospije tamo, te mu stric i opet po¬ 
nudi Genu, u dosljednoj skrbi za dobrobit obojice. 

— Ne mogu, striče! Ubila me žalost, pa i ne mislim 
više na novu sreću. 

— Pa dobro! Oporuka ostaje: umre li Gena prije 
vas dvoje, zapada sve tebe i sestru ti, — osim zapisa 
svetoga Franje. 

Stric naskoro zaklopio oči, a Fran ostao kod kuće 
i stao čekati skore, bolje dane. No to se čekanje na 
dugo otezalo, baš kao da mu je sudbina posve okre¬ 
nula ledja. Ali on se osjećao jak, da i dalje jedljivo 
prkosi svojoj sudbini, te je strpljivo čekao — skoru 
valjda smrt slabašne Gene i svoju potpunu slobodu. 

— Strpi se, Frane’ . . . Vratiš li se umah sada u 
svijet, naskoro će opaziti na tebi znakove i kretnje otmena 
siromaštva. Ostani gospodar na svom ognjištu, pa kutri, 
da te vani ni jednim časkom ne ponize! 

I on je dosljedno, žilavo provadjao taj program. 
Isprva stajalo ga silne muke, no malo po malo privikne 
se posvema svome tamnovanju. Kloneći se uporno ljudi, 
lako ih je od sebe otisnuo, pa se onda podao društvu 
ptica, tajanstvenoj poeziji tamjana i onoj vedroj slavnih 
gusala Kačićevih. Tako postane samoživ bogomoljac. 

— Mlad udovac, pa bogomoljac! — čulo se isprva 
i s ove i s one strane. Ali na koncu eto protekoše go¬ 
dine, a on se drži sveudilj jednako, odlučno i tvrdo, ne 
tražeći društva ni njegova priznanja ni hvale. 

On je uspio obmanuti svijet. Prozvaše ga barbom 
i „svecem". Nadmudrio je on taj mudri, zlobni svijet! 

A onamo se malo po malo gubilo iz njegove duše 
ono nešto, što je još bilo živo, što je još vrijedilo, a 
ostajao sam talog. Ne došaptava više ni po koja mla¬ 
denačka uspomena svojim zavodljivim, okrepljivim glasom 
štošta mila u ovaj grobni muk svagdanjega mu života. 
Ni koja Ijubezna sličica iz prošlosti ne svjetluca više u 
taj mrak, da pouči, pritješi, osokoli. 

Isprva je češće pomišljao na nevino obličje mlade 
djevojčice iz predgradja, i ta bi ga pomisao znala zapeći 
u duši. No poslije se i s njome pomirio. Čemu se pe¬ 
čalbi? Dogadja se to često u životu, pa se i zaboravlja, 
sve bez kajanja i pokore. Ta ne javlja se; sad ju valjda 
ljubi koji pošten i čestit muž, i ne znajući za njenu 
povjest. Ta život je prostran, a žena je u opće mudra r 
te se znade snaći i provrći u tom životu. Sreća, da je 
tako! A konačno: gdje li je taj svetac, koji bi svaki 
griješak okajao! 

Sve je zaboravio, sve pokopao iz te lude prošlosti. 
Neka je samo sada toplo i spokojno, kolikogod može 
da bude! 

On je sebe uvjeravao, da je pravilan ovakov život 
posve opravdan i naravan. Kad je sparno, hladiš se; 
zima li je, griješ se! I on se brižno grijao toplinom svoga 
vlastitoga života, krateći ju drugome, ne tražeći tudje. 

A prevareni, ludi svijet razglasio ga čovjekom đo- 
sljeđnjim, neodoljivim, značajem, svecem! Pa zašto i ne 
bi? Bog zna, što li i mnogi drugi još težega šta nose 

na duši! Ta svagdan se kolju medju se, i glasno i pod¬ 
muklo. — Glavno je, što mene eto pustiše u „sve¬ 
tačkom “ miru! 

* 

* * 

A sad nuto božjega čuda! Nakon toliko godina 
toga lažnoga živovanja, u čas, kad mu se „čekanje" ko¬ 
načno počelo isplaćivati, kad se zlobni, himbeni svijet 
stao srditi i bučiti rad dobro uspjele igre, — u čas 
rijetka slavlja i dušo vol je, pojavi se živa savjest pred 
njim u obličju skromna mornarčeta, željna poštena ži¬ 
vota. Porod od srca da mu živ,e na svijetu toliki vijek, 
a on za nj da ni znao nije! ' 

Ta nije moguće! Zar da bi žena — mati! — toliko 
godina mogla skrivati dijete njegovu ocu! I to samo 
s toga, jer ju je prevario! Ona ga prezire, njeno mu je 
srce otudjeno. — Ali za volju djeteta! — Misli, da ni 
njemu ne treba takova oca! 

To bi značilo zaista konačno obračunati s čovjekom! 
A1 može li se da rodi na svijet takova žena, takov 
angjeo? — Svetu strpljivost neba i gordi ponos pakla da 
sažmeš u šaku čovječjega srca! T& slagao je besramnik! 

Nije trebalo mnogo sile, da se s ove pomisli, pa 
na čarobni dodir davno zaboravljene „sempervive" ono 
nešto tvrdo i davnom navikom sazdano naglo sruši i 
odroni u dno njegove duše, da poremeti niti umjetno 
spletene društvene komedije. 

Nešto gorko, stidljivo i pečalno zasječe se duboko i 
neumitno u živac njegove duše. Na bešćutnom, svedjer spo¬ 
kojnom kamenom licu dobrodušnog „svetog" gradjanina 
pomoli se oštar izraz silnog duševnog nemira i sumnje. 

Tešku zaista noć proboravio je barba Fran iza 
ovog iznenadnog susreta! 

XX. 

Kad se sutradan probudio, osjeti neko osobito, po¬ 
svemašnje klonuće. Boljela ga duša. Probazav po kući 
bqz volje i cilja, osjeti, da mu silno, neodoljivo treba 
promjene društva, duševne ispovijesti. 

Koliko li se je puta ispovjedio pred duhovnikom, 
a da prije toga nije osjećao ovako žive potrebe, zagledati 
samome sebi u dušu, izbistriti se, poniziti, očistiti. — Ne 
zna, kako bi, čime li bi počeo; ali u kući kao da će se 
sad na zagušiti. I zaputi se vrludati ulicama, bez stalna 
cilja, zaokupljen dubokim mislima. 

Malo po malo širile mu se zjenice, prene se iz 
misli i stane živo, poželjno hvatati očima sličice ulič¬ 
noga života. Nebrojeno li je puta znao minuti mimo 
nje, a da mu nisu zanijele pomnijeg pogleda. Učini mu 
se to nešto novo, zaista, baš kao što je bio i poželio, 
akoprem su to bili redom pusti zakuci, dobro mu poz¬ 
nati još od doba čarnih djetinskih igara i vragovanja. 

Bilo mu, kao da razgrće zakopano blago. Oči mu 
se živo rastvorile, pred njima kao u divnom nekom 
davnom svjetlu sjaju sitni, miljušni obrisi i osjenci mla¬ 
denačkih poznanstva, pomaljaju se davno zaboravljena 
lica, te poziru na nj dobro poznatim osmiješkom. 

Malo gradsko gnjezdašce žive na svojoj uzahnoj plo- 
štini svojim posebnim, zadovoljnim životom. Sve je to po- 
sebito ukorijenjeno u svakoj pojedinoj uličici, oko svakog 
pojedinog doma, i tu istom oko rodne zipke odavaju 
slike pravi svoj crtež i boju, istinit život i iskreni zadah. 

Eno majstor Nadalin, bič božji žive domaće satire, 
pokladni prvak i kum svakoj čudnovatoj zgodici, sva¬ 
kom dvoličnom pogovoru, što no su mu imena puna 

usta i mladu i staru i siromašnu i otmenu, — ne vra- 
guje bome, nego strpljivo radi. Sjedi zguren kraj ma¬ 
lena okanca u zabitnoj uličici nad sitnim švom, da pri¬ 
hode iglicom cijenu budućih veselih večeri. Za čudo mu 
lice smrknuto i brižno, kret prstiju brz i besprikorna 
spokojnost u radu. Pa ipak će on već prvoga poklad¬ 
noga plesa iz pune duše zbijati svoje čuvene vragolije 
i zabavljati i sebe i čitav svijet. — Kako je to jedno¬ 
stavno i naravno, razumno razredjeno u životu! 

A on se u istim prilikama živ zakopao! 

U bližnjoj uličici, gdje stanuje sama skrajna siro¬ 
tinja, zateče barba prosjaka gospodske ruke, Bartola 
Gencića, gdje se s potpunom bezbrigom razgovara s udo¬ 
vicom, kojih dvadeset godina mladjom od sebe i još 
dosta ljepušnom. On inače obija tudje pragove pod 
čupavim cilindrom, kojim ga obdarili iz baštine nekog 
kanonika pred dvadesetak godina, i s mučeničkim po¬ 
gledom patnika apelira na dobru uspomenu svoje obi¬ 
telji, propale s neskrivijena prevrata dobrih vremena. 
A sada gle pod domaćom vunenom kapicom, pa i ako 
isprošenom, — na čudo svoje duge, srebrne brade ži¬ 
vahno uzvraća posmješljive doskočice hitre udovice. 

I on eto zna lakomo iscrpsti iz života sve, što se 
da — i uživati ga. 

Tamo pred konobom podzemnicom veselo potcikuje 
par jedre, zdrave dječice, nabacuje se loptom od dro- 
njaka. To su onoga nijemoga trhonoše, kome svatko 
preplati zaslužbinu, videći ga onako skrušena i po na¬ 
ravi prikraćena! — Gle, kako li mu usrdno poletiše u 
zagrljaj, kad se pomolio iza ćoška, te ga živo iscjelivaše! 
Nosi im milošte! Ne zna da kaže, al oni dobro razumiju 
ružni lomot njegova jezika i iskravi pogled njegovih 
jasnih, plavih očiju. 

— Tu je eto prema svojim potrebama sve imućno 
i zadovoljno, — pomisli barba Fran. — Gdje lije 
dakle pravo siromaštvo i prava nevolja? 

Kući se vraćao još i zapuštenijom uličicom, navlaš 
da vidi, kako li je baš i tamo, gdje trećinu prostora za¬ 
premaju mirine. Žalosno je tu u istinu, još i žalosnije, 
nego što li je prije bilo! Pusto, bez života. — A gle 
tamo pod kraj ulici u konobici nekakov kao dućančić, 
a pred njim se pognula žena, krpa staru, davno već is- 
prekrpanu suknju. — Stane, da razgleda. Cijela ta tr¬ 
govina rakijom, kruhom, lukom, octom i ciglenom robom 
ne bi ponijela vrijednosti ni deset forinti. — Žena po¬ 
digne oči, — i on namah prepozna udovicu Karlu. 
Užasno li je život razrovao to lice! Samo oči uzdržale 
nešto svoga prijašnjega sjaja. 

U jedan mah sine Franu pred očima čitava tužna 
povjest ove bijede. 

Mladom djevojkom pjestovala je njega, a poslije ga, 
nasilna derančića, njegovala i pazila, kad se već bila 
udala za mornara. Koliko li ju je puta nekoć ogrlio oko 
bijeloga vrata, koliko li joj puta cjelivao rumeno lice, kad 
bi joj se tamo kod majke božje na „Artu“ na pogled 
mora ovlažilo suzom za mužem na dalekoj pučini. 

Muž joj poginuo u tom nesretnom „kruhu", a umah 
za tim uporna bijeda stala vijati njome, te je potiska- 
vala sve niže i niže. Umirala je malo po malo, a da 
joj nijedna nova namisao ni odluka nije mogla pripo¬ 
moći. Gonila je iz jedne ulice u drugu, iz bolje u goru, 
i eto je konačno stjerala tu u taj bijedni zakutak, da živa 
po malo umire, daleko od sućuti i pomoći. — No nije 
se bijeda ni s time zadovoljila. Tko nje ne pozna! — 
U nje su na redu još dvije tri i niže „štacije". 

— Još se njena žrtva nije dosta umorila prije smrti. 

Ljubio ju ko dijete u rumeno lice, a njena se molba 
za pomoć ipak nije usudila ma ni iz daleka oglasiti do 
njegove samožive duše. — I u toj je plahosti koban 
žalac sudbine pravog nesretnika. 

— Pa i nju je eto posve bio izgubio s vida i s pameti! 

Stara se piljarica žateče s nenadane pojave. Za¬ 
drhtale joj usne; u očima zarodile se suze. 

— Vi li ste to? — dahne i upre u nj svoje uzdane 
oči, ponizno, poput ranjene životinje; trepti i sklapa ruke 
u odanoj, skromnoj zahvalnosti, što se je eto udobrio, zau¬ 
staviti se pred njome. 

Fran se gane u dno duše, nešto mu odatle šapne, 
da joj valja reći štogod topla, sućutna, za volju proš¬ 
losti. No suza, što no se upravo odronila niz obraz od 
svega svijeta napuštene starice, smuti ga i povede, da 
mine mučan, težak, razgovor. — Nehote maši se u džep. 

— Evo, Karla! — reče i pruži joj srebrnjak, pa 
umakne žurno, ravno do doma. 

U ušima sveudilj mu neskladno, nezgrapno buči: 
— Evo, Karla! — i onda onaj njen potišten zujak: 

— Ljubim vam ruku, milostivi gospodine! — Prvi 
glas nije pogodio pravoga zvuka ljubavi, a drugi da¬ 
leko zaostao iza dostojnosti, nužne pravoj ljubavi. 

— Eto, to je uboštvo, — uboštvo bez ljubavi! To 
je ona prava i jedina nevolja u životu, koje nitko ne 
nagovara iskreno istopio! 

Kad se je toga dneva suton žutkastim svojim sjen- 
kama stao povlačiti po samostanskoj mu odaji, uzdahne 
duboko: 

— Jesam li zbilja sam sebe dovle potlačio! 

A malo poslije, kad su se sutonje sjenke stale već 
gubiti u mraku, navriješe mu nenadauo suze na oči, a 
da u taj čas nije mogao pravo ni upoznati, za što i čemu? 

XXI. 


Sutra dan nije barba Fran cijelo dopodne izišao 
iz svoje sobe. Po objedu htjedne sestra po običaju da 
se udalji, kad li ju on iz tiha, mekim glasom sustavi: 

— Počekaj, Pole! Imam ti nešto da kažem. 

Ona se začudi i muče opet sjedne. U taj čas snadju 
im se pogledi. 

— Ti si, Pole, od neko doba na mene srdita, — 
nastavi on pomirljivo. 

— Istina! Ženiš se bez potrebe, a s neparom. 

— Ta ja nisam baš ni toliko ostario, — nasmiješi 
se Fran dobrodušno. 

— Ne mislim to. Možeš se ženiti pored dobe; ali 
kad nisi u dvadeset godina na to pomišljao, mnijem, 
da ti ni sada nije od potrebe. 

— Bog zna! Valjana misao dodje kadikad i pokasno. 

— Pa dobro! Ženi se u ime božje, ali samo ne 
s njome! Zna se dobro, da je ko djevojka gotovo silom 
ugrabila muža, pa još joj se pravo nije ni ohladio u 
grobu, već grabi drugoga. Je Y to pravo, pošteno? Pa 
da mi se ta licemjerka udomi u kući! Kao što ti već 
rekoh: ona u kuću, a ja iz nje! 

— Ali ja bih se ipak oženio, pa ma i s drugom, — 
nasmiješi se Fran mudrački. 

— Bog ti blagoslovio! — smireno će sestra. — Samo 
u poštenju. 

— Dobro je, da se razumijemo. Sutra putujem 
parobrodom. 

— Putuješ? — začudi se sestra i zagleda se u nj 
pootvorenih ustiju, kao da uhadja za zdravim nitima 
njegove pameti. 

— Ta da, ali ne po zlu. Otputovat ću, a ti ne 
trebaš znati, ni kuda, ni zašto, ‘bude li te tko o tom 
pitao. Ovo pisamce umah iza moga odlaska pošalji 
gospi Žvanici. 

— To je valjda odgovor na ono njeno od jutros? 

— Da. Odgovaram joj, da ne mogu doći na veče¬ 
rašnji razgovor, pa ni na koji više. 

— Slava Bogu! Ali čemu na put? 

— Da se vjenčam. 

— Ah! I opet čudo od ženidbe. Na naglo, tajno, 
u drugom kraju! Ili se šališ ? Ali ako se ne šališ, bojim 
se, da ne će ni ta izdobriti! 

— Ovaj put hoće s božjom pomoću! — uspriječi 
se Fran ozbiljno i svečano, kako ga sestra još nikada 
dosele nije opazila. — Valja otkupiti stari grijeh, sni¬ 
miti teret s duše. A dalje me ne pitaj! 

— Hvala Bogu! — usklikne Pole i prihvati bra¬ 
tovu ruku. 

— Čekaj me veselo ! Rad ove ženidbe ne ćemo se 
zaista rastati sve do groba. Bijaše li medju nama što 
gorko u dosadanjem životu, oprosti: više ne će biti! 

Franu lagano podrhtavao glas. 

— Ne spominji! — zađrhta sestra, a oči joj se za¬ 
liju suzama. 

Sav čemer dosadanje mukle, beznadne osame života 
bez ljubavi i sućuti razli se mahom i nekim slatkim od¬ 
razom ginuća uzbuni joj živce, razblaži dušu. Zajeca 
tiho i složi se bratu na grudi. 

Pomirbeni cjelov, dug, iskren, svet zbliži na novo 
ova dva srca iskrenom bratskom ljubavi, kao što ono 
bijaše za rane im mladosti. 


Draženović : Povjest jednoga vjenčanja. 

XXII. 

Kao grom iz vedra neba udari ta vijest šior Vicka. 
Prva ju je donijela u kuću služavka, još se nije bio 
pravo ni odjenuo. 

— Čas prije! Parobrodom! Ta nije moguće! 

I ostavivši netom donešenu kavu — svoj ponaj- 
prvi užitak, sune na ulicu zbunjen, bez cilja. Iz da¬ 
leka — kao da naručen — bližio se Jovanin, te blještava 
lica doviknuo : 

— Dobro jutro ! 

— Bit će istina! Po Bogu, kako se ovaj djavo lju- 
bezno smiješi! 

— Čestitaj mi! — klikne živo Jovanin. 

— Rad čega? — nevješto će tobož Vicko, ali tu 
nevještinu ne uzmogne nikako prikriti. Njegovo uvijek 
bodro lice zadahnula neka zlovoljna sjenka, inače živa 
i zvonka mu riječ ječila napuklo. 

— Pa ti da ne znaš, kad zna već čitav grad ? .. . 
Jutrošnjim parobrodom pred tri četvrta sata otputovao 
je barba Fran. 

— Kamo ? — dahne Vicko. 

— Ne zna se. 

— Po što ? 

— Još manje. 

— Pa onda ? Zašto da ti čestitam ? — iznenada 
će Vicko, sada opet bodra, željezna lica, a punim, zvonkim 
glasom. 

— Ta misli se, da su se zaruke razvrgle. 

— Ah, dakako! — nasmije se Vicko nehajno. — Ni 
ti ne gledaš dalje od nosa ! Otputovao vjerenik po vjen¬ 
čani dar. 

— Da ! — oponese Jovanin njegov glas, te ga pri¬ 
hvati za puce na kaputu i lagano podrma njime. — Kad 
se ne bi znalo, da ga je sinoć pozvala na večeru, a on 
otkazao. 

— Hoće da ju iznenadi! 

— Ali ga već redom tri večeri uzalud iščekiva. 

— Pa ti se i u take sitnarije miješaš? — očajno 
klikne Vicko. — Tako mi Boga, danas već i nema muževa! 

— Zamijeraš li, što mi se ne rači izgubiti okladu 
i, što je još i vrjednije . . . 

— Što? 

— Slavu! 

Čudno izbijeli Vicko oči u tu tihu, podmuklu so¬ 
tonu u čovječjoj spodobi. 

— Tako dakle? — pomisli. — Dok sam se ja ćutio 
siguran pobjede, oni su neprestance njuškali i vrebali! 

Pa nastavi glasno; prekipjela mu žuč: 

— Ta ne ćeš je dobiti, pa makar gaja morao ože¬ 
niti s vlastitom svojom ženom, jesi li me čuo i razumio? 
Zapamti to sebi i poruči svim ostalim mudracima, što uz 
tebe drže! 

I bijesan sune ulicom u gornji grad. Prolazeći mimo 
brijačnicu, namjeri se na nedužnu, skromnu pojavu bri- 
jačevu. 

— Dobro jutro, šior Vicko! Kamo tako žurno? — 
upita Matić tobož bezazleno; ali mu nagle oči odavale 
skrajnu zloradost. 

— U svijet! — odreže Vicko. 

— Znate li, što je novo? 

— Ne marim! 

— Otkada to? 

Baš od jutros. Mislite li valjda tu tricu, barbin put? 

Eh, lako bismo za tu tricu, ali drugo još nešto! 

Vicko stane. Neka zla slutnja ga saletila i na pola 
se okrene k Matiću. 

— Otkazao je zaruke! — đohukne Matić nekako 
ispod glasa i značajno, tobož nedužno zažmime očima. 

— A kako, vraga ? — upita Vicko, nehote u onoj 
zbunjenosti oponesav brijača. I on šapćući hukne, kao 
da se boji, e se ne bi pročulo na dalje. 

— Pismeno. 

— Kada? 

— Jutros. 

— Jutros! 

Vicko izvadi uru i umah se posrami s toga neho¬ 
tičnog kreta. 

— To vam se snilo! — odvrati ljutito i zagrabi 
još žurnije uz ulicu. 

— Čut će se! — vikne Matić. 

Gotovo bez daha dopane Vicko u tihi domak barbe 
Frana, te umah u kuhinji klone na prvi stolac i onda 
tekar pozdravi dobrano zatečenu Poloniju. 

— Kakova se to u vas dogadjaju čudesa? —jedva 
dahne. 

— Čudesa! Ne znam, kakova ? 

— Gle, frajla Polonija, vi se znate i pretvarati! 

— Bog budi s vama, šior Vicenco! — nedužno će 
Polonija. — Što li vam to. neobično pada na um? Nego 
izvolite u kuću! Čisto sam se prepala, kad sam vas spa¬ 
zila ovako zaduhana. Pomislih, ne goni li vas možda 
tkogod, pa da se ovdje zaklanjate. Nije to ni zdravo, 
tako se uzbježati. 

— Mante moje zdravlje! Ovdje mi je baš ugodno, 
a nisam — po duši reći — ni došao u posjete. 

— To sam i pomislila, kad nema brata. 

— A gdje je on? 

— Otputovao. 

— Kamo? 

— Ne znam. 

— Vi da ne znate? 

— Ne kaza mi ni riječi . . . 

— Pa vi se poradi toga baš ni malo ne srdite? 

— Ta ja sam od njega na sve naučena. Nit mi 
što kaže, nit me što pita. Što hasni dakle srditi se? 

Vicko upre svoj vještački pogled u Poloniju, ali ga 
ona dočeka tako nenadanim patničkim i pregornim iz¬ 
ražajem na licu, kao da mu se ruga. 

— Ta laže! — pomisli Vicko, pa se nastavi nadmetati 
s „babom", kako je on sve žene upoprijeko nazivao, bez raz¬ 
like kalendarske. — A je li istina, da je razvrgnuo zaruke? 

— Kakve li to zaruke ? 

— Ta sa gospom Žvanicom, što je svemu svijetu 
poznato ! 

— Niti znam za zaruke, niti da su se razvrgnute. 
To su mi sada prvi glasi o tom. 

Vicka iznevjeri blažena strpljivost, te skoči sa stolca. 

— Sad mi je jasno: ili sam ja poludio, ili čitav 
svijet, izuzevši mene! 

I odjuri, ne kazavši ni „s Bogom!" 

— Ja za sebe jamčim, da nisam! — još na dobu 
dovikne za njim Polonija, te se zadovoljno nasmiješi. 
— To ti za onu bezbožnu okladu, britka jezičino! — 
pomisli, gledajući blaženo, kako gojni Vicko juri niz ulicu. 

Malo iza njega došulja se i Urša, skromno, pritajeno. 

— Dobar dan vam, frajla Polonija! 

— Dobar dan! 

— Dugo vas ne vidjeh! 

— Zaista. A žao mi! Vele, da ste sretni sa svojih 
pohoda. 

— A po čem to vele ? 

— Ta iza vaših stopa niču ženidbe. 

— Ah, sve je to zloba ljudska, a ženidbe su u ruci 
božjoj. 

— Zadnji put ste i s mojim bratom dugo razgo¬ 
varali, pa eto umah iza toga se ženi. 

— Razgovarala sam, istina; ali ne po tom poslu. 
— Tržila sam. 

— Pa jeste li dobro tržili? 

— Gotovo na gubitak ! 

— Zar da i vas može tko da nadmudri, a najpače 
moj brat! 

— Eh, teška suvremena, frajle, pase mora pro¬ 
davati i ispod cijene. Boga mi, da sad hoće, razvrgla 
bih kup. Sad bi se našao i bolji kupac. 

— I bolji ženik, je 1 J de? I samo za to dodjoste? 

— Baš samo za to ! 

— Onda se povratite za nekoliko dana. 

— A zašto? — upita Urša tobož u čudu. 

— Pa zar ne znate, što vam je svako čeljade jutros 
moglo da kaže ? 

— Ne znam u istinu. 

— Da je otputovao? 

— Otputovao? — prekriži se baba Urša. — Bog 
budi s nama! A kamo? 

— Ne znam. 

— Vi da ne znate? 

— A kako bih ja znala, kad ne znate ni vi, draga 
Uršo? TžL vi znate sve, što se u gradu dogadja. Vi' ste 
znali i za njegovu ženidbu puno prije mene. 

— I nije tako. Brbljavi, zli jezici razvikali me, a 
ja sirota, idući po poslu, saznam štogod i nehotice tek 
iz trećih ustiju. 

— E pa tako se raspitajte, pa ćete mi znati ka¬ 
zati. On mi ne reče ništa drugo, van da polazi zami¬ 
jeniti neki stari lustrin za novo zlato. 

— Dobro je i to znati, tko ne zna više. S Bogom, 
frajla Polonija! 

— Pošli, Uršo, s Bogom ... i za boljim pazarom! 

Isti dan srela se Urša i sa Vickom. 

— Dakle, što znate? — upita Vicko nestrpljivo. 

— Ništa. 

— A Žvanici otkazao? 

— Sama mi rekla. 

— A sestra Polonija ? 

— Mante ju! Čini se, da će se i ona skoro udati! 
Ne prevrće više očima i ne siječe jezikom, nego samo 
lukavo mudruje i laskavo grebe poput mačke. 

— Dakle ništa i ništa! Eh, onda Bog s vama, 
Uršo! Vidim, da je i vama kraj! Ni od vas više koristi, 
ko ni od ptičjega mlijeka. 

— Čini mi se, da je tako i vama bilo! — opazi 
baba zlobno pri odlasku. 

— Ima i pravo, prokleta baba! — prizna Vicko, te 
se stane tjeskobno šetati sobom. 

Od dana, kad no mu se nekada kruto lomili trgo¬ 
vački poslovi, te se pobojao pada, — davno to bilo ! — još 
nikada nije osjetio ovakove duševne trzavice, kao danas. 
U sto prijekih prilika znao je ostati hladan i tvrd, a baš 
sada s ove lude tudje trice obuzela ga čudna vrtoglavica. 

— Da je bar mesopust, — prizna on sebi tu ludu 
slaboću, — ne bi mi ni žao bilo! Nego sad nije druge, 
van „razbijaj stijenu vlastitom glavom!“ Još valjda vri¬ 
jedi nešto pamet staroga Vicka! 

I zbilja, on je s mjesta živo otpočeo taj naviješteni 
rad. Umah iste večeri — iza Bog zna koliko godina 

filistarskoga života, i odveć zamotana u spavaću ha¬ 
ljinu — izadje poslije obroka na kvintin k didu 
Poldi, na burzu domaćih „vrućih" no vica. 

Sjedne na isto mjesto, na koje je sjedao i negda. 
Slučajno baš ta stolica bijaše prazna. 

— Dobar znak! — pomisli i namah iza prve stanke 
zavede razgovor o Franovu putu. 

Bilo hitrih jezika i bistrih pameti, a za nevolju 
našao se tu i stari Dujo. Ali nitko, baš nitko ne uz¬ 
mogne pokazati pravi trag barbinu putovanju. Sav se 
razgovor razlio u zgodne dosjetke, kako je „svetac" po¬ 
bjegao iz grada. Očevidno je pobjegao od straha pred 
ženidbom. Predomislio se. Možda je čuo štogod zla o 
Žvanici, kakov potajno doglašen čin. 

— Vele, da je ona i prvoga muža malo po malo 
umorila vinom i rakijom. Kad već ne bi mogao da gleda, 
ona mu sveudilj pritakala, — primjeti Karlobažanin, 
koji je tu sjedio svaku večer uz puki „kvintin", pa 
motao se razgovor i tri sata. On je samo blaženo cje¬ 
livao čašu, tako te su već odavna i primijetili, da on 
vino ne pije ustima, već liska jezikom. 

— Bilo bi ludo, preko noći okrenuti joj ledja! — 
opazi domaćin. — Ta poznavao ju je dobro i sam. Ja 
mislim, da je on, domogavši se baštine, otplovio u Ame¬ 
riku, u kopanje zlata. 

— Ali baština je još u rukama suda! — opazi 
treći, neki mučaljiv sanjalo, stari mladac Pepa. 

— Pa neka! Mogao je on na nju dignuti i zajam. 

— Kad bi našao ludu, da mu povjeruje u vjetar! 
— Jer bez njega se ne može ni baština razdijeliti. 

— Eh, Bog zna, što li je! — rezignira domaćin. 

— A da nije možda pobjegao, Bog si ga znao, — 
pred kakovim kriminalom ? — bojažljivo se domisli suhi 

mešetar Filušić, al umah opazi svu glupost svoje do¬ 
misli, pa će da se popravi: — ili možda da se zakloni 
u trapiste ! 

— Možda i to, ako voli šalatu i vodu! — nasmije 
se gojni barba Filip, rumeni vinopija, koji izim krčme 
ne pohadja nijedno drugo stjecalište domaćega društva. 

Konačno se oglasi Dujo: 

— Zašto li je pobjegao, neka Bog zna! Možda 
upravo, da otkrije sjeverni stožer, ii od zlobe, da nama 
svima pomuti glave beskorisnim razmišljanjem. U osta¬ 
lom svima nama lako za taj svečev bijeg. Ali Vicku je 
teško zbog toga, što je svetac ostavio kabanicu u naše 
Putifarke, pa se boji, da se ne bi prehladio na putu, te 
izostao od oklađne slave. 

— Ne boj se ti za tu kabanicu ; ja ću njome već 
obojicu njih ogrnuti tako na široko, da bi se još i za 
te moglo ispod nje naći mjestance, — razjedi se Vicko. 

— Hvala na ponudi! — nasmije se Dujo. —Nije 
mi hladno, dok je u dida Polde ovakove kapljice. 

— Nije druge! — pomisli Vicko, — valja se oso¬ 
viti na vlastite noge. Ostao, propao! 

Pa se pritaji bezbrižan i natjera društvo u „ve¬ 
selicu", te se istom u kasno doba noći vrati kući. 

Nekakva pričica iz starogrčke dobe zvonila mu u 
pameti, te je svedjer opetovao u misli: 

— Dobro, dobro! Bijte me, rugajte se; ali ćete 
me ipak konačno i počuti! 

XXIII. 

U krasnom primorskom selu naše pitome Istre slavi 
se nedjelja. Na ugodnu prisoju sunčanom krasna jesen¬ 
skoga dana zgrnuo se posvuda narod u veselo društvo. 

Po „balaturama** i ćošcima uličnim živo naklapaju žene 
o dnevnim tricama i brižicama svagdanjega života, 
muževi igraju „na buće*, ii u krčmama motaju karte u 
partiji brbljave „briškule* ii mudroga „treseta*, a dje¬ 
vice s momcima pjevaju domaće pjesme otužna jeka i 
podjedno igraju svoj „tanac*. 

Obalom se motaju do tri partije buća, goneći 
bulin — cilj drvenim kuglama, tko li će od protivnih 
drugara bliže svojom k njemu da dospije. Svukuda se 
povlači bulin, gurava ili škrbava krugljica na odmet, 
a ostale, punije i okruglije plaze do njega, dok koji 
stari igrač, videći da se protivnička kugla „poljubila* 
s bulinom, ili da mu je taman blizu brku, bud spora¬ 
zumno bud na vlastiti „riziko* ne odluči, „dignuti* je. 
I „puca*, pa je zaista gotovo redovito digne kao na pi- 
runu, kao da si je zaista na viljušku nabo, pa odnio. 
Bio hitac zgodan ii nezgodan, uvijek se nadje najed- 
naki broj glasova, koji mu kliču. U te se igrače rado 
zavlače i po koji već matori starci, vješti „pucanju*, od 
puste želje, da mogu ponosito pođražiti mladjariju: 

— Dizo sam ih ja kao na pirunu, kad ti još 
mater nije poznavala oca ! — A mladjarija mora muče 
da žvače ove krilatice krezubih usta, lako se tješeći, da 
će i ona danas sutra dosegnuti jednaku vještinu. 

Sve je živo i veselo, sve skladno u tom blaženom 
zakutku stare, dobro sačuvane, čestite hrvatske kulture. 

Danas se slavi božji danak, sveta nedjeljica! 

Sve se podalo u društvo, samo gore u seocu, pred 
skromnim, čistim milovidnim domkom sjedila par on a 
Marica na kamenoj klupici ispod „barsa* i čitala mo¬ 
litvenik. 

Za paronu se Maricu znalo, da i „preveć* Boga 


* Shod pred kućnim vratima. 

moli. U puku istarskom, do kraja pobožnom, hvalili 
nju kao dobru, skromnu i čestitu ženu. Nego onaj đja- 
volak sumnje i prijekora, što obilazi i usred najboljeg 
naroda, sveudilj šapće, da je u parone kćerka, kojoj 
se ne zna za oca. Okajala je ona već davno tu krupnu 
pogrješku u očima seljana. Dugo godina živjela je 
uzorno, odgojila kćerku čestito i valjano, potpuno u 
strahu božjem, i nitko joj njene zablude ne spočitava; 
ali je i ne zaboravlja. A ona to vrlo dobro zna, pa 
uporno žive na osami, u misli na Boga i svoju pokoru. 
Već blizu dvadeset i pet godina traje ona tako i kćerku 
jednako priučava. Isprva se živa djetinja duša otimala 
odlučnoj materinjoj volji i uzdisala za pustom slobodom 
svojih vršnjakinja. I mater joj je ljuto boljela ta mučica 
mlade duše; ali je uporno ustrajala. I to je bio odušak 
njene pokore: trpnja i odricanje. To i tješi i čuva. 

Ni kćerke nije na obali uz njene po dobi družice. 
Pod majčinim okom naslonila se u „trsjašcu* do kuće 
na gromaču, te razgovara s mladićem Lovrom s ulice. 

I ti pohodi isprva smetali mater; al kad je opazila, 
da se mladi iskreno i pošteno ljube, privolila im je. 

Neka se uzmu, pa će onda kćerka dobiti svoje 
zakonito ime, i polovica će se trpnje odvaliti s mate¬ 
rina srca. 

Sretni i blaženi čavrljaju njih dvoje poput proljetnih 
ptičica i* zadovoljno zirkaju u taj lijepi božji svijet. 
Nebo vedro kao ribje oko, more mirno, tek pogdjegdje 
mreška ga tih lahorak, mameći za sobom zablještivo 
biserje sunčana svjetla. Upravo zalazi u luku parobrodić 
s Bijeke, ponosno reže glatku razinu morsku. Spokojnim 
uzduhom resko se oglasi njegov oštri, nasilni zvižduk. 
A u susret ozovne se trka i vika s obale. Nov život, 
nova zabavica! 

I djevojka se obazre, te i ona osjeti svu nemirnu 
clragotu toga časka. 

0 kako je krasno putovati po tom božjem svijetu! 
Blažen li je, tko je i slobodan! — I mahom mune 
oblačak sjete preko vedra joj lica. 

Sjeti se opet dnevne mučice svojih misli. Poodavno, 
ko ludo još dijete, zapitala je školska družina za oca. 
Ona nije znala, što da odgovori, pa se s ruga mladih 
zlobnica zaplakana vratila kući. 

Što ti je, —upita ju mati. — Jesu li te tukle? 

— Nisu. 

— Ili su ti što otele? 

— Nisu. 

— Da što ti je ? 

— Pitale su me za oca. 

— A ti? 

— Nisam znala, što da im kažem. 

— Pa onda? 

— Rekle mi, da nemam oca. 

— Bene! — reče mati u očaju i pomisli: eto za¬ 
počinje pokora iznova!! 

Pa ipak sve one imadu oca, a ja ga nemam. 

I ti ga imaš, benice mala! — utiša mati zbu¬ 
njeno srdašce. 

— Pa gdje je? 

— Umro je. 

Slatke li laži, a divno spodobne istini! I mala joj 
je isprva povjerovala; no poslije malo po malo uzraste 
u nje spoznaja o pravoj istini, ali je šutjela. Bilo ju 
sram iznovice upitati o tom majku. Nešto teško, tvrdo 
tištilo je vazda njenu dušu s te gorke uspomene. S toga 
postade plaha; zazirala je od društva i pod kraj lako se 
priljubila materinjoj samoći. 

Jedino ju mučila zagonetka, kakve li su to čudne 
zgode bile i kaki to strašni čovjek u njima, te je njena 
majka, svetica, mogla doživjeti grdnu sramotu. 

U to nadodje Lovro, dobar, pošten. Ponudio joj 
srce, ma da je sve to znao. I isprosio ju i umah zatim 
pred nekoliko dana naglo otputovao. Pitala ga, kamo 
li će, a on se vješto ponio, veleći, da mora pohoditi 
ujaka, koji da je naglo obolio. No ona je po njegovu 
glasu upoznala, da ga ne tišti ujakova bolest, i naslu¬ 
tila, e je pošao za tragom ocu joj. Ni iz čega nije to 
ona mogla razabrati, ali joj to sveudilj šaptalo srce. 
— Voli je, muška je glava, pa će joj da ugodi s vijesti 
o ocu. Što bi ona pregorjela, da joj donese glas o njem! 
A1 on se juče vratio i uporno šuti. I juče ga htjede da 
upita, što li je na putu doživio; ali se ne bi ufala, da 
ga pri tom pogleda u oči. Činilo bi joj se, kao da bi 
on s mjesta iz njenih zjenica odgonetao i njenu misao. 

No sada, dok se oboje okrenulo pogledom prema 
luci, sažme srdašce, te će naglo upitati: 

— I ne kaza mi, što si sve nova donio s puta? 
Kaži iskreno po duši! 

Lovro kan da je razumio njen glas, pa se okrene 
k njojzi smrknuta lica, a oči mu iskreno, odano plamtile: 

— Ne pitaj me! Za ovo par dana postao sam u 
mudrosti za desetek godina stariji. Ali svejedno! To će 
nam još i* bolje utvrditi sreću. 

U taj čas zamniješe koraci ulicom. Na ulazu u dvo¬ 
rište stoji stranac; zagledao se u mater joj. Ćasak po¬ 
stoji, pa onda tiho podje ravno do nje. 

Djevojka drhtne ; čudan izražaj ganuća li, straha 
li? — plane njenim licem. I da poleti, ali ju Lovro 
zadrži nježno. 

— Tko je to — uzbunjeno dahne. 

— Počekaj! — tronuto će Lovro, a u očima mu 
se mute suze. 

— Pa tko je? — klikne djevica glasno. 

Na taj klik prene se i mati i ugleda pred sobom 
Frana. Ustane naglo, nijemo i zadrhta. 

A on se trgne, prigne se, prihvati je za ruku i 
smjerno je poljubi. 

— Oprosti! — ču se umah za tim bolan, grčevit glas. 
Jedan tren zagledaše se, a dvoje oči progovoriše davno 
zatomljenim žarom uspomena. 

Žena se uspriječi, rek bi, poraste, i da će progo¬ 
voriti. Ali u taj čas ozove se uzduhom ječan, srebrnast, 
angjeoski klik : 

— To’je otac! 

Žena klone, a ubogo dijete dohrli i priljubi se 
k njima u zajednički zagrljaj. 

XXIV. 

Dospjelo i popodne o svetoj Kati. U brijačnici kod 
Matića okupili se svi članovi društva od oklade. Prilju¬ 
bilo im se i inih „ domaćih “ konta, ma da su već davno 
bile izišle ispod britve. Dapače na rijetku slavu i užitak 
majstora prišuljalo se unutra i stranih, iz tabora Juri- 
ćeva, a mnogi od njih i šetkaju ulicom. Služavke žurljivo 
trčkaju, da kupe u Matića po koju toaletnu tricu, te se 
je u to popodne čitav blagoslov božji rasplinuo nad nje¬ 
govom brijačnicom. Dapače i služavka brata mu dodje, 
da kupi lučicu parfema, a on, da dolično naplati tu smje¬ 
lost, zaračuna dvostruku cijenu, i domisli se zadovoljno: 

Ta to je čitava burza! Pa zašto ne bih i osta¬ 
lima nabio cijene? Kuj gvoždje, dok je vruće! 

I trži, da je divota, mota se i svija preuljudno, sve 

od predobre volje, te se gotovo uznojio, pa ma baš u 
oči zime. On je danas ponosan, kao što nikad nije bio. 
Sav grad bruji s uzrujane izvjedljivosti, što li će se to 
izmotati iz te lude historije o ženidbi i bijegu „svečevu“. 
Sve se to natječe, da preteče drugoga opet kojom „no¬ 
vijom “ novicom, bilo čuvenom, bilo izmišljenom. A sre¬ 
dište svega toga uzrujanoga roja je njegova brijačnica! 
Tu će puknuti i današnji sud! Ta nije djavo, da joj 
odatle ne će porasti ugled! Tu je starina, tu je domaći 
duh i domišljatost! Pa konačno poslije obilna dana i 
obilna večera! Ipak je šior Vicko vragometan čovjek! 

I ako ga je na božje čudo u ovoj zgodi „svečevih za¬ 
ruka hitrinom pretekao, bome mu se je već u misli do¬ 
voljno i osvetio, pa sada bilo mu prosto! Pa i pobijedi 
li, neka ga voda nosi! — i muški se oko toga oznojio! 

Po koja služavka upitala bi ga ispod glasa, brojeći 
novčiće, naravno u ime svoje gospe: 

— Što se čuje od barbe? 

A on bi mudrački odgovarao: 

— Dobro se čuje! Sve se zna! Strpite se samo još 

za koji časak ! 

U to ga saletio Dujo: 

— Kako vam je pri duši. Maticu? Previše posla! 

Ne ufa se Dujo jošte prerano zabosti prste u stvar 
kladitelja, pa okoliša, ne bi li koga drugoga ponukao 
na megdan. 

— Bolje, nego o božiću! Da podje ovako i nadalje, 
morali bi se proširiti još za jednu sobu. 

— Gle, svima je tijesno, a nekome još i najtjes- 
nije! — prihode Gašpar. 

— Meni nikako! — oglasi se Jovanin. 

— Bome baš ni meni! — spokojno će Vicko. — Ta 
eno u zrcalu još jedne sobe! 

U taj čas otvoriše se vrata, na koja udje stari Ko¬ 
rina, zadovoljna lica, pa sjedne, žmime očima i protepa 
značajno : 

— Upravo je zafićnuo parobrod. 

Društvo se užagori: dakle je skoro na obali! 

— Iza ovoga parobroda ne navraća se danas više 
nijedan. I tako za ovaj čas nema barbe Frana u gradu, 
niti je oženjen. ♦ 

— Van da bi se s mladom kopnom dovezao! — 
usitni Gašpar. 

— A udovica, vele, očajna! — registrira zlobno Matić. 

— U istinu! — oglasi se živo Jovanin i izvadi sat. 
— Eto je za četvrt pet sati. 

— Još samo četvrt sata vremena! — Ne rekoh li, 
da se barba ne će obrukati, — primjeti Korina. 

— Ta kamo li je do djavola prispio? — upita Vicko. 

— To zna on i prst božji» A po zlu sigurno nije. 

— Ni za ženom? — upita Vicko. 

— Ni za ženom! — Daše je smijerao oženiti, za¬ 
grabio bi u napast, što mu se nadala. Ali sveta ćud ne 
da, da čovjek zabasa! 

— A Bog zna, nije li već naručen i pop! — stane 
Vicko usred sobe, te se drsko razgleda po društvu. 

Bučan se ozove smijeh. 

— Valjda turski! — našali se Dujo. 

— A da nije možda gospa Žvanica medjutim umakla 
za njim na Rijeku, pa se tamo vjenčala, da se stvar 
obavi u tihoći? — prostodušno će nastaviti Vicko. 

I još bučniji smijeh. 

— Ta kod kuće je! — klikne Matić. — Eto pred 
čas odnijela i njoj „đivica" sapun. 

— A kamo bi vam tada napovijedi ? — važno će 
Korina. 

_ Ali, gospodo, i ja sam študirao kanoničko pravo, 

ako ne na univerzi, a ono u popova, sve pri čaši vina. 
Ta da se od napovijedi dobiti i oprost. 

_ A što ti se je korist hvatati slamke, kad se već 

eto utapaš! — ozove se Gašpar. — Predaj se, pa da 
idemo ! 

_-Ne predajem se do zadnje minute! — uspriječi 

se Vicko. Dobijete li, dobit ćete točno po satu! 

Stara ura na zidu pokazivala pet minuta do pet sati. 

_ Svojeglavac! — zlosrdne se Korina. 

Upravo u taj čas bane poslovodja Jovaninov i jedva 
duhat dahne: 

— Nema ga! 

— Jesi li posve siguran? — naglasi Jovanin. 

— Razgledao sam sve putnike, pitao kapetana, no- 
stroma i kamarota, i sam sam ušao u kamaru, pa da¬ 
pače i dalje. Svi kažu: nema ga, a i moje ga oči nigdje 
ne vidješe. 

— A gospa Žvanica? — priupita Jovanin zlobno. 

— I ona je čekala parobrod, kao i ja! 

— Dakle hajdino na večeru! — potkriži Dujo račun. 

— Da i ja mogu! — zastenje Korina. — Bome 
bih ti ispraznio koju butiljku, Vicko! 

Vicko upravo zafrknuo novu cigaretku, pa će nehajno: 

— Možda ne meni, nego Jovaninu. 

— Pa eto je doba! — opazi Gašpar. 

— Fale još dvije minute! 

— Hoće da se naužije vremena, kad ga je već 
skupo platio! — odobri Karlobažanin. 

— Ta dakako! — obijesno će Vicko. — Vi znate 
zaista, ako i nitko drugi od nas, daje vrijeme ... zlato! 
Pa hajde, počekajte još za minutu zlata! Eto baš do- 
gara i cigareta! 


Draženović: Povjest jednoga vjenčanja. 


10 

Kazalo ure taman na petu. 

— Ide li pravo? — pogleda Vicko na svoj sat. 
— Ide zaista! Još samo par dimova! 

I prošeta se nekoliko koraka. 

— Zadnji uzdisaji! — zastenje Korina. 

Ura zabrunda petu, a u isti čas otvoriše se naglo 
vrata u svu sir. Upane poslovodja Vickov, te mu pruži 
omašan list s velikim crvenim pečatom. 

— Koji je djavo! Što li mi jošte zla nosiš? 

— Ne znam, — nedužno će poslovodja. 

— Crven pečat ? Župni ured u Lovranu! Što li će 
taj velečasni s menom? Gle, koliko li je dugačka ta či- 
tulja! Ne razumijem. Bit će latinski. Tko zna? 

Istodobno odazvaše se Gašpar i Dujo. 

— Eto, pa čitajte, mudroznanci! — turi Vicko har- 
tiju bližnjemu Gašparu gotovo pod nos. 

Gašpar izvadi očale i uzme čitati. 

— Po Bogu! Vjenčani list! 

— Čiji? — dahne Jovanin. 

— Barbe Frana . . , 

— As kime? 

— S Maricom Ivančić, u župnoj crkvi u Lovranu, 
dne dvadeset i četvrtoga studenoga ove godine, potpis 
i pečat. 

Burni potcik ozove se društvom. Pograbe Vicka, te 
ga dignu u vis, a on sve onako kao na ljulj alci zagrabi 
uzduha i vikne iz svih poramica, te nadglasi čitavo 
društvo : 

— Jesi li čuo, Jovanine? Pretekao sam te za 
čitav dan! 

— 0, za Boga! — zastenje Korina i sred zaglušne 
buke nevidno otapka kući. 

XXV. 


Živa je bila veselica. Jovanin nije žalio ni troška 
ni dobre volje, da udovolji gostima. Dugo je već godi¬ 
nica, što se nije ovako veselio, pa do djavola i izgub¬ 
ljena oklada i slava dobitka! Ta i njega je već, — ko 
i sve ostale — uzelo obraštivati salo domaće tromosti, 
ništiti jednoličje svagdanjih navika. Sred bučne veselice 
omili mu posve misao, da valja kadikad i vragu 
užeći svjećicu. Uživiš se u mladjahne uspomene, pa o 
njihovu žaru za koji bar čas ugriješ krvcu, podražiš ćud. 
I dok se razgarala dobrovolja, nazdravi i ponovno svome 
pobjeditelju, vraškome mudračirii Vicku. Veselje navrlo 
na riječi, tek da ih smažeš slušati! 

A Vicko upravo uzmahnitao od obijesti. Nije on 
od reda onih pobjeditelja, što veledušno sretaju pro¬ 
tivnika poslije poraza. Gnjavio ih je sve redom oštrom, 
ubojitom besjedom, počevši od Jovanina pa sve do sta¬ 
roga kostobolnika Korine, ma i da mu starac prisućem 
svojim nije veličao pobjede. 

Sve treba s temelja preokrenuti, sve srušiti. Sve je 
trulo i nemoćno, do li ljudi rada, slobodne akcije, do li 
barbe Frana i — njega, reformatora nove ere: slo¬ 
bode uvjerenja i čina. 

Ostali se konačno nisu mogli ni snaći nasuprot 
njegovim tiradama, dok se konačno ne složiše u zajed¬ 
ničkoj ideji, — što izrično, što muče sred znojna posla, 
— da valja uživati ovaj svijet, dok je još na dobu. 

Pod konac sve se i preko okladne mjere prelije¬ 
vala domaća pjenušica po stolu. : — Već u kasno doba 
noći, poslije one „zadnje", zavjere se svi skupa, da će 
sutra proslaviti i karmine ove slavne večeri skupnim 

doručkom. Pa uza svirku harmonike, — a u to već i 
dan rudjeti poče! — banu pod prozore barbe Frana 
i otpjevaju onu starinsku : 

„Gitara, viola!" 

Na sveopće čudo iza zadnjih zvukova začinke otvori 
se prozor i pomoli se barba Fran, bivši „svetac". 

— Živio! — ozove se gluhom, osamnom uličicom 
bučan klik. 

— Živio stari lav! — povikne Vicko. — U ime cije¬ 
loga društva pozivljem te sutra na svečani „gulaš"! 

— Umoran sam od puta, oglasi se „svetac". Nego 
danas osam dana pozivam ja čitavo društvo k sebi na 
popirje ! 

— Uz butilje? — obijesno će Vicko. 

— I uz naše i uz * istarske! 

— Živio, stari sveče ! 

— Bilo, pa prošlo! — nasmije se srdačno bivši 
„svetac" i s obzirnošću mladoženje tihano i pristojno 
zatvori prozor. 

Društvo otpjeva još „jednu", harmonika zasvira 
„marš" i otprati redom sve članove na počitak na go¬ 
lemo čudo pitome gradske policije, što se iz daleka 
šuljala za njihovim petama, bojeći se zagristi u tu ne¬ 
obično trpku jabuku. 

I opet jednom dočeka gospa Roža svoga Jovanina 
budna, u kasno doba noći. 

— Baš ti se i pristoji, matorče, do te dobe ludovati! 

— Nije ni s tim kraj! Bit će i sutra do podne! 
— izmuca Jovanin. — Ne zaboravi za ništa na svijetu, 
da me probudiš barem o devetoj! 

— I to jošte ! 

— Kad bi bilo samo to! Ali danas osam dana opet 
veselica kod barbe Frana. 

— Lažnoga sveca! 

— Da, da, „lažnoga", ili ako ćeš pravo: „mu¬ 
droga" sveca. 

— Oh, oslobodi nas mati božja! Nije li vas stid ? 

— Mani ženo! Sjećaš li se? — „sve na tvoj rovaš!" 

— Da, da, dobra isprika. 

— Prava isprika! U ostalom ti si svoje polučila: 
sad te barem ne proganja sjena lijepe Klare! 

Protusloviti se nije dalo — i muk gospe Rože do¬ 
kaza to potpuno. 

Sutra dan sabralo se na doručak sve društvo, izim 
dvojice: Gašpara i Duje. 

— Već se i prostrlo. Vicko nagoviještao. nisu li im 
se možda prehladili želuci od noćašnje ledene pjenušice, 
kad li najednom u pravi čas bane Dujo. Lice mu bli- 
ještilo od potajna zadovoljstva. 

— Bog vam dao dio svete maše! — oglasi se 
gromorno na pozdrav. 

— Gle, zar si se izmolio Bogu za noćašnje zablu- 
dice? — prihvati Vicko. 

— I to! Ali sam se i pobrinuo, da vam dojavim 
i opet koju novu. 

— I opet koju! — trgne se Matić. — Možda iz vaše 
stare torbice? — utješi se časkom. 

— Barba Fran dovezao i kćer, koja će mu se za 
kratko vrijeme udati. 

Općenito začudjenje. 

— Jesam li vam rekao, da se svi varate u starome 
lavu! — klikne Vicko zadovoljno. 

— A onda još jedna, ovaj put iz torbice prečas- 
noga gospodina abata. — No i ja sam, po duši reći, 
to i davno slutio. 

— A što je to krupna? — prezavo upita majstor 

Matić, strepeći u dno duše s bojazni, da mu nije Dujo 
odnio slavu i još jedne novote. 

— Motrio sam ja to, zaista! I nisam se prevario. 
Pomada i ljubav rado se sljube, gospodo moja! Prva 
napovijed! Ženi se udovac Gašpar Belobrajdić s udo¬ 
vicom Žvanicom Ivanušićkom. Kako vam se svidja ta 
historija ? 

— Kao ono tvoj lov u sv. Jurju, nasmije se Vicko. 

— Kako te volja: ako je „laž", primam na sebe 
sav račun današnjega dana. 

— Eh, onda je istina! — uzdahne Matić. — I opet 
me pretekoše! Do vraga i veselice! 

— Sada ti i ja vjerujem! — ustane Vicko i digne 
čašu. — Vidite li eto, kakva se čudesa dogadjaju u gradu, 
kad se preobrati svetac? Povratio se u mladi vijek 
svoje ljubavi iza dobra dijela životne putanje! Pa eto 
zanio Gašpara, te matorac zaista prekovao gvoždje, dok 
je još bilo vruće. Pa da nam živi svetac! 

— Pijem, ali u „svece" više ne vjerujem! — pri¬ 
hvati Jovanin, — pa ma mi stari Korina i zamjerio ! 

— Bravo ! ako i okasno. Ja sam o tom bio na čistu 
valjda već u utrobi materinoj ! Nego još nešto! Novome 
paru kitu cvijeća i noćas serenadu.. 

— Živio! — prihvati društvo jednodušno. A u isti 
čas pomisli svaki od njih: — Do kuda li će to dospjeti? 

Odgovor na to pitanje podade s mjesta junak dana, 
Vicko. 

— Vidim vas, kako se plašite ove oluje u luci. 
Mislite li, da će to Bog zna do kada potrajati? Do 
skora, i prerano opet ćemo zaspati, zapljesniviti, jedan 
drugome dosaditi. Ne gubi grad svaki dan po kojega 
sveca! Pa i kad ga gubi, opet rijetki od nas znadu pravo, 
zašto li ga i u što li ga gubi i zašto li nas to krenulo ? 


A ja velim: Živjela sloboda duha i kretanja! — Da je 
na moju, ženio bih svakoga mjeseca ovako po kojega 
sveca! Bilo bi onda u nas veselije! 

— I ti dobivao oklade! — nasmije se Jovanin. 

— Pa makar i gubio, samo da je ljudi! 

— Nego ova ludost baš i nije kratko potrajala! 
opazi Dujo, dižući čašu do usana. 

— Ali će brzo i zaspati! — požali Matić i zasvira 
opet jednu „novu" na bolje veselje društvu. Još samo 
veselica kod „barbe" Frana, pa gotovo! 

Ta pozna on dobro povjest svoje harmonike od 
tridesetak godina unatrag! — Puno je još „svetaca" u 
gradu i puno im se smijemo, ali ostalima tek na prazno 
i na suho. 

[Od »Matice Hrvatske« su kao »družtvene nakladnine« izaane 
sliedeće knjige i prodavaju se uz sliedeće većinom snižene ciene: 

[ prievodl grčkih 1 rimskih klasika. Izdaje „Matica Hrvatska*. 

1 . Homer: Odysseja. Preveo, uvod napisao i tumač dodao T. Maretid. — 

Zagreb 1882. 8° Giena za članove »Matice«.Kr. 1 60 

Knjižarska ciena. 2.— 

2. Sallustij: Knjiga 0 Katilininoj uroti i 0 Jugurthinom ratu. Preveo i uvodom 

popratio Ad. Veber. Zagreb 1882. 8° Giena za članove »Matice« . . . m _ 60 

Knjižarska ciena . . . . ..„ — 80 

3. Homer : Iliada. Preveo i tumač dodao T\ Maretid. Zagreb 1883. 8° 

Giena za članove »Matice«. . 1 60 

Knjižarska ciena. m 2 .— 

4. Ciceron M. T. : Izabrani govori. Preveo i uvodom popratio Ad. Veber. 

Zagreb 1886. 8° Ciena za članove »Matice«. 1 60 

Knjižarska ciena. 2 .— 

5. i 6. Herodot: Povijest. Preveo, uvod napisao i tumač dodao Aug. Musid. 

Zagreb 1887. —1888. 8° Dva diela. Giena za članove (svaki dio po 1 K. 60 f.) . „ 3.20 

Knjižarska ciena (svaki dio po 2 Kr.).„ 4 .— 

7. Tacit Korneli je : Manja djela: Razgovor 0 govornicima. Agrikola. Germanija 
Preveo, uvod napisao i bilješke dodao Milivoj Srepel. Zagreb 1889. 8° 

Ciena za članove »Matice«.„ —.80 

Knjižarska ciena. „1.— 

8. Demosten: Izabrani govori. Preveo, uvod i bilješke napisao Stjepan 8enc. 

Zagreb 1890. 8° Ciena za članove »Matice«.. . . „ 1.60 

Knjižarska ciena.. 2.— 

9. i 10. Plutarh: Životopisi glasovitih Grka i Rimljana. Preveo, uvod i bilješke 
napisao Stjepan Senc. Zagreb 1891.—1892. 8° Dva diela. 

Giena za članove (svaki dio po 1 K. 60 f.).,, 3.20 

Knjižarska ciena (svaki dio po 2 Kr.).4.— 

11. Platon : Phaidros. Preveo, uvod i bilježke napisao Fr. Petračid. Zagreb 1891. 8° 

Ciena za članove »Matice«.„ — .80 

Knjižarska ciena. 1.— 

12. Sofoklo: Tragedije. Preveo, uvod i tumač napisao Itol. Rac. Zagreb 1895. 8° 

Giena za članove »Matice«. »1.60 

Knjižarska ciena. 2.— 

13. Virgil: Eneida. Preveo T. Maretid . Uvod i tumač napisao K. Rac. Zagreb 1896. 8°. 

Ciena za Članove »Matice«.. 2 — 

Knjižarska ciena. 3.— 

14. Cezar: Galski i gradjanski rat. Preveo, uvod i bilješke napisao Kol. Rac. Zagreb 

1897. 8° Giena za članove »Matice«.. 2.— 

Knjižarska ciena. * 3.— 

16- Platon i Xenophon: Symposion. Preveo, uvod i bilježke napisao Fr. Petračid. 

Zagreb 1897. 8° Giena za članove »Matice«.* —.80 

Knjižarska ciena. * 1 20 

16- i 17. Ksenofon r Izabrani s^isi. Preveli i uvodom popratili Stj. Senc i Martin 
Kuzmid. Zagreb 1898. —1899. 8®. Dva diela. 

Giena za članove ,,Matice“ . . . . » 4.— 

Knjižarska ciena . . .» r, - — 






























II. Knjižnica zaiklasičnu'starimi. Izdaje „Matica Hrvatska.” “V 

1. Musie : Povjest grčke književnosti. Dio prvi. Povjest grčke poezije n klasično 

vrijeme. Zagreb 1893. 8° 

Ciena za članove „Matice” . . . . . . . Kr. 1.6C^- 

Knjižarska ciena.. ' „ 2.— 

2. Šrcpel: Rimska satira. Zagreb 1894 8° Ciena za članove »Matice« % „ —.80 

Knjižarska ciena. B i. 

3. Šrepel: Rimska književnost i latinski jezik. Zagreb 1898. 8° 

Ciena za članove „Matice”.; . „ ].20 

Knjižarska ciena.* . . . „ 1.80 

4. Šrcpel: Klasična filologija. Zagreb 1899. 8® 

Ciena za Članove „Matice”.„ 1.20 

Knjižarska ciena.. 1.80 

5. Musić: Povjest grčke književnosti. Dio drugi. Povjest grčke proze u klasično 

vrijeme. Zagreb 1900. 8° 

Ciena za članove „Matice”. v . . . „ 2 .— 

Knjižarska ciena.. . . . „ 3 ,_ 

Ciena za članove » Matice* i učenike srednjih učiona za svih sedamnaest svezaka „ Prievoda klasika “ 

i za pet knjiga: »Knjižnice za klasičnu starinu « zajedno (mjesto već snižene ciene od 32 Krune 


20 fil.) samo 24 Kr. 


III. Hrvatske narodne pjesme. Skupila i izdala »Matica Hrvatska«. 

Dio prvi: Junačke pjesme. Knjiga prva. Uredili dr. Ivan Kroz i dr. Stjepan 
Bosanac. Zagreb 1896. 8°. 

— — Junačke pjesme. Knjiga druga. Uredio dr. Stjepan Bosanac. Zagreb 

1897. 8°. 

— Junačke pjesme (Muhamedovske) . Knjiga treća i Četvrta. Uredio 
dr. Luka Marjanović. Zagreb 1898.—1899, 8°. Dvije knjige . 

Ciena za članove »Matice« za svaku knjigu . . . Kr. 3.— 

Knjižarska ciena zasvakuknjigu .. 5.— 

IV. Prievodi novijih pjesnika. Izdaje »Matica Hrvatska«. 


1. Mickieuricz: Gospodin Tadijaili posljednji porob u Litvi. Preveo, uvod i bilješke 


napisao 1. Maretić. Zagreb 1893. 8° Ciena za članove »Matice« . . . „ 1.60 

Knjižarska ciena.* JJ.— 

V. Hrvatske skladbe. Izdala »Matica Hrvatska«. 


1. Zajc : Sbirka pjesama (XXIV) za jedan glas uz pratnju glasovira. Zagreb 1883. 4°. 

2. Zajc: Nova sbirka pjesama (XXIV) za jedan glas uz pratnju glasovira. Zagreb 

(naklada knjižare Lav. Hartmana) 1898 . 4° 

Ciena za članove »Matice« za svaku knjigu.„ 2.— 

Knjižarska ciena za svaku knjigu.* 3.— 

3. Klaić: Hrvatska pjesmarica. Zagreb 1893. 8°. Ciena za članove »Matice« . . „ 1.20 

Knjižarska ciena.. 2.— 

VI. Knjižnica za hrvatske trgovce. Izdaje »Matica Hrvatska«. 

1. Lorković : Počela političke ekonomije ili obćega gospodarstva. Zagreb 1883. 8° 

Ciena za članove »Matice«.* I SO 

Knjižarska ciena.* 2.— 

VII. Macaulay: Odabrani essay-i. Preveo, uvodom i bilježkama popratio Vinko 

Krišković. Zagreb 1896. 8°. Ciena za članove »Matice« . . » 2.— 

Knjižarska ciena . * 3.— 

VIII Rječnik hrvatsko-slovenski. Za slovenske svoje članove izdaje »Matica 
Hrvatska«. Drugo pregledano izdanje. Zagreb 1895. 8°. 

Knjižarska ciena . . . - . . . , . n 1.— 


Ostale od „Matice Hrvatske w izdane knjige kao i one, koje su ovdje zvjezdicom 
(*) označene, već su razprodane, te se ne mogu dobiti 



Knjižarsko razpafcavanje „Matifcinih” knjiga, izdanih do uključivo god. 1895., 
povjereno je uz gore naznačene snižene ciene izbljučivo knjižari Lav* 
Hartmaua (Kugli i I>eutscli) u Zagrebu. 




















